Mi aharuge mihaathanah dhaulathah libunu aamdhanee 15 percent mahchah\nދައުލަތައް ލިބުނު އާމްދަނީ 15 ޕަސެންޓް މައްޗަށް\nޓޫރިސްޓުންތަކެއް: ޓޫރިޒަމުން ބޮޑު އާމްދަނީއެއް ލިބޭ.--އަވަސް ފޮޓޯ\nމި އަހަރުގެ މިހާތަނަށް ދައުލަތައް ލިބުނު އާމްދަނީ 15 ޕަސެންޓް އިތުރުވެފައިވާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nދައުލަތުގެ ޓެކްސް އިދާރާ މީރާ އިން ނެރެފައިވާ މިދިޔަ މަހުގެ ހިސާބުތައް ދައްކާ ގޮތުން މި އަހަރުގެ މިހާތަނަށް ދައުލަތައް 11.2 ބިލިއަން ރުފިޔާ ލިބިފައިވެ އެވެ. މިއީ މިދިޔަ އަހަރުގެ 10 މަސް ދުވަހު ލިބުނު އަދަދަށް ވުރެ 15.5 ޕަސެންޓް އިތުރު އަދަދެކެވެ.\nމީރާ އިން ބުނީ މިދިޔަ މަހުގެ އާމްދަނީ އިތުރުވި އެއް ސަބަބަކީ ޖީއެސްޓީ އާއި ބީޕީޓީ އިން ލިބުނު އާމްދަނީ އިތުރުވުމެވެ.\n"މި އޮކްޓޫބަރު މަހު ބަލައިގަނެފައިވާ އާމްދަނީ އިތުރުވެފައިވާ މައިގަނޑު ސަބަބަކީ ޖެނެރަލް ޖީއެސްޓީ ގެ ގޮތުގައި ބަލައިގަނެފައިވާ ފައިސާގެ އަދަދު 23.5 ޕަސެންޓް އިތުރުވުމާއި ޓީޖީއެސްޓީ ގެ ގޮތުގައި ބަލައިގަނެފައިވާ ފައިސާގެ އަދަދު 27.4 ޕަސެންޓް އިތުރުވުމެވެ،" މީރާ އިން ބުނެފައިވެ އެވެ.\nމީރާގެ ހިސާބުތައް ދައްކާ ގޮތުން އޮކްޓޫބަރު މަހު 717.7 މިލިއަން ރުފިޔާ އާމްދަނީގެ ގޮތުގައި ބަލައިގެންފައިވެ އެވެ. މިއީ މިދިޔަ އަހަރާ އަޅާބަލާއިރު 6.1 ޕަސެންޓުގެ އިތުރުުވުމެކެވެ. އަދި މިއީ މިދިޔަ މަހު ލިބޭނެ ކަމަށް އަންދާޒާ ކުރި އަދަދަށް ވުރެ 19.5 ޕަސެންޓް އިތުރު އަދަދެކެވެ.\nމީރާ އިން ބުނީ މިދިޔަ މަހު ޖީއެސްޓީގެ ގޮތުގައި 462 މިލިއަން ރުފިޔާ ލިބިފައިވެ އެވެ. އަދި ރިސޯޓް ކުއްޔަށް ދޭ މުއްދަތު އިތުރުކޮށްގެން 65 މިލިއަން ރުފިޔާ ލިބިފައިވާ ކަމަށެވެ. މީގެ އިތުރުން ބީޕީޓީގެ ގޮތުގައި 40 މިލިއަން ރުފިޔާ އަދި އެއާޕޯޓް ސާވިސް ޗާޖުން 38.6 މިލިއަން ރުފިޔާ ލިބިފައިވެ އެވެ. އަދި ޓޫރިޒަމް ކުލީގެ ގޮތުގައި 35.3 މިލިއަން ރުފިޔާ ލިބިފައިވާ ކަމަށް މީރާއިން ބުނެފައިވެ އެވެ.\nމިދިޔަ މަހު ޑޮލަރުން ލިބުނު އާމްދަނީ 28 މިލިއަން ޑޮލަރު\nމީރާގެ ހިސާބުތައް ދައްކާ ގޮތުން މިދިޔަ މަހު ޑޮލަރުން އާމްދަނީގެ ގޮތުގައި 28 މިލިއަން ޑޮލަރު ބަލައިގެންފައިވެ އެވެ.\nޑޮލަރުގެ އާމްދަނީ ފަސް ޕަސެންޓް އިތުރު ވެއްޖެ\nމީރާއިން އަނެއްކާ ވެސް ވިޔަފާރި ތަކަށް ލުޔެއް!\nއާމްދަނީން ޓެކްސް ނެގުމުގެ ގަވާއިދު ގެޒެޓްކޮށްފި


Raees Solih ge verikama5mas: Addu ge sihhee nizaama ehves badhale naadhey! – adduLIVE\nރައީސް ސޯލިހުގެ ސަރުކާރަށް ފަސް މަސް: އައްޑޫ ސިއްހީ ނިޒާމަށް އެއްވެސް ބަދަލެއް ނާދޭ!\n1 Apr 15, 2019, 10:42 އަލީ ހުޒާމް\nރައީސް އިބްރާހިމް މުހައްމަދު ސޯލ؛ިހުގެ ވެރިކަމަށް5މަސް ފުރޭއިރު އާބާދީ ބޮޑު އައްޑޫގެ ސިއްހީ ނިޒާމަށް އެއްވެސް ބަދަލެއް ގެނެސްފައި ނުވާތީ ރައްޔިތުން ކަންބޮޑުވުން ފާޅު ކުރަން ފަށައިފިއެވެ.\nހިތަދޫ ރީޖަނަލް ހޮސްޕިޓަލްގެ ފެންވަރު ރަނގަޅު ނުކުރެވޭއިރު މި ވެރިކަމުގެ ފުރަތަމަ ފަސް މަސް ދުވަހު ހޮސްޕިޓަލް ހިންގުމަށް އެެއްވެސް ބަދަލެއް ގެނެސްފައި ނުވެއެވެ. ތަނުގެ ހިންގުން މިވަނީ ބޮއްސުންލާފައެވެ. ހިތަދޫ ހޮސްޕިޓަލަށް ބަލާއިރު ފާއިތުވި ދެ އަހަރު އެ ހޮސްޕިޓަލަށް ސަރުކާރުން އެއްވެސް ހޭދައެއް ކޮށްފައި ނުވެއެވެ.\nކޮންވެންޝަން ސެންޓަރު ޓާޝަރީ ހޮސްޕިޓަލަކަށް ބަދަލު ކުރުމުގެ މަސައްކަތް ފެށި ހިސާބުން ހިތަދޫ ރީޖަނަލް ހޮސްޕިޓަލަށް ސަރުކާރުން އެއްވެސް ހާއްސަ ކަމެއް ނުދެއެވެ. ތަނުގެ މަރާމާތަށް އެއްވެސް ހޭދައެއް ނުކުރެއެވެ. ވަޒީފާއިން ކެނޑޭ މުވައްޒަފަކަށް މުވައްޒަފަކު ނުލިބިއެވެ. ތަން ދުވަހުން ދުވަހަށް ދިޔައީ ފެންވަރު ދަށްވަމުންނެވެ. މިއަދު ހިތަދޫ ރީޖަނަލް ހޮސްޕިޓަލަކީ އެެއްވެސް ވަސީލަތެއް ނެތް ހުސް އިމާރާތެކެވެ.\nއާ ސަރުކާރާއި އެކު ރައްޔިތުންގެ އުއްމީދު ބޮޑު\nރައީސް އިބްރާހިމް މުހައްމަދު ސޯލިހު ރައީސް ކަމަށް ވަޑައިގަތީ އައްޑޫން 70 ޕަސެންޓަށް ވުރެ ބޮޑު އައުލަބިއްޔަތަކާއިއެކުއެވެ. މުޅި ރާއްޖެއަށް ބަލާއިރުވެސް އެންމެ ބޮޑު އައުލަބިއްޔަތެއް ރައީސް ސޯލިހަށް ދިނީ އައްޑޫންނެވެ. އައްޑޫ ރައްޔިތުން ބޭނުންވީ ހަރުދަނާ ސިއްހީ ނިޒާމެކެވެ. އިނގިލީގެ ކުރިން ތަން ކޮޅެއް ކެނޑުނަސް މާލެ ދާން ޖެހޭ އުސޫލަށް ބަދަލު އައިސް ރަށުގައި ތިބެގެން ރަނގަޅު ސިއްހީ ހިދްމަތެއް ހޯދުމަށެއެވެ.\nރައިސް ނަޝީދު އައްޑޫގައި ބިނާ ކުރި ކޮންވެންޝަން ސެންޓަރު ހަލާކުކޮށްލުމަށް ފަހު އެތަނުގައި ޓާޝަރީ ހޮސްޕިޓަލެއް ހެދުމަށް ނިންމުމުން އެއްބަޔަކު ހިތްހަމަ ނުޖެހުނަސް ސިއްހީ ހިދްމަތް ބޭނުންވާލެއް ބޮޑު ކަމުން އެންމެންވެސް ބޭނުންވީ ވީހާވެސް އަވަހަކަށް އެ ހޮސްޕިޓަލުން ހިދްމަތް ލިބުމެވެ. ނަމަވެސް އެ ހޮސްޕިޓަލުން ހިދްމަތް ދޭން ފެށޭނެ ދުވަހެއް މި ސަރުކާރަށް އަދި ބުނަން ނޭގެއެވެ.\nއާ ހޮސްޕިޓަލަށް ބޭނުންވާ ސާމާން ހޯދުމަށް ބަޔަކާއި ހަވާލުކޮށް މިހާރު ވަނީ އެގްރިމެންޓު ކުރެވިފައެވެ. ކުރިއަށް އޮތް5މަސް ދުވަހުގެ ތެރޭގައި އާ ހޮސްޕިޓަކަށް ބޭނުންވާ ސާމާން ގެނެސް އެތަނުގައި ތަރުތީބު ކުރަން ޖެހެއެވެ.\nމި މަސައްކަތް ކުރިއަށްދާއިރު ހިތަދޫ ރީޖަނަލް ހޮސްޕިޓަލުގެ ހިދްމަތްވެސް ރަނގަޅުވުމަށް ރައްޔިތުން ތިބީ އެދިއެދިއެވެ. ތަނުގެ ހިންގުން ހަރުދަނާ ކުރެވި ރަނގަޅު ސިއްހީ ހިދްމަތް މިހާރުން މިހާރަށް ލިބެން ޖެހެއެވެ.\nހިތަދޫ ރީޖަނަލް ހޮސްޕިޓަލްގައި ބޮޑެތި މައްސަލަތަކެެއް!\nހިތަދޫ ރީޖަނަލް ހޮސްޕިޓަލަށް ބަލާއިރު އެތަނުގައި ނެތް މައްސަލައެއް ނެތެވެ. ތަނުގެ މެނޭޖްމަންޓުން ފެށިގެން ގޮސް ހުރިހާ ކަމެއްގައި ހުރީ ބޮޑެތި މައްސަލަތަކެވެ.\nސިއްހީ ހިދްމަތަށް ބޭނުންވާ ވަރަށް އާދައިގެ ސާމާން ހޮސްޕިޓަލްގައި ނެތެވެ. އެންމެ ކުޑަމިނުން ހޮސްޕިޓަލުގެ އެނދުތަކުގައި އަޅާނެ ބެޑްޝީޓެއް ނެތެވެ. ތިބީ ކުލަވެއްޓި ލޯވަޅުއެޅި ވީދިފައިވާ އެތައް އަހަރެއް ވެފައިވާ ބެޑްޝީޓުތަކެވެ. ނަރުހުންގެ ސްޓޭޝަންތަކަށް ބޭނުންވާ އާދައިގެ ސާމާން ނެތެވެ. މިކަންކަން ހެލްތު މިނިސްޓްރީގެ ސަމާލުކަމަށް ގެނެވުނު ނަމަވެސް ހައްލެއް ނުލިބެއެވެ.\nހިތަދޫ ރީޖަނަލް ހޮސްޕިޓަލްގެ މުވައްޒަފުން ބުނާ ގޮތުން އެތަނުގައި މެނޭޖްމަންޓެއް ނޯވެއެވެ. ވެރިއަކަށް ސަރުކާެރުން މީހަކު ހަމަޖައްސާފައި ހުއްޓަސް އެއީ ހިންގުމުގެ އެއްވެސް ބާރެއް ނެތް ހުސް "ބޮލެކެވެ". އެމީހަކީ ހެލްތު މިނިސްޓްރީގެ ވެެެރިން އަންގާ އެންގުން ތަންފީޒު ކުރުމަށް ބަހައްޓާފައި ހުންނަ މީހެކެވެ.\nހޮސްޕިޓަލްގައި ޑޮކްޓަރުންގެ ދަތިކަންވެސް އިންތިހާއަށް ބޮޑެވެ. ހާއްސަކޮށް އެކްސިޑެންޓް ގިނަ އައްޑޫގައި ކަށީގެ ޑޮކްޓަރަކު ނެތްތާ ހަ މަސްވަނީ އެވެ. ހޮސްޕިޓަލްގައި ފާއިތުވި ހަތް އަހަރު ހިދްމަތް ކުރި ލޮލުގެ ޑޮކްޓަރު އިސްތިއުފާ ދިނުމަށްފަހު ރާއްޖެ ދޫކޮށް ގޮސްފިއެވެ. އޭގެ ފަހުން ލޮލުގެ ޑޮކްޓަރަކު ހޮސްޕިޓަލަށް ނުގެނެއެވެ.\nހިތަދޫ ރީޖަނަލް ހޮސްޕިޓަލްގައި އެންމެންގެ ލޯތްބާއި އިހްތިރާމާއި އެކު ހިދްމަތް ދެމުން ދިޔަ އަންހެނުންގެ ހާއްސަ ޑޮކްޓަރު އިސްތިއުފާ ދިނުމަށްފަހު އަމިއްލަ ކުލިނިކަކަށް ބަދަލުވެއްޖެއެވެ.\nހިތަދޫ ހޮސްޕިޓަލްގައި މަަސައްކަތް ކުުރައްވާ ޑޮކްޓަރުންގެ އެންމެ ބޮޑު ޝަކުވާއަކީ ބަލިމީހުންނަށް ހިދްމަތް ދޭން ބޭނުންވާ ވަސީލަތް ނުލިބުމުގެ ޝަކުވާއެވެ. ލޮލުގެ ޑޮކްޓަރު އިސްތިއުފާ ދެއްވީ ފާއިތުވި ހަތް އަހަރު ޑޮކްޓަރ ބަލިމީހުން ބަލަން ބޭނުންވާ ބައެއް ސާމާން ހޯދައި ދިނުމަށް އެދިއެދި އެކަން ފުރިހަމަ ނުކުރެވިގެން އެ ކަންބޮޑުވުމާއި އެކުއެވެ.\nހިތަދޫ ހޮސްޕިޓަލްގެ ޑެންޓަލް ކުލިނިކްގައި ދެ ޑޮކްޓަރުން މަސައްކަތް ކުރައްވާއިރު އެ ދެ ޑޮކްޓަރުންނަށް ދެވޭ ހަމައެކަނި ފަރުވާއަކީ ދަތުގެ މައްސަލައެއްގައި އަންނަ މީހެއްގެ ދަތް ބަލާލުން އެކަންޏެވެ. ޑެންޓަލް ގޮޑިއެއް ހުއްޓަސް ދެން ބޭނުންވާ ކޮންސިއުމަބުލްސް ހޮސްޕިޓަލުގައި ނެތްތާ5އަހަރުވަނީއެވެ. އެކަން ހެލްތު މިނިސްޓްރީއަށް އެތައް ފަހަރަކު އެންގިއްޖެއެވެ. ބަދަލެއް ނާދެއެވެ.\nއައްޑޫގެ ސިއްޙީ މަރުކަޒުތަކަށް ވެސް ބަދަލެއް ނުގެނޭ!\nހިތަދޫ ރީޖަނަލް ހޮސްޕިޓަލްގެ އިތުރުން ރަށްތަކުގައި ގާއިމްކޮށްފައިވާ ސިއްހީ މަރުކަޒުތަކަށްވެސް މި ސަރުކާރު އައި ފަހުން ބަދަލެއް ގެނެސްފައި ނުވެއެވެ. ރައީސް އިބްރާހިމް މުހައްމަދު ސޯލިހު ރައީސް ކަމުގެ ހުވާ ކުރެއްވުމަށްފަހު މިހާތަނަށް ދެ ފަހަރެއްގެ މަތިން އައްޑޫއަށް ވަނީ ވަޑަައިގެންފައެވެ. ރައްޔިތުންގެ މަޖިލީހުގެ ކެންޕެއިން ރަސްމީކޮށް ފެއްޓެވުމަށް ރައީސް އައްޑޫއަށް ކުރެއްވި ދަތުރުފުޅުގައި އައްޑޫގެ ސިއްހީ ދާއިރާތަކަށް ވަޑައިގެން އެތަނުގެ މައުލޫމާތު ވަނީ ހޯއްދަވާފައެވެ.\nމީގެ އިތުރުން ހެލްތު މިނިސްޓަރ އަބްދުﷲ އަމީން އާއި ޑެޕިއުޓީ މިނިސްޓަރ ޝާހު މާހިރުވަނީ އައްޑޫއަށް ޒިޔާރަތްކޮށް ސިއްހީ މުވައްސަސާތަކަށް ވަޑައިގެންފައެވެ. އަދި އެތަން ތަނުގެ ހުރި މައްސަލަތައް އޮޅުންފިލުވާފައެވެ. އޭގެ ފަހުން މިހާތަނަށް މިއިން އެއްވެސް ތަނެއްގެ ހިދްމަތުގެ ފެންވަރު ރަނގަޅުވީތަނެއް ނުފެނެއެވެ.\nސިއްހީ ނިޒާމު ރަނގަޅު ކުރެވޭނީ ހެލްތު މިނިސްޓްރީ "އޯވާހޯލް" ކޮށްގެން\nރާއްޖޭގެ ސިއްހީ ނިޒާމު ހަރުދަނާ ކުރުމަށް ރައީސް ސޯލިހަށް ކުރިމަތިވެފައިވާ ގޮންޖެހުން ވަރަށް ބޮޑެވެ. މުޅި ރާއްޖޭގެ ސިއްހީ ނިޒާމް މިވަނީ ބޮއްސުން ލާފައެވެ. ކަރަޕްޝަންގެ މޫތައް އެންމެ ބޮޑަށް ފެތުރިފައިވާ އެއްތަނަކީ ހެލްތު މިނިސްޓްރީއެވެ. އެތަނުގެ ވެރިންގެ ގޮތުގައި ތިބި މީހުން ބަދަލު ނުކުރެވި ރާއްޖޭގެ ސިއްހީ ނިޒާމު ހަރުދަނާ ނުކުރެވޭނެއެވެ.\nހެލްތު މިނިސްޓްރީގައި މީގެ ކުރިން އިސްކޮށް މަސައްކަތް ކުރެއްވި ބޭފުޅަކު ބުނީ ހެލްތު މިނިސްޓަރު އެކަނި ބަދަލު ކޮށްގެން ހެލްތު މިނިސްޓްރީ ރަނގަޅު ނުވާނެކަމަށެވެ.\n"އަބަދުވެސް މިވާގޮތަކީ ބަދަލުވަނީ މިނިސްޓަރ، ދެން މިތިބެނީ ހަމަ ތިބި މީހުން، އެމީހުން މިތިބެނީ މުޅި މިނިސްޓްރީ ހިސޯރުކޮށްގެން، އެމީހުންގެ ދަށުން ކަންކަން ރޭވިފައި މި އޮންނަނީ، އެކަމަށް ބަދަލު ނުގެނެވި ސިއްހީ ނިޒާމް ހަރުދަނާ ނުކުރެވޭނެ"\nއޭނާގެ ނަޒަރުގައި ރަނގަޅު ސިއްހީ ނިޒާމެއް ރައީސް ސޯލިހަށް ގާއިމް ކުރެވޭނީ މަޖްލިސްގެ މި ލިބުނު އައުލަބިއްޔަތާއި އެކު ހަރުދަނާ ނިންމުންތައް ނިންމައިގެންނެވެ. ސިވިލް ސާވިސް ތެރެއިން ބަދަލުތަކެއް ގެނެސް ގެންނެވެ. މުޅި މިނިސްޓްރީ ތެރޭގައި ހުރި މައްސަލަތައް ބަލައި އެކަންކަމަށް ފިޔަވަޅު އެޅިގެންނެވެ.\nމީގެ އިތުރުން މިހާރު ހެލްތު މިނިސްޓްރީން އަތޮޅު ތަކުގެ ހޮސްޕިޓަލްތައް ކޮންޓްރޯލް ކުރާ ކުރުން އެ ހޮސްޕިޓަލްތަކަށް ދޫކޮށްލައިގެންނެވެ. ހޮސްޕިޓަލްތަކަށް ބޭނުންވާ ސާމާން ހެލްތު މިނިސްޓްރީތެރެއިން ކޮންޓްރޯލް ކުރުން ހުއްޓާލައި، ހަރުދަނާ ނިޒާމެއް ގާއިމް ކުރެވިގެންނެވެ. އެނޫން ގޮތަކަށް ހެލްތު މިނިސްޓްރީ އާއި ރާއްޖޭގެ ސިއްހީ ނިޒާމް ހަރުދަނާ ނުކުރެވޭނެއެވެ.\nމިކަންކަން ނުކުރެެއްވިއްޖެނަމަ ރައީސް ސޯލިހު ވެގެންދާނީ މަޖްލިސް އައުލަބިއްޔަތު ލިބި ރަނގަޅު ވެެރިކަމެއް ނުކުރެވުނު ފުރަތަމަ ރައީސަށެވެ. މިއީ އެމަނިކުފާނަށް އިތުބާރު ކުރެއްވި އެއްވެސް ދިވެހި ރައްޔިތަކު އެދޭނެ ގޮތެއް ނޫނެވެ.


Search Results for “ނަމާދުގެ ޝަރުޠުތަކުގެ ތެރެއިން …” – DhiSalafiyyah\nނަމާދުގެ ޝަރުޠުތަކުގެ ތެރެއިން ...\nފަސްވަނައީ: ނިޔަތްގަތުން : ނަމާދުގެ ޝަރުޠުތަކުގެ ތެރޭގައި ނިޔަތްގަތުންވެއެވެ. ޢަރަބިބަހުގައި ނިޔަތު ގެ މާނައަކީ ޤަޞްދުކުރުމެވެ. ޝަރުޢުގައި ނިޔަތުގެ މުރާދަކީ، الله سبحانه وتعالى އާ ކުއްތަންވުމުގެގޮތުން އަޅުކަމެއްކުރުމަށް ޢަޒުމުކަނޑައެޅުމެވެ. ނިޔަތްގަންނާނީ ހިތުންނެވެ. ދުލުން ނިޔަތް ކިޔާކަށް ނުޖެހޭނެއެވެ. އަދިކިއެއްތޯއެވެ. ދުލުން ނިޔަތްކިޔުމަކީ ބިދުޢައެކެވެ. (އެބަހީ، ދީނަށް އަލަށް ވައްދާފައިވާ ކަމެކެވެ.) އެހެނީ، ނަބިއްޔާ ޞައްލަﷲ ޢަލައިހި ވަސައްލަމައާއި އެކަލޭގެފާނުގެ މާތް ސަޙާބީން ދުލުން ނިޔަތް ވިދާޅުވެފައެއްނުވެއެވެ. ނިޔަތް ގަންނާނީ ކުރަން ބޭނުންވާ ނަމާދެއްކުރުމަށް ހިތުންނެވެ. މެންދުރުނަމާދުކަމުގައިވާނަމަ…\nނަމާދުގެ ޝަރުޠުތަކުގެ ތެރެއިން … (5)\nހަތަރުވަނައީ: ޤިބުލަޔަށް ކުރިމަތިލުން : ނަމާދުގެ ޝަރުޠުތަކުގެ ތެރޭގައި ޤިބުލަޔަށް ކުރިމަތިލުން ވެއެވެ. ޤިބުލަޔަކީ ކަޢުބަތު ﷲ ގެފުޅެވެ. ޤިބުލައިގެ ނަންދެވިފައިވާ ސަބަބަކީ މީސްތަކުން ކަޢުބަތު ﷲ ގެފުޅާވީ ފަރާތަށް ކުރިމަތިލާތީއެވެ. އެބަހީ ނަމާދުކުރާމީހާ އެފަރާތަށް ކުރިމަތިލާތީއެވެ. އެކަލާނގެ ވަޙީކުރެއްވިއެވެ. ((فَوَلِّ وَجْهَكَ شَطْرَ الْمَسْجِدِ الْحَرَامِ وَحَيْثُ مَا كُنتُمْ فَوَلُّوا وُجُوهَكُمْ شَطْرَهُ)) البقرة: 144 މާނައީ: “ފަހެ، ޙުރުމަތްތެރިވެގެންވާ މިސްކިތާ (އެބަހީ ކަޢުބަތުﷲ ގެފުޅާ) ދިމާއަށް ކަލޭގެފާނުގެ މޫނުފުޅު ކުރިމަތިކުރައްވާށެވެ. އަދި ތިޔަބައިމީހުން…\n09/12/2011 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\nނަމާދުގެ ޝަރުޠުތަކުގެ ތެރެއިން … (4)\nތިންވަނައީ: ނަޖިހުން ޠާހިތުވެހުރުން : ނަމާދުގެ ޝަރުޠުތަކުގެ ތެރޭގައި ނަޖިހުން ޠާހިރުވެހުރުން ވެއެވެ. އެއީ ނަމާދުކުރާމީހާ ނަޖިހުން ދުރުވެ ރައްކާތެރިވުމަށްޓަކައެވެ. އެއީ އެމީހާގެ ހަށިގަނޑާއި ފޭރާމާއި އަދި ނަމާކުރާތަން ނަޖިހުން ފުރިހަމައަށް ޠާހިރުކުރުމެވެ. ނަޖިހަކީ ނަމާދުކުރުން މަނާކުރާ ޚާއްޞަތަކެއްޗެވެ. އޭގެ ތެރޭގައި މުޅަތަކެއްޗާއި، ކުޑަކަމުދާ ތަކެއްޗާއި، ބޮޑުކަމުދާތަކެތި ހިމެނެއެވެ. އެކަލާނގެ ވަޙީކުރެއްވިއެވެ. ((وَثِيَابَكَ فَطَهِّرْ)) المدثر:4މާނައީ: “އަދި ކަލޭގެފާނުގެ ހެދުންކޮޅު ޠާހިރުކުރައްވާހުށިކަމެވެ.” އިބުން ސީރީން ރަޙިމަހުﷲ (މިއާޔަތާއި ގުޅޭގޮތުން) ވިދާޅުވެފައިވެއެވެ. “(އެބަހީ) ހެދުންކޮޅު ފެނުން…\n08/12/2011 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\nނަމާދުގެ ޝަރުޠުތަކުގެ ތެރެއިން … (3)\nދެވަނައީ: ޢަވްރަ ނިވާކުރުން : ޢަވްރަ ނިވާކުރުން ވަނީ ނަމާދުގެ ޝަރުޠުތަކުގެ ތެރެއިންނެވެ. އެއީ ނިވާކުރުން ވާޖިބުވެގެންވާ، އަދި ފާޅުކުރުން ހުތުރުވެގެންވާ ލަތުވެތިކަމަށްވާ ހިސާބު ނިވާކުރުމެވެ. الله تعالى ވަޙީކުރެއްވިއެވެ. ((يَا بَنِي آدَمَ خُذُوا زِينَتَكُمْ عِنْدَ كُلِّ مَسْجِدٍ)) الأعراف: 31 މާނައީ: “އޭ އާދަމުގެ ދަރިންނޭވެ! ކޮންމެ ނަމާދެއްގެވަގުތު ތިޔަބައިމީހުން ތިޔަބައިމީހުންގެ ޒީނަތުގައި ހިފާށެވެ. (އެބަހީ ޢަވްރަނިވާވާވަރުގެ ފޭރާމެއް ލާށެވެ.)” އެބަހީ، ކޮންމެ ނަމާދެއްގައެވެ. އަދި ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްފުޅުކުރެއްވިއެވެ.…\n05/12/2011 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން\n3. މަޣްރިބު ނަމާދު: މަޣްރިބު ނަމާދު ފެށޭ ވަގުތަކީ އިރުއޮއްސުމެވެ. އެބަހީ، އިރުގެ ވަށްބުރުން އެއްވެސް މިންވަރެއް، ހަމަބިމުގައި ނުވަތަ ފަރުބަދައެއްގެ މަތިންވިޔަސް ނުފެންނާނޭ މިންވަރަށް އޮއްސުމެވެ. އިރުއޮއްސުނުކަން އެނގޭނޭ އަނެއްގޮތަކީ އިރުމަތީ ފަރާތުން ރޭގަނޑުގެ އަނދިރިކަން ފާޅުވުމެވެ. އެކަލޭގެފާނު (ޞައްލަﷲ ޢަލައިހި ވަސައްލަމަ) ޙަދީޘްފުޅުކުރެއްވިއެވެ. ((إِذَا أَقْبَلَ اللَّيْلُ مِنْ هَا هُنَا وَأَدْبَرَ النَّهَارُ مِنْ هَا هُنَا فَقَدْ أَفْطَرَ الصَّائِمُ)) މާނައީ: “މިފަރާތުން (އެބަހީ، އިރުމަތިފަރާތުން) ރޭގަނޑު ފާޅުވެއްޖެނަމަ، އަދި މިފަރާތުން…\nނަމާދުގެ ޝަރުޠުތަކުގެ ތެރެއިން … (1)\nނަމާދު ޞައްޙަވުމަށްޓަކައި ޝަރުޠުތަކެއް ވެއެވެ. އެޝަރުޠުތައް ނުވަތަ އެޝަރުޠުތަކުގެ ތެރެއިން ބައެއް އުނިވެއްޖެކަމުގައިވާނަމަ ނަމާދު ޞައްޙައެއް ނުވާނެއެވެ. ޝަރުޠުތަކަކީ ނަމާދުކުރުމުގެ ކުރިން ނަމާދުކުރުމަށްޓަކައި ފުރިހަމަކުރަންޖެހޭ ކަންކަމެވެ. އެގޮތުން އިސްލާމްކަމާއި، ބާލިޣުވުމާއި، ބުއްދިހަމަޖެހުމަކީ ކޮންމެ ޢަމަލެއްގެވެސް ޝަރުޠުތަކެކެވެ. މިލިޔުމުގައި އަލިއަޅުވާލައިފައިވާނީ މިތިން ޝަރުޠުގެ އިތުރަށް ނަމާދުގައިވާ ޝަރުޠުތަކުގެ ކުރު ތަފްޞީލަކަށެވެ. އެޝަރުޠުތަކުގެ ތެރޭގައި : ފުރަތަމައީ: ވަގުތު ވަނުން : الله تعالى ވަޙީކުރައްވާފައިވެއެވެ. ((إِنَّ الصَّلاةَ كَانَتْ عَلَى الْمُؤْمِنِينَ كِتَاباً مَوْقُوتاً)) النساء: 103 މާނައީ:…\n03/12/2011 ފިޤުހާއި އޭގެ ޢިލްމުތައް, ދީންއައްޝައިޚް މުޙައްމަދު ސިނާން


BREAKING | Faruvaa Nudhevi Male' Gai Thutthu Kujjaku Niyaa Vehje - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 14 ގަޑިއިރު ކުރިން\nޑޮކްޓަރަށް ދެއްކޭނެ ގޮތެއް ހަމަނުޖެހި މާލޭގައި އުމުރުން ހަތަރު މަހުގެ ތުއްތު ކުއްޖަކު ނިޔާވެއްޖެ އެވެ.\nމަޢުލޫމާތު ލިބިފައިވާ ގޮތުގައި އެކުއްޖާ ނިޔާވެފައި ވަނީ، ދިމާވި ހާލަތެއްގެ ސަބަބުން ފަރުވާދެވޭނެ ގޮތެއް ހަމަނުޖެހިގެން އުޅެނިކޮށެވެ.\nއެކުއްޖާގެ އާއިލާގެ ފަރާތުން ވަނީ މިކަން "ވަގުތު" އަށް ކަށަވަރުކޮށްދީފައެވެ.\nމި ހާދިސާގައި ނިޔާވެފައި ވަނީ ފިރިހެން ކުއްޖެކެވެ. އެކުއްޖާ ނިޔާވެފައި ވަނީ ރޭ ފަތިހުގެ ވަގުތެއްގައެވެ.\nމި ހާދިސާ އާއި ގުޅޭގޮތުން މަޢުލޫމާތު ދިން ފަރާތަކުން ބުނެފައި ވަނީ، ކުއްޖާ ހޮސްޕިޓަލަށް ގެންދިއުމުން ޑޮކްޓަރަށް ދެއްކޭގޮތް ހަމަނުޖެހުނީ އެވަގުތު ހޮސްޕިޓަލުގައި ކުއްޖާއަށް ފަރުވާދޭނެ ޑޮކްޓަރަކު ނެތުމުން ކަމަށެވެ.\nއެނގިފައިވާ ގޮތުގައި ކުއްޖާއަށް ފަރުވާދިނުން ލަސްވީ، ކުއްޖާ ހޮސްޕިޓަލަށް ގެންދިޔަ ވަގުތު އެ ހޮސްޕިޓަލުގައި އެކުއްޖާއަށް ފަރުވާކުރެވޭނެ ޚާއްސަ ޑޮކްޓަރެއް ނެތުމުންނެވެ.\n"ހޮސްޕިޓަލުން ބުނީ އެވަގުތު ޑޮކްޓަރެއް ނެތްކަމަށް، ހެނދުނު ވަންދެން މަޑުކޮށްލަން އެދުނީ"\nއޭނާ ބުނެފައިވާގޮތުން އެކުއްޖާ ނިޔާވީ ގާތުންކިރު ނުބޮއެ ރޯތީ ވީގޮތެއް ބަލަން ހޮސްޕިޓަލަށް ގެންގޮސް ޑޮކްޓަރަށް ދެއްކޭނެ ގޮތެއް ހަމަނުޖެހި ގިނައިރުތަކެއްވެ، "ރޮއެރޮއެ އޮއްވާ" ކަމަށެވެ.\n"ނުރޯތީ ބެލިއިރު އޮތީ ނިޔާވެފައި. އޭގެ ފަހުން ޑޮކްޓަރެއް އައިސް ބުނީ ނިޔާވެއްޖެ ކަމަށް،"\nކުއްޖާއަށް މި މައްސަލަ ދިމާވީ ކިހިނެއްކަމެއް އެނގިފައެއް ނުވެއެވެ. ނަމަވެސް އޭގެ ކުރިން އެކުއްޖާ ހުރީ ރަނގަޅަށް ކަމަށާއި، ކުރިން ދޭތެރެ ދޭތެރެއިން ގާތުންކިރު ނުބުއި ނަމަވެސް ހާލަތު ގޯސްވި ފަހަރެއް ނާންނަކަމަށް ވެސް މަޢުލޫމާތުދިން ފަރާތުން ބުނެފައި ވެއެވެ.\nމިކަމާއި ގުޅިގެން އޭޑީކޭއަށް ގުޅުމުން ފޯނަށް ޖަވާބު ނުދޭތީ، އެ ހޮސްޕިޓަލުގެ ބަހެއް އަދި ނުލިބެއެވެ.\nމެއި 22, 2020 03:08\nޢިންނާލިއްލާހި. ދިވެހިންނޭ ތިޔައްވުރެ ރަނގަޅަން މެނޭޖްކޮށްބަލަ ޕަލީސް.\nމެއި 28, 2020 06:14\nމެއި 22, 2020 03:17\nބަންގާޅު ބޭފުޅެއްގެ ކުއްޖެއްނަމަ ޔަޤީނަށްވެސް މުޅި ޤައުމު ހުއްޓުމަކަށް އައީސް! މިއީ ބޮޑުވަރު! ދިވެހިންގެ ޤައުމުގައި ދިވެހިން ހަލާކުވެނިމިދަނީ! ކިހާދެރަ! ޢާއިލާއަށް ކެތްތެރިކަން ދެއްވާށި!\nމެއި 22, 2020 04:41\nމިކަމާ ބިދޭސީންނާ އޮތީ ކޮންގުޅުމެއްތޯ؟ އެމީހުންނާ ނުލާ އަހަރެމެންނަށް އުޅެވޭތޯ؟ އެ ތުއްތު ކުއްޖާގެ މަރުގެ ވާހަކައިން އަމިއްލަ ޒާތީ ދެކޮޅުވެރި ހިޔާލުތައް ފާޅުކޮށް ފިތުނަ ތިޔަ އުފައްދަވާނީ މީ މާތް ރަމަޟާން މައްސަރުކަން ވެސް ހަނދުމާނެތީތޯ؟\nމެއި 22, 2020 04:52\nއެބޭފުޅުން މިތަނަށް ހޯސޭލްކޮށް ގެނަޢީ ޔާމީނުގެ ހަޔައ އެޑިޔުކޭޝަން މިނިސްޓަރު ކަމުގަޔާއި ރަޢިސްކަމުގައި.\nމެއި 28, 2020 06:15\nވަރެއްވެފަ ދޯ މިތިބެނީ\nމެއި 22, 2020 03:19\nމެއި 22, 2020 03:21\nމެއި 22, 2020 03:26\nމެއި 22, 2020 03:28\nއީރ ގަވެސް ޑޮކްޓަރެއް ނެތީތޯ؟ ހެޔޮނުވާނެ އެހެންކަންތައްކުރާކަށް!!! ޢާއިލާއަށް ކެތްތެރިކަން ދެއްވާށި!...\nމެއި 22, 2020 06:24\nއޭޑީކޭ އަށް ލިބޭބޭ ލައިރިގަނޑަ މަދުވެގެން މިއުޅެނީ!\nމެއި 22, 2020 03:29\nއާހިރުގަ ޒިންމާނަގަން ޖެހޭނީ މްންމަ. ?\nމެއި 22, 2020 05:22\nތިޔަ ބުނީ ކަން ވާނެގޮތް\nމިގައުމެއް ނެތް! ޔާ ރަހްމާން! އަޅަމެން މިބަލި މަޑުމަޑުން ސަލާމަތް ކުރައްވައި، ނާގާބިލު މީހުން ވެރިންގެ ގޮތުގައި އަޅަމެންގެ މައްޗަށް ނުލައްވާންދޭވެ!\nމެއި 22, 2020 03:56\nމެއި 22, 2020 03:34\nރާއްޖޭގެ ސިއްހީ ނިޒާމު ފެއިލުވެއްޖެ\nމެއި 22, 2020 03:41\nކިހާ ރީތި ހުރިހާ ހިދުމަތެއް އެންމެ ފުރިހަމަ ކަން މި ފެންނަނީ...???\nމެއި 22, 2020 03:48\nإِنَّا لِلَّهِ وَإِنَّا إِلَيْهِ رَاجِعُونَ..ވަރަށް ހިތާމަވެރި ޚަބަރެއް.މިހެންވެގެން ނުވާނެ.ޑޮކްޓަރަށް ދެއްކޭނެ އިންތިޒާމް ހަމަޖެހިފައި އޮންނަންވާނެ.ކޮބާ ހެލްތު މިނިސްޓަރ؟\nމެއި 22, 2020 04:10\nހެލްތު މިނިސްޓަރު ހުރީ މިނިސްޓަރު ތިބޭ މަގާމުގަ މަބުރޫކް ބޮލައް ހުރިހާ މަސައްކަތްތަކެއް ކަނޑާލައިގެން\nމެއި 22, 2020 04:44\nމަބްރޫކު ބޮލަށް ކަނ ޑާލީކީ ނޫނޭ ރައީސް އޮފީހުން މަބްރޫކުއެތަނަށް ފެއްތީ އެއީ ދެންތިބީ ރީދޫ ކުދިން ނޫންވީމަ ރީދޫ ކުލަޖައްސަންވެސް ބޭނުންވީ\nމެއި 22, 2020 03:49\nސުބުހާނަﷲ. ތިފަދަ ކަންކަމުގައި އިހްމާލުވި ބަޔަކަށް ފިޔަވަޅު އަޅަންޖެހޭ ވަރު ކަމެއް ތީ. އާއިލާއަށް ކެތްތެރިކަން ދެއްވާށި.\nމެއި 22, 2020 03:50\nسبحان الله ! އެމަންމަގެ ހިތަށް ކުރާނެ އަސަރު އިޙްސާސް ވުމުން ، ހަމަ ރަނގަޅަށްވެސް ރޮވިއްޖެ!! ހެޔޮނުވާނެ ތިއަށްވުރެ ޒިންމާދާރުވާން ވެއްޖެ ނޫން! ޑޮކްޓަރަށް ނުދެއްކި ކުއްޖާ މަންމަގެ ކޮނޑުމައްޗަށް މަރުވެގެން އެދިޔައީ ވެސް ހޮސްޕިޓަލެއްގެ ތެރޭގައެވެ، ???\nމެއި 22, 2020 07:42\nޑޮކްޓަރުން ތިބޭނޭ. ޑޮކްޓަރުން ބަލާނެ. ހާއްސަ ޓޮކްޓަރުން ރޭގަނޑު ނުތިބޭނެ. މިތާ ކޮމެންޓް ކުރާ ކުދިންނަށް އެވަރު އިނގެންވާނެ. ނޭންގެންޔާ ދަސްކުރޭ\nކުއްޖަކު ރޮއުނަކަސް ނޭންގޭނޭ ކީއްވެ ކަމެއް. އެވަރުވެސް މަދޯކިޔާދޭންވީ\nމެއި 22, 2020 16:07\nއޮން ކޯލްގަ ޑޮކްޓަރެެއް ހުންނަންޖެހޭނެ.. ވަނީކީއްކަން ބުނެދޭން ނޭނގޭވަރު ކުޑަކުއްޖެއް ވީމަ ގުޅައިގެންވެސް ޑޮކްޓަރެއް ގެނެވެންޖެހޭނެ\nމެއި 28, 2020 03:10\nތީ ހަމަ ތަނެއްގަހުރި ބުރާންޗެއް. ދޮޅުރޯނާއެއް. ވާންޗޯއެއް.\nމެއި 22, 2020 03:53\nމެއި 22, 2020 04:01\nމެއި 22, 2020 04:02\nނިޔާފް އަނަންދެން އެމީހުން މަޑުކުރީ.ނިޔާފް އައީ ބޭބީ ނިޔާވިފަހުން\nމެއި 22, 2020 04:03\nމެއި 22, 2020 04:09\nތިކަމުގެ ޒިންމާ އޭޑީކޭން ނަގަންޖެހޭނެ. އެތަން މިހާރު ވަރަށް ފަރުވާކުޑަވެއްޖެ. ދެވޭ ޚިދުމަތައްވުރެ ފައިސާކޮޅުގެ ދަހިވެތިކަމުގަ މިހާރު ތިބެނީ.\nމެއި 22, 2020 04:39\nޒިންމާ ވާހަކަ ދައްކާއިރު މިހާރު ހަބަރުގަ ނެތް ކޮން\nޙޮސްޕިޓަލެއްގަ ވީ ކަމެއް ކަން ވެސް\nމެއި 22, 2020 04:45\nކީއްވެހޭ ހަބަރުގެ އެއްބައި މިހާރު ނެތީ. ތީ އޭޑީކޭ ގައި ވީކަމެއް ކަން ވެސް މިހާރު ނޭނގެ\nމެއި 22, 2020 04:16\nހޮސްޕިޓަލްގަ ޑޮކްޓަރު ނުހުރެދޭތަ. ޢެތުއްތު ކުއްޖާއައް ހަމަ އެހީވާނެ ނަރުހެއްވެސް ހަމަނެތީބާ. މިއޮތީވާގައުމެއް....\nމެއި 22, 2020 04:18\nކިހިނެއް ދިވެއްސަކަށްފަރުވާދޭނީ މުޅގައުމުގެ ބައިތުލްމާލު ބާންގާޅިންނަށް ހަރަދުކޮށް ހުސްކޮށްފި. ދެންބުނޭބަންގާޅިންނަކީދިވެހިންގެ ބަޔަކު ގެނާބައެކޭ. ބަންގާލިންގެ 50% މީހުންނަކީ ޓުއަރިސްޓް ވިސާގައި އެތެރެވެފައިތިބިބައެއް. ބަންގާލިން ރާއްޖެއަންނައިރު އޮންނަނީ ޕްލޭންރާވާނިންމާފަ. އެމީހުންގާތު ރާއްޖޭގައި އުޅޭބަންގާޅިން ބުނެފަ އޮންނަނީ ރާއްޖޭގެ އެއާޕޯޓުން އެތެރެވާގޮތަށް ޕާސްޕޯޓް އެއްލާލާ ހުރިހާލިޔެކުޔުމެއް ނައްތާލުމަށް. އޭރުން އެވީ އެމީހުންއެބުނާ ފްރީވިސާގައި އެތެރެވިމީހަކަށް. އަދިވެސް ފުލުހުންނިކުމޭ ދިވެހިންމަރަން ކަރަންޓް އުންޑަޖަހަން.\nމެއި 22, 2020 10:40\nމީހުންގެ ނަމުގަ އައިސް ދެދުވަހު މަސައްކަތައް ނިކުމެފަ އަނެއްދުވަހު ފިލައިގެން ދާ ބަންގާޅިން ވެސް މަދެއްނޫން.\nގައިމު އެމީހުން އަރާ ކިޔަނީ ޑޮކްޓަރުންނާ ނަރުހުން މިހާރު ނުކައި ނުބޮއެ ހިދުމަތުގައޭ އުޅެނީ\nމެއި 22, 2020 04:40\nޢެއީ އައިޖީއެމްއެޗްގެ މީހުން މިމީހުން މިދިޔައީ އޭ ޑީކޭއަށް އަދި ޚިދުމަތް ކުރާބަޔަކު މިހާރުތިބީ ކޮވި ޑްގެޚިދުމަތުގަ މިގައުމުގަ މިހާރު އެހެން ކަމެއްނެތް\nމެއި 22, 2020 04:58\nކަލޭއަށް ނުވިސނޭތަ؟ ޑޮކްޓަރުންނާ ނަރުހުން ހަމަ ނުނިދާ ނުކައި ނުބޮއި އެ އުޅެނީ! ރާއްޖޭގެ ރައްޔަތުންނާ ތިޔަބުނާ ފްރީ ވިސާ ބަންގާޅުންގެ ޚިދުމަތުގަ. ކަމެއް ހިނގާފާނެ. ކޮންމެއަކަސް މި ހާދިސާއަކީ ވަރަށް ހިތާމަވެރި ހާދިސާއެއް. ނަމަވެސް ސުވާލަކީ އެއްވެސް ޑޮކްޓަރެއް ނެތީތޯ ނޫނީ ނިޔާފް ނޫން މީހަކަށް ކުއްޖާ ދައްކަން ބޭނުން ނުވީތޯ؟؟\nއާއިލާއަށް ކެތްތެރިކަން ދެއްވާށި. އާމީން\nމެއި 22, 2020 04:21\nޔާރަށްބު އަޅަމެނަށް އެންމެހައި ހެޔޮގޮތްތަށް މިވަރުކުރަށްވާށި ހާދަ ހިތްދަތި ދުވަސްތަކެކޭ ހިތް މަރު ވާވަރުވޭ ދެން ހަމަ އެވެސް ގޮތެއް ނެތީބާ ކީއްބާވާށް މިއުޅެނީ ޔާﷲ އަޅަމެންގެ ހިތް ނުތަނަވަސް ކަމަށް އަވަސް ޝިފާއެއް އަޅަމެނަށް މިންވަރު ކުރަށްވާނދޭވެ. ޢާމީން\nކުއްޖާ ނިޔާވީމަ ޑޮކްޓަރަށް އައިސް މަރުވިކަން ޔަގީންކުރެވުނު ދޯ..؟ ކީކޭދެން ބުނާނީ؟ ތިޔަވެސް ސަރުކާރު ބޮޑެއްގެ މީހެއްގެ ދަރިއަކަށް ދިމާވިކަމެއްނަމަ ހުރީސް ފޯރި.. ސިޔާސީ ވެރިއެއްގެ މީހެއްނަމަ ދިޔައީ ދުވަސް.. ފެއިލްވެފައިވަނީ ކޮންދިމައަކުންތޯ ބަލާކަށް ނުވޭދޯ އަދިވެސް..\nސިޔާސީ މީހެއްގެ ދަރިއެއް ނަމަ ހޮސްޕިޓަލަށް ނުގޮސް ވެސް އެއްމެ ފުރިހަމަ ފަރުވާ ލިބޭނެ!! އެއްމެ ނުރައްކާ ހާލަތަށްވެސް ތައްޔާރުނަމަ މިކަން ދިމާވާނެބާ!!!!\nމެއި 22, 2020 04:28\nހަގީގަތަކީ ކޮވިޑާއި ގުޅިގެން ހޮސްޕިޓަލް ތަކުން ޖެހިލުންވަާކަން ފަރުވާދޭން . ކިޑްނީގަ ހިލަ ހުރެގެން ތަދު އަރައިގެން އޮއްވައި މަގޭ ބައްޕަ ގެއައް ފޮނުވާލީ އައިޖީމެއެޗް އިން، އޭރު އެމީހުން އޮތް ސްކޭނެއް ހަދަން ދީފަ އެވަގުތު ސްކޭން ޑޮކް ނެތިގެން ބުނީ ދެދުވަސް ފަހުން އަންނާށޯ ސްކޭން ކުރަން އޭރު ބައްޕަ މި އޮތު ތަދު ތިރި ނުވެ ރޮއެ ރޮއެ. ދެން ފަތިހު ކުރާނެ ކަމެއް ނެތިގެން ޓްރީޓްޕް އައް ދިޔަ އީ އެމީހުން ވަގުތުން ސްކޭން ކޮއްފަ ރޫލް އައުޓް ކުރި\nމެއި 28, 2020 06:22\nމާ އެއްޗިސް އިނގޭ ބަޔަކަށް ވެގެން ނޫޅެބަލަ ކަލޭމެން\nމެއި 22, 2020 04:29\nމިކޮވިޑް އައި ފަހުން...އެހެން ހުރިހާ ބަލިތައް މުޅިން ނެގްލެކްޓް ވެފައި...އަސްލު އެމަރޖެންސީތައްވެސް އަޅާލާނެ ޑޮކްޓަރެއް ނެތި ރައްޔިތުން މިތިބެނީ..ހޮސްޕިޓަލްތަކުގައި ޑޮކްޓަރުން މީހުން ނުބަލަނީ ކޯވިޑްއަށް އެކްސްޕޯސް ވެދާނެތީ...ވަރަށް ހިތާމަ ހުރިކަމެއް\nމެއި 22, 2020 04:30\nހަމަ މިހާރު އޭޑީކޭގެ އެއްބަސްވުން އުވާލާ... އެމީހުން އެތަން ހިންގަނީ ވިޔަފާރި ކުންފުޏެއް ގޮތަށް...\nމެއި 22, 2020 04:37\nإِنَّا لِلَّهِ وَإِنَّا إِلَيْهِ رَاجِعُونَ.\nމެއި 22, 2020 04:47\nވިސްނާލަ ބައްލަވާ ، ސަރުކާރުގެ ބޮ ޑު ބިމެއް ، ކު ޑަ އަގެއްގައި ، އާމު ރައްޔިތަކަށް ދީގެން ، މިހިރަ ކުޅޭ ކުޅި ސަމާ ގަނ ޑެއް ، ނިކަމެތި ރައްޔިތުން ފެލަމުން ދާއިރު ވެސް ، ސަރުކާރު ތަކުން މި ތިބީ ކުޅިބަލަން ނިކަން ބައްލަވާ ތުއްތު ކުއްޖަކު ނިޔާވެގެން ދިޔައިރު ޅަކުތަރެއް ނެތް ، ހެޔޮވާނީ ކިހިނެއް ތޯ ؟ މިކަހަލުގެ ނާގާބިލް މީހުނަށް ސަރުކާރުގެ ބިމްތަށް މިދެނީ ހިބަކޮށް ކިތަށް އަހަރު ވެއްޖެތޯ މީނާގެ އަތުގައި މި ބިން އޮންނަތާ ، މިހާރުން މިހާރަށް މި މަސްލަ ބަލާ ، މީނާ އަތުން މި ބިން ސަރުކާރަށް ނެގުމަށް ގޮވާލަން.\nއިންނާލިﷲވައިންނާއިލައިހިރާޖިޢޫން މައުސޫމް ތުއްތުު ފުރާނައަށް ސުވަރުގޭގެ ދާއިމީނިއުމައް މިންވަރުު ކުރައްވާށި އަދި އާއިލާއައް ކެއްތެރިކަން ދެއްވާށި އާމީން\nމެއި 22, 2020 04:49\nދެން ކީއްކުރާ ހޮސްޕިޓަލެއް ؟ ވަރިހަމަދޯ ތިޔަކަހަލަތަނެއް ނެތަސް، މިޤައުމު މިއޮތީހަލަކުވެފައި މިޤައުމަށް ﷲ ކޯފާއެއް ނުފޮނުއްވަނީ މިޤައުމުގަ އުޅޭ ރަނގަޅު މިހުންގެ ސަބަބުން ކަމަށްވެސް ވެދާނެ، ނޫނީ އިސްލާހުވާން ވަގުތު ދެއްވަނީ ކަމަށްވެސް ވެދާނެ ދުއާ އަކީ މާތްﷲ އެތުއްތު ކުޖާއަށް ސުވަރުގޭގެ ޖައްނަތުލްފިރުދޯސްގެ މަތީ ދަރަޖަ ދެއްވުން ، އާއިލާޔަށް ކެތްތެރިކަން ދެއްވާނދޭ އަދި މިޤައުމުގެ ވެރިންނަށް ހެޔޮވިސްނުން ދެއްވާ މިޤައުމު ނުބައިމީހުންގެ ކިބައިން ސަލާމަތް ކުރައްވާނދޭ. އާމީން\nމެއި 22, 2020 04:59\nމެއި 22, 2020 05:08\nމެއި 22, 2020 05:13\nތީ ވަރަށް މަޝްހޫރު ކުޑަކުދިންގެ ޑޮކްޓަރުން ތިބޭ ހަސްފަތާލެއްކަމަށް އަޑުއަހަން.\nމެއި 22, 2020 05:21\nތިކުއްޖާއަށް ފަރުވާދިނުމުގައި އިހުމާލުވީ ބަޔަކު ވަގުތުން ހައްޔަރުކޮށް މައްސަލަ އަވަހަށް ބެލުމަށްގޮވާލަމެވެ.\n* ކޮބާ ސަރުކާރު\n* ކޮބާ ޖެންޑާ\n* ކޮބާ ހިއުމަން ރައިޓްސް\nއެކުއްޖާގެ މަންމަ ކުއްޖާއަށް ފަރުވާ ހޯދުމަށް ދާންޖެހެނީ ހޮސްޕިޓަލަށް ކަމުން މަންމަ އެތަނަށްގޮސް އޭނާގެ ވާޖިބު އަދާކޮށްފިއެވެ.\nމިއީ ހާދަ އަސަރުހުރި އަދި ރާއްޖޭފެ ޢާއިލާއަކަށް ިހއްދަތިކަބް ކުރިމަތި ކުރުވި ޙާދިސާއެކެވެ. ކުރި މަގުގައި މިފަދަ ޙާދިސާތަށް ދިމާނުވާގޮތަށް ސަރުކާރުގެ ތެރެއިން ކަންކަބް ހަރުދަނާކުރުމަށް ގޮވާލަމެވެ.\nމެއި 22, 2020 05:26\nބުނަން މިހާރު މިހެން އަތުގަ އޮންނަ ސްމާޓް ފޯނުން ކޮމެންޓް ކޮށްލައިގެން ތިބެވޭކަށް ނެތް. ރައްޔިތުން ނިކުތީމަ ކުރާނެ ކަމެއް ނޯންނާނެ. ބަނގާޅުން ބޭރުކިރަން ނިކުންނަންވީ. ހޮސްޕިޓަލް ދޮރުމައްޗަށް ދާންވީ. ހަމްދުއަޅާލަ އަޅާލާ ގޭގައި ތިބެގެން ނުވާނެ މިކަމެއް\nމެއި 22, 2020 05:29\nޢަމިއްލަ ގައުމުގަ ރައްޔިތު މީހާ ދެވަނަ ދަރަޖައިގެ ރައްޔިތަކަށް ވެއްޖެ\nހިތާމައިގެ ކޮޅެއް ނެތް 2018 ގަ ޔާމީނު އާއި އަހަރެން ވަރަށް ދެކޮޅު އެކަމަކު އިނގޭ ކަމަކީ މިއީ ޔާމީނު ރައްޔިތުން ގާތު އެންމެ ފަހު ވަގުތާ ހަމަޔަށް ކުރަމުން ދިޔަ އާދޭސް ކަން ކަން\nމެއި 22, 2020 05:35\nމެއި 22, 2020 05:38\nމެއި 22, 2020 05:43\nއަޅެ އެކުއްޖާ ބުއްފުޅި ގަޑެއް ވެސް ނުބުއީތަ؟އެވަރު ވީ އިރު އެތާ ނަރުސް ކުއްޖެއްވެސް ނެތީތަ؟\nމެއި 22, 2020 05:51\nމިހާ ރަނގަޅުހިދުމަތެއް ދެންދުވަހަކުވެސް މިގައުމަކުން ނުލިބޭނެ މީކޮންކަހަލަ ޖައްބާރުންނެއް އުޅޭތަނެއްބާ ؟ ޔާﷲ މިއާއިލާއަށް ކެއްތެރިކަން ދެއްވާާ މަރުޙޫމާއަށް ސުވަރުގޭގެދާއިމީނިއުމަތް ދެއްވާފާދޭ އާމީން\nމެއި 22, 2020 06:00\nމެއި 22, 2020 06:15\nތުއްތު ކުއްޖާގެ މައިންބަފައިންނައް ކެތްތެރިކަން މިންވަރުކުރައްވާށި..\nމެއި 22, 2020 06:17\nކުއްޖާ މަރުވީމަ ކޮންތާކު ހުރި ޑޮކްޓަރެއްބާ އައިސް އެހެން އެބުނީ؟ އެޑޮކްޓަރު ހޮސްޕިޓަލުގަ ހުރެ، ކުއްޖާއަށް އެޓންޑް ވާންވީ ވަގުތު ނިދާފަތައޮތީ؟؟؟\nމެއި 22, 2020 06:27\nނާޤާބިލު ވެރިން ގިނަވުމަކީ ވެސް ޤިޔާމަތުގެ ޢަލާމާތެއް ކަމަށް ދަންނަ ބޭފުޅުން ވިދާޅުވާތީ އިވޭ. އެ މަންމަ އަށް ކެތްތެރިކަން ދެއްވާށި. އާމީން.\nމެއި 22, 2020 06:53\nތި ކަހަލަ ކަންތަކުން ސަލާމަތްކަން ހޯދޭނެ ގޮތްވެސް އެބަ އޮތް. މައްސަލައަކީ ރާއްޖޭގައި ރެސިޑެންޓް ޑޮކްޓަރުން އެއްވެސް ހޮސްޕިޓަލެއްގަ ނުތިބޭތީ.\nމެއި 22, 2020 06:54\nތި ކަހަލަ ކަންތަކަަަަަަަަށް ހައްލުހޯދޭނެ ގޮތްވެސް އެބަ އޮތް. މައްސަލައަކީ ރާއްޖޭގައި ރެސިޑެންޓް ޑޮކްޓަރުން އެއްވެސް ހޮސްޕިޓަލެއްގަ ނުތިބޭތީ.\nމެއި 22, 2020 07:28\nމެއި 22, 2020 07:56\nހެޔޮ ނުވާނެ ކޮންމެ ކަމެއް ސިޔާސީ ކަމަކައް ނަހަދަބަލަ. ހަމަ ނުޖެހުމާއި ފިތުނަ ފަސާދަ އުފެދުން ނޫން ކަމެއް ސިޔާސީ ކޮއްގެން ނުވާނެ...\nމެއި 22, 2020 08:19\n4 މަސް ވިޔަސް ،\nޢަނެއްކާ ބުއް ނުބޮޔަސް ، ޑަކްޓަރުން އެކުއްޖާޔައް އެހެން އެއްޗެއް ދިނަކަ ނުދޭނެ .މި ދުވަސްވަރު، މި ޑޮކްޓަރުން މިއޮއް ގަންނަ ބިރެއް ތާ ދޯ ބަލިމީހުން ބަލަން ، ބަލި ކޮންމެ މީހަކީ ތި ބުނާ ވައިރަހެއް ޖެހިފަ ހުރި މީހެއް ނޫނޭ ، ހެޔޮ ނުވާނެ ތިޔައްވުރެ ރަނގަޅަށް ސިއްހީ ޚިދްމަތް ދޭ ތަންތަން މެނޭޖް ކޮށްބަލަ\nމެއި 22, 2020 08:44\nއަސްތަޤްފިރުاللّٰه! އެ ތުއްތު ދަރިފުޅުގެ އާއިލާއަށް ސާބިތުކަން ދެއްވާށި. އަދި އެ މަރުހޫމް ދަރިފުޅުގެ މަންމަ އަށް ހިޔްވަރާއި ކެއްތެރިކަން ދެއްވާށި.\nއިންޝާاللّٰه އަދި އެ ދެމައިން ބައްދަލު ވާނެ. މަންމަ އާއި އެކުގައި ނޫނީ ސުވަރުގެއަށް ނުވަދެ، މަންމަ އަށްޓަކައި އެ ދަރިފުޅު އިންތިޒާރު ކުރާނެ. އެ ދެމައިންނަށް އެކީ ސުވަރުގެއަށް ވަދެވުމުގެ ތައުފީޤު ދެއްވާށި، ޔާ ރައްބީ.\nމެއި 22, 2020 09:06\nހޮސްޕިޓަލަށް ގެންދިޔުން ލަސްވެފަ އި ކަމަށް ބެލެވެނީ\nމެއި 22, 2020 09:17\nމެއި 22, 2020 09:26\nމިކަމުގެ ޒިންމާ ނަގަން ޖެހޭނީ ޔާމީން\nމެއި 22, 2020 10:24\nމެއި 22, 2020 11:01\nإِنَّا لِلَّهِ وَإِنَّا إِلَيْهِ رَاجِعُونَ. ވަރަށް ދެރަވެއްޖެ މިއޮށް ފަދަ ވަސީލަތް ތައް ރަނގަޅު ޒަމާނެއްގަ ތިކަހަލަ ކަމެއްދިމާވީމަ..ހިތާމަ ހުރި???އަދި އެވެސް ކުއްޖާ މަރުވެ އެ ދިޔައީހޮސްޕިޓަލްގަ .މަގޭ ހިތައް އަރަނީ ކުއްޖާ ބުއްނުބޮއި ގިނަ އިރު ވީމަ މަރުވެ އެ ދިޔައީ ބަނޑުހައި ވެ ގެން ބާއޭ.\nމެއި 22, 2020 11:28\nތީމިހާރު ހާލަތު ހުރިގޮތް ޑޮކްޓަރަދެއްކުމަކީ މިހާރު އުނދަހުލަކަ ވެފަ މިއޮތީ ބައްޔާ ގުޅޭ ހާއްސަޑކުޓަރަ އަމުދުން ނުދެއްކޭ މަންމަ ޑޮކްޓަރަ ދެއްކުމަ ހުޅުމާލޭ ހޮސްޕިޓަލަ ގުޅުމުން ބުނީ ވަކި ޑޮކްޓަރަކަށް ދެއްކޭކަތް ނެތޭ ދެން އައޖީ އެމް އެޗް ގުޅުމުން ވެސް މިޖަވާބު ދިނީ ދީފަ ބުނީ އެޕޮއިންޓްމަންޓް ހަމަޖެހުނީމަ ގުޅާނެކަމަ މިހާރު އޭގެފަހުން ދެހަފުތާ އަދި ހަބަރެއް ނުވޭ ކިތަންމެ ބޮޑުބައްޔެއް މީހަކު ވިޔަސް ހުންނަން ޖެހެނީ ހޮސްޕިޓަލުގަ ތިބޭ އާދައިގެ ޑޮކްޓަރުން ދައްކަން ބުނަނީ މިވެނި ބައްޔެއްވެގެންނޭ ބުންޏަސް ހާއްސަ ޑޮކްޓަރަކަށް ނުދެއްކޭ ކިހާ ދެރަކަމެއް މިކަންތަކަ އެއްސް ފަރުވާލެއް ދޭބަޔަކު ނެތް ޓީވީ އަށް އަރާ ރައްޔަތުންގެ އެޓެންށަން ހޯދަން ރޮއި ދޮގު ހަދަނީ މިހާރު ށައުގު ވެރިކަމެއް ނެތް ތިދައްކާ ވާހަކަ އަޑުއަހަން ބަންގާޅިންނަ ހިދުމަތް ކޮށްދީފަ ބަހައްޓާ?\nމެއި 22, 2020 11:31\nޢޭޑީކޭ އިން ބުނާނެ މޮޅު ބަހެއް. ދުވަހަކު އެ މީހުން ކުށެއް ނުދައްކާނެ. މި ކަމުގަވެސް އެންމެ ފަހުން މަންމަ ކުއްވެރި ވާނީ. ހޮސްޕިޓަލްގަ އޮން ކޯލް ޑރ ވެސް ނުތިއްބަވަނީތޯ؟\nކޮސް ހެލްތް މިނިސްޓްރީ\nމެއި 22, 2020 11:50\nއައިޖީއެމްއެޗް ތިޔަށް ވުރެ މާ ނުބައި. އެމެޖެންސީގައި ދިޔަޔަސް މިދެއްކެނީ ހަފްތާ ދެހަފްތާ ފަހުން.\nމެއި 22, 2020 12:13\nމިކަމުގެ ޒިންމާ އުފުލަން ޖެހޭނީ އެމައުސޫމް ކުއްޖާގެ މައިން ބަފައިން ކަމައް ބުނާނީ\nމެއި 22, 2020 14:10\nސުވާލުކުރެވޭނޭ ދުވަހަށް ތައްޔާރުވާށޭ. 24 ގައިޑިއިރު ޚިދްމަތް ލިބޭގޮތަށް ޚާއްޞަ ޑޮކްޓަރުން ހޮސްޕިޓަލްގައި ނެތުމަކީ ނިޒާމް ފެއިލްވުމެއް.\nމެއި 22, 2020 14:13\nސުވާލުކުރެވޭނޭ ދުވަހަށް ތައްޔާރުވާށޭ. 24 ގައިޑިއިރު ޚިދްމަތް ލިބޭގޮތަށް ޚާއްޞަ ޑޮކްޓަރުން ހޮސްޕިޓަލްގައި ނެތުމަކީ ނިޒާމް ފެއިލްވުމެއް. އެންމެ ނިޔާފަކަށް ހޮސްޕިޓަލެއް ބިނާވެފައި އޮތުމަކީ މައްސަލައެއް އެތައް ނިޔާފެއް ތިބެންޖެހޭ.\nއަޅުގަނޑުމެން ބޭނުން މިކަމައް އިހުމާލުވި މީހުނައް ޙައްގު އަދަބު ދޭން .އަދި މިކަހަލަ ކަންތައް ވިޔަނުދިނުމައް ސަރުކާރައް ގޮވާލަން\nމެއި 22, 2020 15:45\nހުސް ދޮގު. ޢޭޑީކޭގަ 24 ގަޑިއިރު ޑޮކްޓަރުން ތިބޭނެ.\nމެއި 22, 2020 21:35\nޜައްޔިތުން އިންޑިއާ ސިފައިންނަށް ހަވަރު ދޭން?\nމެއި 22, 2020 21:46\nހާދަ ގަބޫލު ނުކުރެވެޔޭ. އީއާރްއިން ފަރުވާ ލިބޭނެ. މަވެސް އިހައްދުވަހު ދަރިފުޅު ފިޓުޖެހިގެން ދަންވަރު ގެންދާއިރަށް ވަގުތުން ފަރުވާ ފެށި. އަދި އެގަޑީގަ އިތުރު ބަލިމީހުން ދައްކަން ވެއިޓިންގަ މަޑުކުރުވާފަ. ނަރުހުން ވަގުތުން އޮކްސިޖަން ގުޅާހެދިތަނާ ޑޮކްޓަރު ދުރުވީ. މަށަށް ހީވަނީ ގެންދިޔަލެއް މާ ލަސްވީހެން. މަގޭ މެދަަށްހުރި ސޮރު6މަހުގަ ބޭރަށް ހިންގާ ހޮޑުލެވި ގާތުން ރަނގަޅަށް ނުބޮވޭތީ ގެންދިޔައިރު ހަމަ ދެމިފަ އޮތީ. އިރުއަރަންދެން މަޑުނުކޮށް ދެވުނުކަން ރަނގަޅު. ކުއްޖާ ޑީހައިޑްރޭޓްވީމަ ފެންނާނެ އަލާމާތްތަށްވެސް ކިޔާދިން. ވަރަށް އިރުން ފުރާނައަށް ނުރައްކާވާވަރު ވާނީ\nމެއި 23, 2020 13:39\nޢެއި àdk ގެ ޒިންމައެއް\nމެއި 25, 2020 09:50\nމާތްކަލާކޯ!!!!! ޢަހަންނަށް ރޮވިައްޖެ!!\nހޮސްޕިޓަލެެއް ވިއްޔާމު ބަލިމީހުން ބަލަން އަބަދުވެސް އެކަށޭނެ ޑޮކްޓަރެއް ހުންނަންޖެހޭނެދޯ!!!!!!\nކިހާދެރަ ކަމެއްދެންމީ!!!!!! ކޯޓުން ހަރުކަށި ފިޔަވަޅުއަޅާ!!!\nހޮސްޕިޓަލް ގަދަޔަށް ޖޫރިމަނާކުރޭ.!! މިއީ އެއްވެސް ވަރަކަށް ދޫކޮަށްގެން ވާނޭކަމެންނޫން!!!!!\nމެއި 25, 2020 21:33\nމާތްރަސްކަލާނގެ ކިބަފުޅަށް ގެންދަވަން ހުރި މީހަކު ގެންދަވާނެ ކަލޭމެން އިބޫ ޖަލަށް ލިޔަސް


ކެންދޫ ސްކޫލް، ބ.ކެންދޫ\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލެ5ނުވަތަ6ގެ ސަނަދެއް ހާސިލްކޮށްފައިވުން.\n- މަސައްކަތުގެ ދާއިރާއިން ތަޖުރިބާ ލިބިފައިވާ މިންވަރު\n- ސިވިލް ސަރވިސްއަށް ވަނުމަށް ދެވޭ އިމްތިޙާން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ޖުލައި 2019 ވާ އަންގާރަ ދުވަހުގެ 13:00 ގެ ކުރިން، ކެންދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް kendhooschool@gmail.com މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 16 ޖުލައި 2019 އާއި 18 ޖުލައި 2019 އާއި ދެމެދު ކެންދޫ ސްކޫލުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމިއިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ ( 6600315 ) ނަންބަރު ފޯނާއެވެ.\nއީމެއިލް ކުރާނީ (kendhooschool@gmail.com) އަށެވެ.


(3 އޯގަސްޓު 2017 އާ ގުޅޭ) --- "ދެން ހިނގާ ދާން... ލައްކަ ވާހަކަ އަހަންނަށް ދެއްކިއްޖެ. ގޮތެއް ނިންމާނީ ރޫބީ" ރުބީނާ އަނގައިން ނުބުނާނޭހެން ހީވުމުން އެންމެފަހުން ސަލްމާ ބުންޏެވެ. ވެއިޓަރު ބިލު ގެނައުމުން އެއަށް ފައިސާ ދައްކާފައި ރެސްޓޯރެންޓުން ސަލްމާ ނުކުތެވެ. އޭނާގެ ކާރުގައި ރުބީނާ ގޮވައިގެން އައިސް ހުޅުމާލޭ ގިމަތައަށް ބޭލުމަށްފަހު ސަލްމާ ދިޔައީއެވެ.\nހަވީރުގެ ވަގުތެވެ. އައިރާއާއި ދަރިފުޅުގެ ހާލު ވެސް ރަނގަޅެވެ. ނަމަވެސް އޭނާގެ މޫނުމަތިން ނުތަނަވަސްކަމުގެ އަސަރުތައް ޔާނާއަށް ފެންނަމުންދިޔައެވެ. ހިތާއި ސިކުނޑީގައި ވަރަށް ގިނަ ޚިޔާލުތައް އެނބުރެމުންދާހެން ޔާނާއަށް ހީވަނީ ދޭތެރެއަކުން އައިރާ ދެތުންފަތް ފިއްތާލުމާއެކު އެ ދެ ލޯ މަރާލާތީއެވެ. އައިރާގެ ދަރިފުޅު އުރާލައިގެން ހައިކަލް އިން އިރު އޭނާގެ ގާތުގައި ޔާނާގެ ދަރިފުޅު މިންޙާ އިނެވެ. ދެބަފައިން ޝައުގުވެރިކަމާއެކު ތުއްތު ކުއްޖާއަށް ބަލަމުން ދިޔައެވެ. މިންޙާގެ ސުވާލުތައް ހުސްނުވެއެވެ. އެމީހުންގެ ގާތުގައި އިނދެފައި ޔާނާ އައިސް އައިރާގެ ގާތުގައި އިށީނެވެ.\n"ކަމަކާ އައިރާ ވިސްނާހެން ހީވޭ... މިހާރު ދެން ކުދި ކުދި ކޫސަނި ކަންކަމާ ނުވިސްނައްޗޭ" ޔާނާ މިހެން ބުނުމުން އައިރާ ލުއި ހިނިތުންވުމެއް ބަދަލުކޮށްލާ ބޯޖަހާލިއެވެ. ނަމަވެސް ކުއްލިއަކަށް ޔާނާގެ ލޮލުގައި އަޅައިގަތީ ކޮޓަރީގެ ދޮރާ ދިމާއަށް އައިރާ ބަލާލި ގޮތެވެ. އެހިނދު ޔާނާގެ ތުންފަތަށް ލުއި ހިނިތުންވުމެއް ވެރިވެގެންދިޔައެވެ.\n"އައިރާ ތި އިންތިޒާރުކުރާ މީހާ ދެން ގިނަ އިރެއްނުވެ އަތުވެދާނެ... ޒޭން އެ ދިޔައީ އޭނާ ބަލާ" ހިނިތުންވެލައިގެން އިނދެ ސިއްރުން ޔާނާ ބުނެލިއެވެ. އައިރާއަށް ހީވީ އޭނާ ސިއްރު ކުރަމުން އައިކަމެއް ބޭޒާރުވީހެނެވެ. ރަކިވުމާއެކު ޔާނާއާ ހަތަރުކަޅި ހަމަކޮށްލާކަށް ނުކެރުނެވެ.\n"ލޫކްއަކީ ވަރަށް ތަފާތު މީހެއް... އައިރާއަށް އެނގޭ ދޯ އޭނާ އައިރާ ދެކެ ލޯބިވާކަން. އަހަންނަށް ޔަގީން މިހާރު ނޭނގިއެއް ނޯންނާނޭކަން. ނަސީބު އައިސް އަތުގައި ހިފީމާ ދެން އެވީ އެކަމާ ތިމާ ވެސް ރުހި ޤަބޫލުވާން. މިއަދު އައިރާ ވިއްސުމުގައި ލޫކް ގާތް ނުވިނަމަވެސް އޭނާ އައީ ހުރިހާ ކަމެއް ބަލަމުން. މިއަދު އޭނާއަށް އައިރާއާ ގާތްވުމަށް ހުރަސް އެޅީ އޭނާ އައިރާދެކެ ވާ ލޯބި..." ޔާނާ މަޑުމަޑުން އިނދެ ވާހަކަދެއްކިއެވެ. އަދި ޒޭންގެ ފުށުން އެނގިފައިވާ ވާހަކަތައް އައިރާއާ އޭނާ ޙިއްޞާކުރިއެވެ. އެވާހަކަތައް އަޑު އަހަމުން ދިޔައިރު އައިރާގެ ހިތާއި ޟަމީރަށް ބަޔާންކުރާން ދަތި އުފާވެރިކަމެއް އިހުސާސް ކުރެވެމުންދިޔައެވެ. މޭގައި މަޑު ރިހުމެއް އުފެދިފައިވެއެވެ. ލޫކަންއަށް ޓަކައި އައިރާގެ ހިތުގައި ވެސް ޚާއްޞަ ގަދަރެއްވެއެވެ. އެހެން ފިރިހެނުންނާއި ލޫކަން ތަފާތުކަން އެއީ ކުރީން ވެސް އައިރާއަށް ފާހަގަވެފައި އޮތް ކަމެކެވެ. ލޫކަންގެ ފަރާތުން ފެންނަ އޯގާތެރިކަމާއި ލޯތްބާއި މަދުން ނަމަވެސް ފެންނަ ހަރުކަށިކަމަށް އައިރާގެ ނިންމުންތައް ދީލައިލާފިކަން ޚުދު އައިރާއަށް ވެސް އެނގެއެވެ. އެއީ ހަމައެކަނި ލޫކަންއަށް ކުރާ އިތުބާރަކުން ނޫންކަން އަމިއްލަ ހިތާއި ޟަމީރު ވެސް އެއްބަސްވެއެވެ. ނިޔާނު ވަކިވެ ދިއުމާއެކު އައިރާގެ ހަޔާތަށް ވެރިވި އެކަނިވެރިކަން ފިލާ ހިނގައްޖެއެވެ. އަރާމުން މަހުރޫމުވެފައިވަނިކޮށް ނަފްސަށް ހިތްހަމެޖުން ލިބިފައިވާ ކަހަލައެވެ. ނިޔާނުގެ ހަނދާންތަކުގައި ބަނދެވި ހައްޔަރުވެފައި އިން ކަމުގެ އިހުސާސް މިއަދު ކުޑަވެއްޖެއެވެ. އެކަމުގެ ސަބަބުން އައިރާއަށް ކުރެވެނީ ކުށްވެރި އިހުސާސެކެވެ. އަމިއްލަ ހިތުގެ އިހުސާސްތަކާއި އެ ހިތުގެ ގޮވުންތަކާ މެދު އައިރާ ބިރުގެންފައި ވެއެވެ.\n"އޭތް! މިހާރު ކޮންކަމަކަށް ގެއްލިފައި ތި އޮތީ" ހިމޭންކަމާއެކު އެއް ދިމާއަކަށް ނަޒަރު ހުއްޓާލި ގޮތަށް އައިރާ އޮންނާން ފެށުމުން އޭނާގެ ކޮނޑުގައި ޔާނާ ކޮއްޓާލިއެވެ. ދެން ވެސް އައިރާ ބަދަލުކޮށްލީ ހިނިތުންވުމެކެވެ.\n"ޑެޑީ..." އައިރާ އޮތް ކޮޓަރީގެ ދޮރުހުޅުވާލާފައި ވަން ޒޭންއަށް މިންޙާ ގޮވާލިއެވެ. އެހިނދު އެ ކޮޓަރީގައި ތިބި އެންމެންގެ ސަމާލުކަން އެ ދިމާއަށް ހުއްޓުނެވެ.\nހައިރާންކަން ވެރިވެގެންދިޔުމާއެކު އިން ތަނުން ހައިކަލްއަށް ތެދުވެވުނެވެ. ޒޭންގެ ފަހަތުން ހިނިތުންވެލައިގެން ހުރެ ވަދެގެން އައި ލޫކަން ފެނިފައެވެ. އޭނާގެ އަތުގައި އޮތް ރަތްކުލައިގެ ބޮޑު ފިނިފެންމަލުގެ ގުލްދަސްތާ ހައިކަލްގެ ލޮލުން ކަސިޔާރުވެގެން ނުދެއެވެ. އޭނާގެ ނަފްސަށް އެފަދަ ބޮޑު ބަދަލެއް ކުއްލިއަކަށް ގެނުވި އެއްޗަކީ އެ ރަތްފިނިފެންމާ ބޮނޑިއެވެ. ކުއްލިއަކަށް އެތައް އަހަރެއް ފަހަތަށް އޭނާއަށް ދެވުނު ކަހަލައެވެ. ސިކުނޑީގައި ބިންވަޅުނެގިފައިވި ހަނދާންތަކުގެ ތެރޭގައި މީހާއަށް އުޅެވުނު ކަހަލައެވެ.\nޔާނާގެ އެހީގައި ކުޑަކޮށް އައިރާ ތެދުވެލިއެވެ. އެހިނދު އޭނާގެ ބުރުގާ ޔާނާ ރަނގަޅުކޮށްލަ ދިނެވެ. އެތަނުގައި ތިބި އެންމެނަށް ވެސް އެވަގުތު އައިރާއާއި ލޫކަންގެ ހަތަރުކަޅި ބައްދަލުވުމާއެކު އެ ދެ މީހުންނަށް އެވީ ގޮތް ފެނުނެވެ. ލޫކަން ވާހަކަދެއްކުމުން އައިރާގެ މޫނުގައިވި ބޭޤަރާރުކަން ފިލާ ހިނގައްޖެއެވެ.\n"އަހަންނަކަށް ނޭނގޭ އައިރާއަށް އެންމެ ރީތީ ކޮންކަހަލަ މަލެއްކަމެއް. އެކަމަކު ޒޭންމެން ގޭގައި ހުރި އޯކިޑު މާތައް ކައިރީ އައިރާ ހުންނަތަން ފެނޭ. އެހެންވެ ފުރަތަމަ އުޅުނީ އޯކިޑުމަލުން މާބޮނޑި ތައްޔާރުކުރާން. ނަމަވެސް އެ މަލުން އައިރާގެ މޫނުމަތީން އުފާވެރިކަމެއްނުފެނޭ... އެހެންވެ ހިތަށް އެރީ އަހަންނަށް ކަމުދާ މަލެކޭ ގެންގޮސްދޭނީ... ރަނގަޅުތަ؟" ވާހަކަދައްކަމުން ދިޔަ ލޫކަން އޭނާގެ ވާހަކައަށް އިތުރުކޮށްލިއެވެ. އެއްފަރާތުގައި ބަހައްޓާލެވިފައިވާ ފިނިފެންމާ ބޮނޑިއަށް އައިރާ އަލުން ބަލާލިއެވެ. އަދި ލޫކަންއަށް ބަލާލާފައި ބޯޖަހާލީ އެ މާބޮޑު އޭނާއަށް ކަމުގޮސްފިކަމުގެ ރަމްޒެއްގެ ގޮތުންނެވެ. ލޫކަން އެ ހީވީ ހަމަ ރަނގަޅަށެވެ. އޯކިޑުމަލުން ހިތަށް މޮޅިވެރިކަން ވެރިވެގެން ދެއެވެ. އެހެންނަމަވެސް ރަތްފިނިފެންމާ ފެނުމުން އައިރާގެ ހިތުގައި ބަޔާންކުރާން ދަތި ޖޯޝެއް އުފެދެއެވެ. ހިތުގެ ހިނގުން އަވަސްވެއެވެ. ޖެހިލުންވާގޮތް ވެއެވެ. އެއީ ލޫކަން ފެނުމުން ވެސް އޭނާއަށް ކުރެވޭ އިހުސާސެވެ.\nއައިރާއާއި ލޫކަންއަށް ބަލަން ހުރި ހައިކަލް އޭނާގެ އަތުގެ ތެރޭ ނިދިފައި އޮތް ތުއްތުކުއްޖާއަށް ބަލާލިއެވެ. އަލުން އޭނާގެ ނަޒަރު އެ ދެ ޒުވާނުންނާ ދިމާއަށް ހުއްޓާލިއެވެ. ނަމަވެސް މިފަހަރު އޭނާ ބަލާލީ ލޫކަންއަށެވެ. ތުންފަތާ ކުޅެލި ލުއި ހިނިތުންވުމާއެކު ކުރިއަށް ހިނގައިގަތެވެ.\n"ލޫކް!... އެންމެން ބޭބީ އުރައިފި... މިހާރު މީ ލޫކްގެ ފަހަރު" ތަފާތު މާނައަކާއެކު ހައިކަލް ބުންޏެވެ. އެއާއެކު ލޫކަން ހީނލިއެވެ. އަދި ނިކަން ފަރިތަކަމާއެކު ހައިކަލް ދިއްކޮށްލި ތުއްތުކުއްޖާ ލޫކަންގެ އަތުގެ ތެރެއަށްލާ ހިފަހައްޓާލިއެވެ. އިރުކޮޅަކު އަތުގައި އޮތް ކުޑަކުއްޖާއަށް ލޫކަން ނަޒަރު ހުއްޓާލައިގެން ހުރިތަން ފެނި އަނެއްކާ ވެސް ހައިކަލް ވާހަކަދެއްކިއެވެ. ބަހަނާއެއް ދައްކާލުމާއެކު އެ ކޮޓަރީގައި ތިބި ޒޭންއާއި ޔާނާގެ ގާތުގައި ހައިކަލްއާއެކު އައުމަށް ބުންޏެވެ. ބައްޕަގެ އެ އިޝާރާތް ޒޭންއާއި ޔާނާއަށް ނަގައިގަނެވުނެވެ.\nކޮޓަރީގައި އައިރާއާއި ލޫކަން އެކަނިވުމާއެކު އައިރާގެ އެނދު ކައިރީ ހުރި ގޮނޑީގައި ލޫކަން އިށީނެވެ. އަދި އަތުތެރޭ އޮތް ކުއްޖާގެ ނިތްކުރީގައި ބޮސްދިނުމާއެކު ގަޔާ ކައިރިކޮށްލިއެވެ.\n"އަހަންނާ ވައްތަރީ" ލޫކަން ކުއްލިއަކަށް ބުނެލި އެއްޗަކުން އައިރާ ހައިރާންވެފައި ބަލާލިއެވެ. ދެން ފެނުނީ އޭނާ ހީނގަންތަނެވެ. އެއާއެކު ލޫކަން ސަމާސާއެއްކޮށްލީކަން އައިރާއަށް އެނގުނެވެ. އޭނާއަށް ވެސް ހީނލެވުނެވެ. އަދި ލޫކަންގެ އަތުގައި އޮތް ދަރިފުޅަށް ބަލާލާފައި ލޫކަންއަށް ބަލާލިއެވެ. ބައްޕައެއްގެ ފާޑުވެރިކަން ލޫކަންގެ އެބަހުއްޓެވެ.\n"މީ ޔަގީނުން ވެސް އައިރާގެ ލޮލާއި ނޭފަތް. އައިރާ ގޮތަށް އެސްފިޔަތައް ދިގުކަން ބަލާބަލަ... އައިރާގެ އިންނަ ކުޑަކުޑަ ނޭފަތް މިއޮތީ ލިބިފައި" ލޫކަން ބުންޏެވެ. އަދި އިރުކޮޅަކު އެހެން އިނދެފައި ތެދުވެގެން ގޮސް ކުޑައެނދުގައި އައިރާގެ ދަރިފުޅު ބޭއްވިއެވެ.\n"އައިރާގެ ހުރިހާ ކަމެއް ރަނގަޅުކަމަށް ޒޭން ބުނީ. ވަރަށް އަވަހަށް ގެއަށް ބަދަލުކުރާނެ..." ލޫކަން އެނބުރި އައިސް އައިރާގެ އެނދު ކައިރީ ހުރި ގޮނޑީގައި އިށީނދެ ވާހަކަ ދެއްކިއެވެ. އައިރާ ބޯޖަހާލުން ފިޔަވައި އިތުރު އެއްޗެއް ނުބުންޏެވެ. ލޫކަން ވެސް ހިމޭންވިއެވެ. އެހެން އިނދެފައި އޭނާ އެނދުގެ އަރިމަތީ އައިރާ ޖައްސާލައިގެން އިން އަތްތިލައިގައި ހިފާލިއެވެ. މަޑުމަޑުން ފިރުމާލުމާއެކު އެ އަތްތިލައިގައި ހިފާ އޭނާ ބާރުކޮށްލިއެވެ. ހީވީ ދުލުން ހާމަކުރާން އުނދަގޫވި އެތައް އިހުސާސެއް އެންމެ ހަރަކާތަކުން ހާމަކޮށްލި ހެނެވެ. އައިރާއަށް ލޫކަންގެ ދެ ލޮލުގެ ތެރެއަށް ގެއްލިފައި އިނދެވުނީއެވެ.\nޚިޔާލުތަކުގެ ތެރެއަށް ގެނބެމުންދިޔަ ރުބީނާ ސިއްސުވާލީ އޭނާގެ ފޯނެވެ. ހާމަފެންޑާގެ ރެއިލިންގެ ކައިރީ ހުރެފައި ރުބީނާ އަވަސްވެލީ ފޯނު ނެގުމަށެވެ. އެތަނުގައި ހުރި މޭޒުގެ ދޮށަށް އައިސް ހުއްޓިލުމާއެކު މޭޒުމަތީ އޮތް ފޯނު ނެގިއެވެ.\n"އަދިވެސް ބޯގޮވާފަތަ؟" ފޯނުގެ އަނެއްކޮޅުން ވާހަކަދެއްކީ ހިދާއެވެ.\n"ބޯގޮވާނެތާ..." ރުބީނާ މޭޒު ދޮށުގައި ހުރި ގޮނޑީގައި އިށީނެވެ. އަދި އޭނާ އެތަނަށް ގެނައި ކޮޕީޖޯޑުގައި އަތްޖައްސާލި އިރު އެ ހުރީ ފިނިވެފައެވެ. އެހެންވެ އެއްފަރާތްކޮށްލަމުން ހިދާއާ ވާހަކަދެއްކުމައިގެން ކުރިއަށް ދިޔައެވެ.\n"މަށަށް ކުރީން ވެސް ހީވިއޭ ކަމެއް ފަނިވިއްޔާ ވާނީ އެ ސަލްމާގެ ސަބަބުންނޭ. އާން! އެހެންޏާ... އަހަރުމެން ކަމެއް ރާވާ އިރަށް އެންމެ ފުރަތަމަ ވެސް އޭނާ ދައްކާނީ އެކަމެއް ކާމިޔާބުނުވާނޭ ކޮޅުތައް. ރޫބީ! އަޅާލާނެކަމެއްނެތް... އެ އައިރާއަކު ވެސް ހާދަހާ މަތީގައޭ ދޯ އެ އުޅެނީ. އަހަރެން ކުއްޖަކު ގާތުގައި ބުނެގެން މިއުޅެނީ އޭނާ މާލޭގެ މަގެގެއް މަތީން ފެނިއްޖެއްޔާ މަށަށް އަންގާލަން. ލޫކަންއާ ދިމާއަށް ނިކަން ރަނގަޅު އެއްޗެކޭ ބުނެލަބަލަ" ރުބީނާއަށް ހިތްވަރުދޭ ފަދައިން ހިދާ ވާހަކަދެއްކިއެވެ.\n"އައިރާ މިގެއިން ދިޔަ ދުވަހުން ފެށިގެން އެ ލޫކަން ވެސް މިގޭތެރެއަކުން ނުފެނޭ. ޤައިސްއަށް އޭނާ ހުރި ތަނެއް އެނގޭ. އެކަމަކު އޭނާ ވެސް މިހާރު ހުންނަނީ ފާޑަކަށް. އަހަރެން ލޫކަން އުޅޭތަނެއް އަހާލިޔަސް ބުނަނީ އެއީ ކޮންބައެއްކަން ބުންޏަސް ރޫބީއަކަށް ނޭނގެނެއޯ. ލޫކަން ހުރީ ރަނގަޅުބައެއްގެ ގާތުގައިކަމަށް... އަހަންނަށް އެނގޭ އެއީ އޭނާ ނުބުނާންވެގެންކަން އެ ގޮތަށް އެ ވާހަކަދައްކަނީ. އެހެންވީމަ މާގިނައެއްކޮށް އަހާކަށް ވެސް ނުކެރޭނެއެއްނު. އަހަންނަށް އެނގޭ އައިރާ މިހާރު ވިހާފާނެކަން. ރުޅި އައިސްގެން ގޮސް މީހާ ފަޅައިގެން ދިޔަސް ކުރެވޭންއޮތީ ކޮންކަމެއް"\n"މަށަށް ފެންނަނީ ލޫކަން ހޮސްޕިޓަލުގައި އުޅޭ ގަޑީގައި އޭނާއާ ބައްދަލުކުރާން. ނޫނީ އޭނާ ދާތަނެއް އަހަރުމެންނަށް ބެލިދާނެއެއްނު. އަހަންނަށް ވެސް ބޮޑަށް ހީވަނީ އޭނާހެން އައިރާ ގެންގޮސްގެން އެ އުޅެނީ" ހިދާ ބުންޏެވެ. އޭނާގެ ޚިޔާލުން ގޮތް ހުސްވެފައި އިން ރުބީނާއަށް ކުރިއަށްދާނޭ މަގެއް ކޮށިގެން ދިޔައެވެ. ހިނިތުންވުމަކާއެކު ހިދާއަށް ޝުކުރުއަދާކުރިއެވެ. އަދި ދެ މީހުން ބައްދަލުވާނޭ ދުވަހެއް ކަނޑައެޅިއެވެ. ލޫކަންއާ ހޮސްޕިޓަލުން ބައްދަލުނުވެއްޖެނަމަ އޭނާއަށް ފާރަލާން ދެ މީހުން ރޭވިއެވެ.\n"ދެން މަގޭ އަތުގައި އައިރާ ނިކަން ޖެހިބަލަ... މިހާރު ދަރި ވެސް އޮންނާނެ. އަހަރެން ބޭނުންގޮތަށް ހުރިހާ ކަމެއް ނިންމާލެވޭނެ.. ލޫކަން ބަލަބަލާ ހުންނާން ޖެހޭނީ" ފޯނު ބާއްވާފައި ރުބީނާ އަމިއްލަ ނަފްސާ ވާހަކަދެއްކިއެވެ. އެވަގުތު ސިޑިން އަރައިގެން އައިސް ހާމަފެންޑާއަށް ނުކުތް މައުރީނަށް ހަމައެކަނި ސަމާލުކަމެއް ދެވުނީ ރުބީނާގެ ދުލުން ލޫކަންގެ ނަން ކިޔާލުމުންނެވެ.\n"މަންމާ... ލޫކް ކިހިނެއްވީ؟ އޭނާ މިހާރު ގޭގައި ނޫޅެނީތަ؟ އަނެއްކާ ފުރީތަ؟" މައުރީނުގެ ވާހަކަތަކާއެކު ރުބީނާ މޫނަށް ވައްތަރެއް ޖައްސާލިއެވެ.\n"ކީއްކުރަން އޭނާ ވީތަނެއް މައު ބަލަނީ" ރުންކުރު ގޮތަކަށް ރުބީނާ އަހާލިއެވެ.\n"ދެން ހަމަ އަހާލެވިދާނެއެއްނު. މިގޭގައި އުޅޭ މީހަކު މިހާރު ނުފެންނަންޏާ... މަންމާ! ކީއްވެތަ މިހާރު އަބަދު މޫޑީވެފައި ތި ހުންނަނީ" މައުރީން އައިސް ރުބީނާ އިން މޭޒުދޮށުގައި އިށީނެވެ.\n"ކަމެއްނުވޭ... ކަމަކުތަ ތި އައީ؟" މައުރީނަށް އެއްވެސް އިރަކު ރުބީނާގެ ރޭވުންތަކެއް ނޭނގެއެވެ. އޭނާއަށް އެނގޭހާ ވެސް ކަމަކީ އައިރާ ދެކެ ރުބީނާ ރުޅި އަންނަކަމެވެ. އޭނާ ވެސް އައިރާއާ ގުޅުން ދަމަހައްޓަން މަސައްކަތް ނުކުރީ ރުބީނާގެ ސަބަބުންނެވެ. އަނެއްކޮޅުން ޤައިސްއާއި ރުބީނާ ކައިވެނިކުރުމުން މައުރީނަށް ފަހިވެގެންދިޔަ މުއްސަނދި އަރާމު ދިރިއުޅުން ވެސް އެ ދެމެދުގެ ރާސްތާ އިތުރަށް ދިގުވެ އައިރާއަކީ މުހިންމު މީހެއް ނޫންކަމުގައި މައުރީނަށް ވިސްނުނީއެވެ. ޚާއްޞަކޮށް ނިޔާނު ނެތްއިރު މިހާރު އައިރާއަކީ އެމީހުންނާ އެއްވެސް ގުޅުމެއް ނެތް ދުރުހިލޭ މީހަކަށްވީއެވެ.\n"މައުގެ ރައްޓެހިންނާއެކު ޝޮޕިންއަކަށް ދާންވެގެން... މިރޭ..."\n"އެކަނި ތަންތަނަށް ދާނެކަމެއްނެތޭ ނުބުނާންތަ؟" ރުބީނާ ނުރުހުން ފާޅުކުރިއެވެ.\n"ޕްލީޒް މަންމާ... އެކަންޏެއް ނޫނޭ ދަނީ. ސޯމޫ ކާރުގައި މައު ގެންގޮސް ލޯންޗު ކައިރިއަށް ލައިދޭނެ. މާލެ އަރާއިރު ޓާމިނަލްގަ މައުގެ ރައްޓެހިކުދީން ތިބޭނެ. ޕްލީޒް މަންމާ... ދެން މަންމަ މޫޑީވީމަ މައު ބުނާ ކަންތައް ވެސް ނުކޮށްދެނީތަ؟ ބޭބެ ގާތުގައި ބުނެފިއްޔާ ވަގުތުން ކޮށްދޭނެ" މައުރީނު ވެސް ކުޑަކޮށް ހިތްހަމަނުޖެހުނެވެ.\n"ހޫން! ހޫން! ދެން އެންމެ ރަނގަޅޭ... މިރޭ ދާންވީމަ އާދޭ. އޭރުން ރުފިޔާ ދޭނަން... އެކަމަކު ބުނާން... އެގާރަގަޑި ބައިވާއިރު ހުންނާން ޖެހޭނީ މިގޭ ހަތަރުފާރުގެ އެތެރޭގައި" ޤައިސްގެ ގާތުގައި މައުރީނު ކަމަކު އެދިފާނޭތީވެ ރުބީނާ އަވަހަށް ބުނެލިއެވެ. މިވަގުތު ޤައިސްގެ ގާތުގައި މައުރީނު ކަންތަކު ކިޔުން ރަނގަޅު ނުވާނޭ ރުބީނާގެ ހިތަށް އެރީއެވެ. ދެން ވެސް އެތަނުން މައުރީނު ތެދުވެގެން ދާކަށް ގަސްދެއް ނުކުރިއެވެ. ކޮންމެވެސް ބޭކާރު ވާހަކައެއް އޭނާ ފެށީއެވެ.\nހަތަރު ދުވަސް ފަހުން އައިރާއާއި ދަރިފުޅު ހޮސްޕިޓަލުން ދޫކޮށްލިއެވެ. އޭނާ އެނބުރި އައީ ޒޭންގެ ގެއަށެވެ. ދެން ކަންތައް ކުރާންވީ ކިހިނެއްކަމެއް ޚުދު އައިރާއަކަށް ވެސް ނޭނގެއެވެ. އެނބުރި ރަށަށް ދާންވީކަމެއް ނޫނީ ލޫކަންގެ ގާތުން ލަފާއަކަށް އަހާންވީ ކަމެއް ނުނިންމުނެވެ. ޒޭންގެ ޢާއިލާ ދުށީ އޭނާއަކީ އެ ޢާއިލާގެ މެންބަރެއްގެ ގޮތުގައެވެ. އައިރާގެ ދަރިފުޅަށް ޓަކައި ގޭތެރެ ތައްޔާރުކޮށްފައި އޮތް ވަރު ހެއްކަކަށް ފުދެއެވެ. ހައިކަލް ހީވަނީ އޭނާއަށް ދެވަނަ ކާފަ ދަރިއަކު ލިބިގެން އުޅޭ ހެނެވެ. ޔާނާ ހީވަނީ އޭނާގެ އެއްބަނޑު އެއްބަފާ ދައްތަ ވިހައިގެން އުޅެނީ ހެނެވެ. އެހީތެރިވުމުގައި ކުޑަކުޑަ ކަމެއް ވެސް ދޫކޮށް ނުލައެވެ. ޒޭންއަކީ އައިރާއަށް ނުލިބުނު ބޭބެއެވެ. އެކަން ވެސް މިއަދު ފުރިހަމަވެއްޖެއެވެ. އެކުވެރި ފުރިހަމަ ޢާއިލާއެއްގެ ތެރޭގައި އެމީހުންގެ އަޅާލުން ފުރިހަމައަށް ލިބެމުންދިޔައިރު އައިރާގެ ދެލޮލުން އުފާވެރިކަމުގެ ކަރުނަ ނިރާލައެވެ. ދެން ހުރީ ލޫކަންއެވެ. ނަމެއް ނުދެވި ވަނީ ހަމައެކަނި އެ ދެމެދުގައި އޮތް ގުޅުމަށެވެ.\nބޮޑުކޮޓަރިތެރޭ އެންމެން މަޝްވަރާ ކުރަމުން ދިޔައީ އައިރާގެ ދަރިފުޅަށް ކިޔާނޭ ނަމަކާ މެދުއެވެ. އެމީހަކަށް އެންމެ ރީތި ފިރިހެން ނަންތައް ނޯޓުކޮށްގެން ތިބެ މާނައާއެކު އެންމެނަށް އޮޅުން ފިލުވައި ދެމުން ދިޔައެވެ.\n"އައިޒަން... އެ ނަން ކިހިނެއްވާނެ؟" ކުއްލިއަކަށް ލޫކަން ބުންޏެވެ. އެއާއެކު އެންމެން ބަލާލީ އައިރާއަށެވެ. އައިރާ އިނީ ލޫކަންއަށް ބަލާށެވެ. ނަންތައް އަޑު އަހަމުން ދިޔައިރު އެކަމަށް ލޫކަން ސަމާލުވެފައި އިން ވަރު އައިރާއަށް ކުރީންސުރެ ފާހަގަވިއެވެ. އައިރާ އަނގައިން ނުބުނެ އިންނާން ފެށުމުން ހައިކަލް ވާހަކަދެއްކިއެވެ.\n"ބައްޕައަށް ވަރަށް ކަމުދޭ އެ ނަން" އައިރާގެ ހިތުގައިވާ އެއްޗެއް ފާޅުކުރާން އޭނާއަށް ބޭނުންވަނީ ކުޑަކުޑަ ހިތްވަރެއްކަމުގައި ހައިކަލް ދުށްޓެވެ. ވީ ވެސް އެހެންނެވެ. ހިނިތުންވެލި އައިރާ ބޯޖަހާލީ އޭނާއަށް އެ ނަން ކަމުދާ ކަމުގައެވެ. ހަޤީޤަތަކީ ލޫކަންއަށް އެ ނަން ކަމުދިއުން ވެގެން ދިޔައީ އައިރާއަށް ވެސް އެ ނަމަށް ޚާއްޞަކަމެއް ދެވުނު ކަމަކަށެވެ.\nނަން ކިޔުމުގެ ޙަފުލާ ކުލަ ގަދަކޮށް ހައިކަލް ބޭއްވިއެވެ. އޭނާގެ އޮފީހުގައި މަސައްކަތް ކުރާ ހުރިހާ މުވައްޒަފުންނަށް ޖާފަތް ދިނެވެ. ގާތް ރަޙުމަތްތެރީން އެކަމުގައި ބައިވެރިކުރިއެވެ. ހައިކަލްގެ ދެވަނަ ދަރިއަކު ނުހުންނައިރު އޭނާ މިހާ ކުލަގަދަކޮށް ފާހަގަ ކުރަމުންދިޔަ ޚަފުލާއާ މެދު އެކުވެރީން ސުވާލު ކުރިއެވެ.\n"އެއީ އަހަރެންގެ ވަރަށް ގާތް މީހެއްގެ ދަރިއެއް. މިއަދު އެ ކުއްޖާގެ ޢާއިލާގައި އެކަކު ވެސް ނެތް. އެއީ ޒޭން ފަދައިން މިހާރު އަހަރެންގެ ދަރިއެއް. ދަރީންގެ ފަރާތުން ލިބޭ އުފާތައް ފާހަގަކުރުމުގެ ހައްޤު ބައްޕައަށް ލިބިގެންވާނެއެއްނު... އަހަރެން އަލުން ކާފައަކަށްވީ... ގިނަ ދުވަހެއްނުވެ އިރާދަކުރެއްވިއްޔާ ތިންވަނަ ކާފަ ދަރިފުޅު އުފަންވާނެ" އުފާވެރިކަމުގެ ހީނލުމަކާއެކު ހައިކަލް އޭނާގެ އެކުވެރީންނަށް ފުރިހަމަ ޖަވާބެއް ދިނެވެ. އައިރާގެ ޢާއިލާއާ ގުޅުމެއްނެތް ނަމަވެސް މިއަދު އޭނާ އެވަނީ އައިރާއަށް ދަރިއެއްގެ މަޤާމު ދީފައެވެ. އެ ދަރިފުޅުގެ އުފަލާއި ހިތާމަތައް އުފުލުމަށް ޓަކައި ބައްޕައެއްގެ ޙައިޞިއްޔަތުން އެ ޒިންމާ އަމިއްލައަށް ބޮލުގައި އަޅައިފައެވެ.\nއެކަހެރިވެލާން އައިރާއަށް މަޖުބޫރުވީ ކަންފަތަށް ހައިކަލްގެ ރަޙުމަތްތެރީންނަށް ދިން ޖަވާބު އަޑު އިވިފައެވެ. ހިތަށް ކުރި އަސަރާއެކު އަނގަމަތީ އަތްޅާލެވުމާއެކު ހަލުވިކަމާއެކު ބަދިގޭގެ އެންމެ އެތެރެއަށް އައިރާ ދެމިގަތެވެ. އޭރު އޭނާގެ ލޮލުން އެއްވެސް ހިފެހެއްޓުމެއްނެތި ފައިބައިގެން ދިޔަ ކަރުނަތައް ކޯތާފަތް ހުރަސްކޮށް ތިރިއަށް ފައިބަން ފަށައިފިއެވެ. މަޑު ގިސްލުމަކާއެކު އޭނާއަށް ހަމަ ރަނގަޅަށް ވެސް ރޮވުނީއެވެ. ބައްޕައެއްގެ ލޯތްބަކީ ކޮބައިކަން އައިރާއަކަށް ނޭނގެއެވެ. އެހެންނަމަވެސް ހައިކަލްގެ ބަސްތަކުން މިއަދު އެ އިހުސާސް އައިރާއަށް ކުރެވިއްޖެއެވެ. މިއަދު އޭނާ ހިތުގައި ޖެހިގެން ރޯހެން ހީވި ނަމަވެސް އޭނާއަށް ލިބުނު އުފާވެރިކަމާއި މިންވަރުކުރެއްވި ނިޢުމަތް ތަޙައްމަލު ކުރާނޭ ގޮތެއް ނޭނގުނީއެވެ. (ނުނިމޭ)


Tankaru hiffhetumun nuclear ehbasvumah asaru kuraane: Iran\nޓޭންކަރު ހިފެހެއްޓުމުން ނިއުކްލިއާ އެއްބަސްވުމަށް އަސަރުކުރާނެ: އިރާން\nއިރާންގެ ޑެޕިއުޓީ ފޮރިން މިނިސްޓަރު ސައީދު އައްބާސް އެރްޖީ\nއިނގިރޭސިވިލާތުން އިރާނުގެ ޓޭންކަރެއް ހިފަހައްޓާފައިވާތީ 2015 ވަނަ އަަހަރުގެ ނިއުކްލިއާ އެއްބަސްވުމަށް އަމަލު ކުރަން ދަތިވާނެ ކަމަށް އިރާނުން ބުނެފި އެވެ.\nފަސް ގައުމެއް އެކުވެގެން މިހާރު ކުރިއަށްދާ ޖޮއިންޓް ކޮންމްޕެރެހެންސިވް ޕްލޭން އޮފް އެކްޝަން (ޖޭސީޕީއޯއޭ) ގެ ބައްދަލުވުމުގައި ވާހަކަފުޅު ދައްކަވަމުން އިރާންގެ ޑެޕިއުޓީ ފޮރިން މިނިސްޓަރު ސައީދު އައްބާސް އެރްޖީ ވިދާޅުވީ، އިނގިރޭސިވިލާތުން އިރާންގެ ޓޭންކަރު ހިފެހެއްޓި ހިސާބުން ނިއުކްލިއާ އެއްބަސްވުމާއި ދެކޭގޮތް ބަދަލުވެފައިވާ ކަމަށެވެ.\nޔޫރަޕްގެ ގައުމުތަކުން އިރާނުން ތެޔޮ އެކްސްޕޯޓް ކުރުމާއި އެއްވެސް ވަރަކަށް ބެހިގެން ނުވާނެ ކަމަށްވެސް އެރްޖީ ވަނީ ބައްދަލުވުމުގައި ވިދާޅުވެފަ އެވެ. ޖޭސީޕީއޯއޭ ބައްދަލުވުމުގައި ބައިވެރިވާ ގައުމުތަކަކީ އިނގިރޭސިވިލާތާއި ޗައިނާ އާއި ޖަރުމަންވިލާތާއި ފަރަންސޭސީވިލާތް އަދި ޗައިނާ އެވެ.\nމި ގައުމުތަކުގެ ތެރެއިން އިރާނާއި ގުޅުން ގޯސްވެފައިވަނީ އިނގިރޭސިވިލާތާ އެވެ. އެއީ އިރާނުން އެކްސްޕޯޓް ކުރި ދެ މިލިއަން ލީޓަރުގެ ތެޔޮ ޓޭންކަރެއް އިނގިރޭސިވިލާތުން ހިފެހެއްޓުމާއި ގުޅިގެންނެވެ. މި މައްސަލައިގައި އިނގިރޭސިވިލާތުން ބުނީ ޓޭންކަރު ހިފެހެއްޓީ ޔޫރަޕިއަން ޔޫނިއަން (އީޔޫ) އިން އިރާނަށް އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން ކަމަށެވެ.\nއިރާނަށް އަޅާފައިވާ ދަތިކުރުމުގެ ފިޔަވަޅުތަކުގެ ތެރޭގައި ޔޫރަޕްގެ ކަނޑުގެ ސަރަހައްދުން ބޭނުންކޮށްގެން ސީރިއާ އަށް ތެޔޮ ގެންދިޔުން މަނާވާނެ އެވެ. ނަމަވެސް އިރާނުން ބުނީ ޓޭންކަރުގައި ހުރި ތެލަކީ ސީރިއާއަށް ގެންދަން އުޅުނު ތެޔެ ނޫން ކަމަށެވެ.\nޖޭސީޕީއޯއޭގެ ބައްދަލުވުން ނިންމާލުމަށްފަހު އެރްޖީ މީޑިއާތަކަށް ވިދާޅުވީ، ބައްދަލުވުމުގެ ތެރެއިން ރަނގަޅު ވާހަކަތެއް ދެކެވުނު ކަމަށެވެ. ނަމަވެސް އެއާ އެއްގޮތަށް އަމަލު ކުރާނެ ކަމަށް ނުބެލޭވޭ ކަމަށެވެ. ބައްދަލުވުމުގައި ބައިވެރިވި ޗައިނާގެ ވަފުދުން ވަނީ އިރާނަށް އަޅާފައިވާ ދަތިކުރުމުގެ ފިޔަވަޅުތަށް އަލުން ރިވިއު ކުރަން ޖެހޭ ކަމަށް ވިދާޅުވެފަ އެވެ.\nއިރާނު ހިމެނޭ ގޮތަށް ދުނިޔޭގެ ބާރުތަކުން ހަދާފައިވާ ނިއުކްލިއާ އެއްބަސްވުމުގައިވާ ގޮތުން އިރާނަށް ނިއުކްލިއާ އާއި ޔުރޭނިއަމް ފައްކާ ކުރެވޭ މިންވަރު ވަނީ ލިމިޓް ކޮށްފަ އެވެ. އަދި ބައެއް އަސްކަރީ ހަތިޔާރުތަށް ބޭނުންކުރުން ވެސް ވަނީ މަނާކޮށްފަ އެވެ. އިރާނުން މި އެއްބަސްވުމާއި ހިލާފުވެ، އެއްބަސްވުމުގައި ބަޔާންކޮށްފައިވާ މިންވަރަށްވުރެ އިތުރަށް ފައްކާ ކުރަން ފެށީ އެމެރިކާއިން އެއްބަސްވުމުން ވަކިވުމުންނެވެ.\nޔުރޭނިއަމް އިތުރަށް ފައްކާ ކުރަން ނިންމުމުން، އެމެރިކާ އަދި އީޔޫ އިން ވަނީ އިރާނަށް ދަތިކުރުމުގެ ފިޔަވަޅު އަޅައިފަ އެވެ.\nއެމެރިކާ ޗައިނާ އިނގިރޭސިވިލާތް + ނިއުކްލިއަ އީރާން\nއިގްތިސޯދު ރަނގަޅު ކުރަން ޗައިނާ ފަތުރުވެރިން ބޭނުންވޭ: އިރާނު


Verikamuge Dhauraa Medhu Saafu Javaabeh iboo Nudhevvi\nވެރިކަމުގެ ދައުރާ މެދު ސާފު ޖަވާބެއް ...\nމިއަދުގެ ހުޅުމީދޫގައިވެސް ބޮޑު ޖަމާއަތުގައި އީދު ...\nވެރިކަމުގެ ދައުރާ މެދު ސާފު ޖަވާބެއް އިބޫ ނުދެއްވި\nby vomadmin August 21, 2018\nވެރިކަމަށް ވަޑައިގަންނަވާނީ ފަސް އަހަރަށްތޯ ނުވަތަ ދެއަހަރާއި ބައިގެ މުއްދަތަށްތޯ ކުރެވޭ ސުވާލަށް އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހީމް މުހައްމަދު ޞާލިހު (އިބޫ) ސާފު ޖަވާބެއް ނުދެއްވިއެވެ. އިއްޔެ އިބޫގެ ކެމްޕޭން އޮފީހުގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިން ތަކުރާރުކޮށް އެސުވާލު ކުރުމުންވެސް އިބޫ ވަނީ ސާފު ޖަވާބެއް ނުދެއްވާފަ އެވެ.\nއެމްޑީޕީގެ މެނިފެސްޓޯ އެންމެ ފުރަތަމަ އިއުލާން ކުރިއިރު އޭގައި ބަޔާންވެގެންވަނީ ދެއަހަރާއި ބައިގެ އިންތިޤާލީ ވެރިކަމެއް ގާއިމުކުރާ ވާހަކައެވެ. އަދި އޭގެ ފަހުން އެންމެންނަށް ބައިވެރިވެވޭ އިންތިޚާބެއް ބާއްވާނީކަމަށް ވަނީ ބުނެފަ އެވެ. ނަމަވެސް ފަހުން އިދިކޮޅު ކޯލިޝަންގައި ހިމެނިވަޑައިގެންނަވާ ބައެއް ބޭފުޅުންވަނީ އިބޫ ކުރައްވާނީ ފަސް އަހަރުގެ ވެރިކަމެއްކަމަށް ވިދާޅުވެ ވާހަކަދައްކަވާފަ އެވެ.\nނޫސްވެރިން ިއިއްޔެ އިބޫ އާ އެސުވާލު ތަކުރާރުކޮށް ކުރުމުން އިބޫ ވިދާޅުވެފައިވަނީ އެކަން ނިންމާނީ ރައްޔިތުން ކަމުގައެވެ.\n” ގުޅިފައިވާ ކޯލިޝަނަކުން އަޅުގަނޑުމި ކުރިމަތިލަނީ. ކޯލިޝަންގެ މެނިފެސްޓޯ ކުރިޔަށް އޮތް ދެދުވަހެއްގެ ތެރޭގައި ހާމަކުރެވިގެންދާނެ. އެނގިވަޑައިގަންނަވާނެ ގާނޫނުގައި ވާގޮތުން ވެރިކަމަށް އިންތިހާބު ކުރެވޭނީ ފަސް އަހަރަށް. އެއަށް ބަދަލު ގެނެވޭނީ ރައްޔިތުންގެ މަޖިލީހުން ފާސް ކުރެވޭ ގާނޫނަކުން. ގާނޫނުއަސާސީ އަށް ބަދަލު ގެނެސްގެން. އޭގެ ތަފްސީލުތައް އަޅުގަނޑުމެން އިރާދަކުރެއްވިޔާ ހާމަކުރާނަން. ” އިބޫ ވިދާޅުވިއެވެ.\nމިހާރު ޤާނޫނު އަސާސީ އޮތް ގޮތުން ފަސް އަހަރަކަށް ވެރިޔަކު އިންތިޚާބު ކުރާއިރު އިބޫއަށް ވެރިކަން ލިބިވަޑައިގެންފިނަމަ ވެރިކަން ކުރާނީ ފަސް އަހަރަށްތޯ ނޫނީ ދައުރުގެ މެދުތެރޭން އިންތިޚާބެއް ގެނައުމަށް މެނިފެސްޓޯގައި ނޫނީ ކޯލިޝަންގެ ތެރޭގައި އެއްބަސް ވުމަކަށް އައިސްފައިވާނެތޯ އެހި ސުވާލަށް ޖަވާބުދެއްވަމުންވެސް އިބޫ ވިދާޅުވީ ދައުރަށް ބަދަލެއް ގެންނަންޏާ އެކަން ކުރާނީ ރައްޔިތުން ކަމުގައެވެ.\n” ދައުރަށް ބަދަލެއް ގެންނަންޏާ ، ފަސް އަހަރަށް ބަދަލެއް ގެންނަންޏާ އެކަން ކުރަން މިއޮންނަނީ ޤާނޫނު އަސާސީގައި ރައްޔިތުންގެ ވޯޓަކުން. އެނޫންގޮތަކަށެއް ދައުރެއް ކުރުކޮށް ދިގުކުރެވޭކަށް ނޯވޭ. އެހެންވީމާ އެބަދަލުތައް ގެންނަ ކަމަށް ވަންޏާ ގެންނަންޖެހޭނީ ރައްޔިތުންގެ ވޯޓަކުން. އެކަންތައްތައް އަޅުގަނޑުމެންގެ މެނިފެސްޓޯގައި ހާމަ ކުރެވިގެން ދާނެ. ” އިބޫ ވިދާޅުވި އެވެ.\nމެނިފެސްޓޯގައި ޤާނޫނު އަސާސީގައި ބަޔާންކުރާ ފަސް އަހަރުގެ ދައުރަށް ބަދަލެއް ގެންނަން ހުށަހަޅާފައިވާނެތޯ ނޫސްވެރިޔަކު ކުރި ސުވާލަށް ޖަވާބު ދެއްވަމުން އިބޫ ވިދާޅުވީ ޤާނޫނު އަސާސީ އިސްލާހު ކުރުމުގެ ވާހަކަ މެނިފެސްޓޯގައި އޮންނާނެކަމުގައެވެ. ” ވެރިކަމުގެ ނިޒާމު ޚަރުދަނާ ކުރުމަށްޓަކައި ގެންނަންޖެހޭ ބަދަލުތައް ޤާނޫނު އަސާސީއަށް ގެންނަންޖެހޭނެ ވާހަކަ އަޅުގަނޑުމެންގެ މެނިފެސްޓޯގެ ލެޖިސްލޭޓިވް އެޖެންޑާގައި އޮންނާނެ. އެގޮތުން ވިއްސަށް ވުރެ ގިނަ ޤާނޫނު އިސްލާހު ކުރަން އޮންނާނެ. ” އިބޫ ވިދާޅުވިއެވެ.\nފަސް އަހަރުގެ ދައުރު ކުޑަކޮށް މިޑްޓާމް އިލެކްޝަނެއް ބޭއްވުމަށް އިބޫ އެއްބަސްވެ ވަޑައިގެންނަވާނަންތޯ ނޫސްވެރިޔަކު ސުވާލުކުރުމުން ޖަވާބުގައި ވިދާޅުވީ “ރައްޔިތުންނެއް ނޫންތޯ އެކަން ނިންމަނީ، އެއީ އަޅުގަނޑަށް ނިންމޭނެ ކަމެއް ނޫން،” ކަމަށެވެ.\nކޯލިޝަނުން މިޑްޓާމް އިލެކްޝަނަކަށް ދިޔުމަށް އެއްބަސްވެއްޖެ ނަމަ އެގޮތަށް ރައްޔިތުންގެ މަޖިލީހަށް ހުށަހެޅުމަށް އިބޫ އެއްބަސް ވާނަންތޯ ނޫސްވެރިޔަކު ސުވާލުކުރުމުން އިބޫ ވިދާޅުވީ އެކަން އެންމެ ފުރަތަމަ ފާސްކުރަން ޖެހޭނީ ރައްޔިތުންގެ މަޖިލީހުން ކަމުގައެވެ.\n” ފުރަތަމަ ރައްޔިތުންގެ މަޖިލީހުގެ ތިންބައި ކޮށްފައި ހަތަރު ބައިކުޅަ ވޯޓުން ފާސްވެގެން ޤާނޫނު އަސާސީއަށް ބަދަލުމި ގެނެވެނީ. އަދި ގެނެވުނަސް ބައެއް ކަންތައްތައް އެހުރީ ރައްޔިތުންގެ ވޯޓާ ހަމައިން ނިންމަންޖެހޭ. އެހެންވީމާ ރައްޔިތުންގެ ވޯޓާ ހަމައަށް ނުގޮހެއް ތިވިދާޅުވާ އެއްވެސް ކަމަކަށް ބަދަލެއް ނުގެނެވޭނެ. ” އިބޫ ވިދާޅުވިއެވެ.\nތަކުރާރުކޮށް އިބޫ ވިދާޅުވަމުން ގެންދެވީ ސަރުކާރު ހިންގުން ޚަރުދަނާ ކުރުމަށް ޤާނޫނު އަސާސީއަށް ގެންނަންޖެހޭ ބަދަލުތަކެއް އެބަހުރި ކަމުގައެވެ. ” މިހާރު މިއޮތް ނިޒާމަކީ އެންމެ ފުރިހަމައަށް ވެރިކަން ކުރުމަށް ދަތިތަކެއް ހުރި ނިޒާމެއް. އެއީ އަދި ރިޔާސީ ނިޒާމެއް ވިޔަސް އޭގައި އެބަހުރި ދަތިތަކެއް. އެހެންވީމާ އަޅުގަނޑު މިދެންނެވީ ޤާނޫނު އަސާސީއަށް އެބަޖެހޭ ބަދަލުތަކެއް ގެންނަން. ” އިބޫ ވިދާޅުވިއެވެ.\nއިބޫ ސަރުކާރު އެކުލަވާލަނީ ކިހާ މުއްދަތަކަށްކަން ސާފުވާންޖެހޭ ކަމަށް ސަރުކާރު ހިންގާ ޕާޓީ ޕީޕީއެމް އިން އަންނަނީ ބުނަމުންނެވެ. އަދި ކުރުމުއްދަތަކަށް ވެރިކަން ހަވާލުކުރުމަކީ ރަނގަޅު ކަމެއް ނޫންކަމަށްވެސް ޕީޕީއެމް އިން އަންނަނީ ބުނަމުންނެވެ.\nމިއަދުގެ ހުޅުމީދޫގައިވެސް ބޮޑު ޖަމާއަތުގައި އީދު ނަމާދުކޮށްފި\nއެއްބައިވަންތަކަމަށް ބާރުއަޅުއްވަމުން ރައީސް ޢީދު ތަހުނިޔާ ފޮނުއްވައިފި\nނަޝީދު ރާއްޖެ ވަޑައިގެންފިނަމަ، ހުކުމް ތަންފީޒުކުރަންޖެހޭނެ: ހޯމް މިނިސްޓަރ\nރިޔާސީ އިންތިޚާބުގައި ވާދަކޮށްގެން ޖަލު ހުކުމުން ބަރީއަވާކަމަށްވާނަމަ، ޖަލުގައި ތިބި ހުރިހާ ގައިދީންނަށް ވެސް އިންތިޚާބުގައި ވާދަކުރެވެންޖެހޭނެ ކަމަށް ...\nvomadmin May 9, 2018\n” މިއަދަކު އަގޮޑީޓީގެ ޝަކުވާއަކާ ދެލިފޮހޭ ގަލަމުގެ ޝަކުވާއެއް ނާދޭ ” ރައީސް ސޯލިހު\nނުފޫޒާ ބާރުން އެއްކިބާވެ މަސައްކަތްކުރުމުގެ ފުރުސަތު އިލެކްޝަންސް ކޮމިޝަނަށް ދިނުމުން އެއްވެސް ޝަކުވާއެއްނެތި އެއްވެސް މައްސަލައެއްނުޖެހޭގޮތައް މިރާއްޖޭގައި އިންތިޚާބެއް ...\nvomadmin April 7, 2019


ވެހިކަލްތަކަށް ބޭނުންވާ ޕެޓްރޯލާއި ޑީސަލް ކ.ތިލަފުށިން ފޯރުކޮށްދެވޭނެ ފަރާތެއް ހޯދަން\nކ.ތިލަފުށީގައި ބޭނުންކުރާ މިކޯޕަރޭޝަންގެ ވެހިކަލްތަކަށް ބޭނުންވާ ޕެޓްރޯލާއި ޑީސަލް ކ.ތިލަފުށިން ފޯރުކޮށްދެވޭނެ ފަރާތެއް ހޯދަން ބޭންވެއްޖެއެވެ. ވީމާ، މިޚިދުމަތް ފޯރުކޮށްދޭން ބޭނުންވެލައްވާ ފަރާތްތަކަށް ބީލަން ހުށަހެޅުއްވުމުގެ ފުރުޞަތު ހުޅުވާލަމެވެ.\n30 ނޮވެންބަރު 2014\nބީލަން ހުށަހެޅުން އަދި ބީލަން ހުޅުވުން\nބީލަން ހުށަހެޅޭނީ ޕްރީބިޑް މީޓިންގގައި ބައިވެރިވެލައްވާ ފަރާތްތަކަށް އެކަންޏެވެ. މި މަސައްކަތަށް ބީލަން ހުށަހަޅުއްވާނީ ބަންދުކުރެވިފައިވާ ސިޓީއުރައިގައެވެ. ބީލަން ހުޅުވުމުގެ ބައްދަލުވުން އޮންނާނީ މި ކޯޕަރޭޝަންގެ ހެޑްއޮފީހުގައި ބީލަން ހުޅުވުމުގެ ބައްދަލުވުމުގައި ބައިވެރިވެލައްވަން ބޭނުންވެލައްވާ ފަރާތްތަކާ އެކުގައެވެ.\nޖީއެސްޓީ އަށް ވާ އަދަދު ވަކިން އެނގޭނެހެން ޖުމްލަ އަގު ހުށަހެޅުން\nހިމަނަންޖެހޭ މަޢުލޫމާތު: ކުންފުނީގެ ޕްރޮފައިލް، ކުންފުނީގެ ރަޖިސްޓަރީގެ ކޮޕީ، ކުންފުނީގެ ފަރާތުން ބީލަން ހުށަހެޅުއްވުމަށް ވަޑައިގެންނަވާ ފަރާތުގެ އައިޑީ ކާޑުގެ ކޮޕީ، ޖީއެސްޓީ ރަޖިސްޓްރޭޝަނުގެ ކޮޕީ، އަމިއްލަ ފަރާތަކުންނަމަ އައިޑީ ކާޑުގެ ކޮޕީ، އަދި މި މަސައްކަތާ ގުޅޭގޮތުން މުޢާމަލާތު ކުރާނެ ފަރާތުގެ ނަމާއި، މަޤާމާއި ފޯނު ނަންބަރު ހިމަނަންވާނެއެވެ.\nމި ބީލަމަށް މާކްސް ދެވޭނެ މިންގަނޑު މަޢުލޫމާތު ކަރުދާހުގައި ހިމެނިފައިވާނެއެވެ. އަދި މިކަމާ ގުޅޭ އިތުރު މަޢުލޫމާތެއް ސާފުކުރައްވަން ބޭނުންވެލައްވާ ފަރާތްތަކުން މި ކޯޕަރޭޝަނުގެ ޕްރޮކިއުމަންޓް ޑިޕާޓްމަންޓަށް ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\nސުންގަޑި: 30 ނޮވެންބަރު 2014 1330


މިނަން ތިހިތުން ފިލުވާލަނީހޭ…14 | FenvaruOnline\nމިނަން ތިހިތުން ފިލުވާލަނީހޭ...14\n12:40 - 15 މާޗް 2020 -6comments\nމިނަން ތިހިތުން ފިލުވާލަނީހޭ\n"ހަޤީގަތް އެނގެން ބޭނުމިއްޔާ ދިހަ ހާސް ރުފިޔާ ހިފައިގެން މިރޭ ދިހައެއްޖަހާއިރު، ތި އޮފީސް ކުރިމަތީގައި ހުރި ކެފޭއަށް އާދޭ... ހަނދާންކުރާތި، މިފަހަރު ގޯސްކޮށް ކަމެއް ހިނގައިފިއްޔާ މި ހަޤީގަތް އޮންނާނީ ސިއްރެއްގެ ގޮތުގައި..." އެމީހާ އެހެން ބުނެފައި ފޯނު ކަނޑާލިއެވެ.\nގަޑިޖެހުމުގެ ކުރިން ތައްޔާރުވެލައިގެން އަހަރެން ހުރީ ކެފޭގެ ދޮރުމަތީގައެވެ. ކުޑައިރުކޮޅަކުން ފެނުނީ އެދިމާއަށް އައި ޝާޔަންއެވެ. ކެފޭ އާއި ޖެހިގެން ހުރި ގޯޅިގަނޑާއި ނިވާވެލީމެވެ. އަހަރެންގެ ހައިރާންކަން އިތުރުވީ ޝާޔަންގެ ފަހަތުން ދުވަމުން ކަހަލަގޮތަކަށް އައި މީހާ ފެނުމުންނެވެ.\n"ނިޔާލް..." އަހަންނަށް ހިތާއިހިތައި ކިޔައިލެވުނެވެ.\nއަހަރެންގެ ދެލޯ ބޮޑުވީ ނިޔާލް ދުވެފައި އައިސް ޝާޔަންގެ އުނަގަނޑުގައި އަތްއަޅުވައިލީތަން ފެނުމުންނެވެ. ޝާޔަންވެސް ނިޔާލްއަށް ބަލައިލާފައި މޫނަށް ހަދާލިގޮތުން ދެމީހުންގެ ގުޅުން ވަރަށް ރަނގަޅަށް ހާމަވެގެން ދިޔައެވެ. ހުއްޓުންއަރާފައި އަހަންނަށް ހުރެވުނީ އެމީހުންނަށް ބަލާށެވެ. ހިތަށް އެރިއެވެ. އަހަންނަށް އަންނަ ފޯނުކޯލުތަކާއި އެމީހުންނާއި ގުޅުމެއް ވެދާނޭ ހެއްޔެވެ؟ އެކަމަކު އެމީހުންނާއި އެކޯލުތަކާއި އޮތީ ކޮން ގުޅުމެއް ހެއްޔެވެ؟ ނޫނެކެވެ. އެއީ ހަޤީގަތެއް ނޫނެވެ. އެމީހުން އެދަނީ އެހެން ކަމަކުއެވެ. އޭގެ ތެރެއިން މީހަކު އަހަންނަށް އިންޒާރުދޭންޖެހޭ އެއްވެސް ސަބަބެއް ނެތެވެ. ޔަޤީންނުވެފައި އަހަރެން ހުއްޓައި، ދެމީހުން އައިސް ކެފޭގެ ދޮރުމަތީގައި މަޑުކޮށްލައިފިއެވެ.\n"އޭނަ އަންނާނެހެން ހީވޭތަ؟..." ނިޔާލް ސުވާލުކުރީ ކައިރީގައި ހުރި ޝާޔަންއަށެވެ.\n"އަންނާނެ..." ޝާޔަން ޔަޤީންކަމާއި އެކުގައި ބުންޏެވެ.\n"އަންނަންދެން މިތާ މަޑުކުރާނީތަ؟..." ނިޔާލް އަނެއްކާވެސް ސުވާލުކުރިއެވެ.\n"ޔާލް ވަންނަންވީނު އެތެރެއަށް އަހަރެން ބޭރުގަ މަޑުކޮށްލަފާނަން... މީހަކާއި އެއްކޮށް އައިއްސިއްޔާ އަހަރެން މެސެޖްކޮށްލާނަން... އަހަރެން ފެނުނަސް، ލިވީއަށް ޝައްކެއް ނުވާނެ... ދޭ އެތެރެއަށް..."\nޝާޔަންގެ ޖުމްލައިން އަހަރެންގެ ކަންފަތް ކައިރީގައި ހީވީ ބޮމެއް ގޮއްވާލިހެންނެވެ. އަހަންނަށް އަންނަ ފޯނުކޯލުތަކާއި ގުޅިފައިވަނީ ޝާޔަން އާއި ނިޔާލްއެވެ. ނިޔާލް އެވަރުގެ ކަމެއް ކުރުމަކުން އަހަރެން ހައިރާނެއް ނުވިއެވެ. އެކަމަކު އެކަމުގެ ފަހަތުގައި ޝާޔަން އެހުރީ ކީއްވެ ހެއްޔެވެ؟ އަހަންނާއިމެދު ޝާޔަން އެވަރުގެ ދުޝްމަނުކަމެއް އެއޮތީ ކީއްވެ ހެއްޔެވެ؟\nއަހަންނަށް ކޮޅަށް ހުރުމަށް ދަތިވިއެވެ. މޭގައި އަތް ޖައްސައިލެވުނެވެ. ހިތުގައި އުފެދެމުން އައި ދިލަ ރިހުން ގަދަވެއްޖެއެވެ. ނޭވާ ހީވަނީ ކުރުވެފައިވާ ހެންނެވެ. ޝާޔަންއަށް އައި ބަދަލުގެ އަސްލަކީ އެއީތާއެވެ. އަހަރެންގެ އެންމެގާތް އެކުވެރިޔާގެ ގޮތުގައި ހުރެ، އެވަރުގެ ކެއްސެއް ދޭން މަސައްކަތް ކުރުމުން އަހަރެންގެ މުޅި ތަބީޢަތު ބަދަލުވެއްޖެއެވެ.\nވިސްނަމުންދިޔަ ވަރަކަށް އަހަރެންގެ ބޮލުގައި ރިއްސަން ފެށިއެވެ. މޫނުމަތިން ފެންނަމުންދިޔަ ހިތާމަތައް، އިސާހިތަކު ނަފުރަތަށް ބަދަލުވެއްޖެއެވެ. އަހަރެން އުޅުނީ ފޯނު ނަގައި ޝާޔަންއަށް ގުޅާށެވެ. ޝާޔަންގެ ތެދުވެރިކަން އިމްތިޙާނު ކުރުމުގެ ގޮތުންނެވެ. އާދެވުނީ ފޯނު ނުލައިކަން ހަނދާންވުމުން ކޮންމެވެސް ވަރަކަށް ޖެހިލުންވެސް ވިއެވެ. ކޮންމެގޮތެއްވިޔަސް އަހަރެން ބޭނުންވީ ހަޤީގަތް އެނގޭށެވެ. މަޑުމަޑުން ހިނގާލާފައި އެތަނުން ނުކުތީމެވެ. ޝާޔަންއަށް އަހަރެން ފެނުމުން ކޮންމެވެސް ވަރެއްގެ ސިހުމެއް ލިބުނެވެ.\n"މިތާ ކީއްކުރަނީ؟..." އަހަރެން ސުވާލުކުރީ ޝާޔަން ދެލޯ ބޮޑުކޮށްގެން ބަލަން ފެށުމުންނެވެ. ހީވީ އަހަރެން އެތަނަށް އަންނާނެކަމަށް ޝާޔަން އުއްމީދު ނުކުރާ ހެންނެވެ.\nކިތަންމެ ފޮރުވަން އުޅުނަސް އަހަރެންގެ މޫނުމަތީގެ ކުލަވަރު ފެނި، ޝާޔަންއަށް ކަމެއް ޝައްކުވެއްޖެއެވެ. އޭނަ އުޅުނީ އަހަރެންގެ ކުރިމަތީން ދުރަށްދާށެވެ. އަހަރެން އެ ފުރުޞަތެއް ނުދެމެވެ. ޝާޔަންގެ އަތުގައި ހިފައި ދަމާފައި ކަހަލަގޮތަކަށް ގެންގޮސް، އޮފީސްތެރެއަށް ވެއްދީމެވެ. އަހަރެންގެ އަތް ފޮޅުވައިލަން ޝާޔަން އެތައް މަސައްކަތެއް ކުރިއެވެ. އަހަރެން ހުރީ ދޫކުރާގޮތަކަށް ނޫނެވެ. އޮފީސްތެރެއަށް ވަދެވުމާއިއެކު އަތުގައި ހުރި ބާރެއްލާފައި ޝާޔަންގެ އަތް ފޮޅުވައިލީމެވެ. އޮފީސް ތަޅުލާފައި ތަޅުގަނޑި ޖީބަށްލަމުން ޝާޔަން އާއި ކުރިމަތިލީމެވެ. އޭރު އެ އަތުގައި އަހަރެން ހިފެހެއްޓިތަނުގައި އަތް ޖައްސާލައިގެން ޝާޔަން ހުއްޓެވެ. އެ ދެލޯ ފެންކަޅިވަމުންދިޔަތަން ފެނި އަހަރެންގެ ހިތަށް ރަޙުމު ވަނެވެ. އެކަމަކު ހަޤީގަތް އެނގެން ބޭނުންވާތީ ހިތް ހަރު ހިލަގަނޑަކަށް ހަދަން މަޖުބޫރުވެފައިވިއެވެ.\n"ތެދަށް ބުނޭ... ހުރިހާ ވާހަކައެއް ކިޔައިދީ..." އަހަރެން ހަޅޭއްލަވައިގަތީމެވެ.\nލިފްޓްގެ ތެރެއިން ނުކުތް ޒެވިންއަށް އަހަރެމެން ފެނުމުން ދުރުގައި މަޑުކޮށްލިއެވެ. އަހަރެން އެއިން ކަމަކަށް ސަމާލުކަމެއް ނުދެމެވެ. އެދިޔަ ބާރުމިނުގައި ގޮސް ޝާޔަންގެ ދެކޮނޑުގައި ހިފައި ތަޅުވައިގަތީމެވެ.\n"ޝާޔަން ކީއްވެހޭ ތިވަރުގެ ކަމެއް ތިކުރަނީ؟... އަހަރެން ޝާޔަންއަށް ކީއްކުރީ؟... ޖަވާބުދީބަލަ..." އަހަރެން އަނެއްކާވެސް ހަޅޭއްލަވައިގަތީމެވެ.\nޝާޔަން އަނގަޔަކުން ނުބުންޏެވެ. ފޫނެއް ފަޔަށް ފެންފުރޭހެން ހީވެ، ރުޅިގަނޑު ފަޅައިގެން ދިޔައެވެ. އަހަންނަކީ އަނިޔާވެރިއެއް ނޫނެވެ. އެކަމަކު އައިސްފައިވާ ރުޅީގައި، އަހަންނަށް އަމިއްލަ ނަފުޞުވެސް އޮޅިއްޖެއެވެ. ޝާޔަންގެ މޫނުމައްޗަށް އަތުގެ ދެތިން ހަމަލާ އަމާޒުކޮށްލެވުނެވެ. އެވަރުންވެސް ޝާޔަން އެއްޗެއް ނުބުންޏެވެ. ކުށްވެރިއެއްހެން އިސްޖަހާލައިގެން ހުރީއެވެ.\n"ޝާޔަން ހެޔޮނުވާނެ... އަހަރެން ލޯބިވާ އެންމެން އަހަންނަށް ގެއްލެނީ ކީއްވެތަ؟... ރަވާން އަހަރެން ދޫކޮށްފައި ދިޔައީ... މިހާރު ޝާޔަންވެސް... ކީއްވެތަ؟... އަހަންނަކީ ހަމަ އެހާ ނުބައި މީހެއްތަ؟..." އަހަންނަށް ރޮވޭގޮތްވިއެވެ.\nރުޅި އައިސްފައި ވާހަކަ ދައްކަންފެށި ނަމަވެސް އާޚިރުގައި އަހަރެންގެ ހުރިހާ ހިތްވަރެއް އެލުނެވެ. ޝާޔަންގެ ގައިން ދޫކޮށްލާފައި ބޮލުގައި ދެއަތުން ހިފަހައްޓައިލެވުނެވެ. އޭރު ދެލޯ ކަރުނައިން ފޯވަމުން ދިޔައެވެ.\n"ލިވީ... އަހަންނަށް އެނގޭ އަހަރެންމީ ކުށްވެރިއެއްކަން... އެކަމަކު އަހަރެން ދުވަހަކުވެސް ލިވީއަށް ދެރަގޮތެއްވާކަށް ނޭދެން..." ޝާޔަން ދެރަވެފައި ބުންޏެވެ.\n"އަހަރެން ކިހިނެތް ތިވާހަކަތައް ޤަބޫލުކުރާނީ؟... ޝާޔަންގެ ދުލުން ތިހެން ބުނީމަ ޤަބޫލުކުރަން ބޭނުންވިޔަސް، މި ދެލޯ ހެކިދިން ކަންތަކަށްފަހު، އަހަރެން ޝާޔަންއަށް ކުރަމުން އައި އިތުބާރުވަނީ މީގެ ހިނދުކޮޅެއް ކުރިން ގެއްލިފައި..." އަހަރެންގެ އަޑު ތުރުތުރުއަޅައެވެ.\nޝާޔަން ހިންދިރުވައިލިއެވެ. ދެލޯ މަރާލުމާއިއެކު އެދެލޮލުން އޮހެންފެށީ ތާޒާ ކަރުނައެވެ. ދެންވެސް ޝާޔަން ޚިޔާރުކުރީ ހިމޭންކަމެވެ.\n"ކީއްވެތަ؟... އަހަންނަށް އަދިވެސް ޤަބޫލެއް ނުކުރެވޭ..." އަހަރެން އަނެއްކާވެސް ބުނީމެވެ.\n"ލިވީއަށް ހީވޭތަ އަހަރެން ލިވީއަށް ދެރަގޮތެއް ހަދާފާނެހެން؟..." ޝާޔަން ސުވާލުކުރިއެވެ.\nއަހަރެން ޝާޔަންގެ މޫނަށް ބަލަން އިރުކޮޅަކު ހުރީމެވެ. ދޭނެ ޖަވާބަކާއިމެދު ވިސްނައިލަން އަހަންނަށް މަޖުބޫރުވިއެވެ.\n"ޤަބޫލުކުރާކަށް ބޭނުމެއް ނޫން..." އަހަރެން ބުނީމެވެ.\n"އަހަރެން މިހުރިހާ ކަމެއް މިކުރަނީ މަޖުބޫރުވެގެން..." ޝާޔަން ހިތިގޮތަކަށް ހިންދިރުވައިލިއެވެ. އަހަރެން ހައިރާންވެފައި އެ ދެލޮލަށް ބަލައިލީމެވެ. އެ ދެލޮލުން ފެނުނީ ޔަޤީންކަމެވެ.\n"މީ އަހަރެން ބޭނުންވާ ގޮތެއް ނޫން... މީ ނިޔާލް ބޭނުންވާ ގޮތް... މިކަމެއް ފެށުނީ ނިޔާލްގެ ބައްޕަގެ ސަބަބުން... އެއީ ރަވާންގެ ކާރު ޑްރައިވަރު... އެކްސިޑެންޓްގައި އޭނަ ނިޔާވީ ބޮލަށް ލިބުނު ގެއްލުންތަކެއްގެ ސަބަބުން... އޭރު އަހަރެން އުޅުނީ ނިޔާލް އާއި ރައްޓެހިވެގެން... ނިޔާލްގެ އާއިލާއަކީ މާ ފޯރައިގެން އުޅޭ އާއިލާއެއް ނޫން... އޭނަގެ މަންމައަކީ ވަރަށް ބަލި މީހެއް... ބޮޑެތި އޮޕަރޭޝަންތަކެއް ކުރަންޖެހިފައިވާ މީހެއް... އެކަން ނިޔާލްއަކަށް ބަރުދާސްތެއް ނުކުރެވުނު... އޭނަ ބޭނުންވީ ބަދަލުހިފަން... ކާރުގައި ހަރުކޮށްފައިވާ ސީސީޓީވީ ކެމެރާތައް ރެކޯޑުކުރެވިފައި ހުންނަނީ އެގޭގައި ހުންނަ ސިސްޓަމެއްގައި... އެ އެއްޗެހި ނަގައިގެން ނިޔާލް އުޅުނީ ލިވީ ބްލެކްމެއިލްކުރަން..." ޝާޔަން ވާހަކަ ދެއްކީ ހުއްޓަމުން ކަހަލަ ގޮތަކަށެވެ.\nމާޒީގެ ތެރެއިން އެކްސިޑެންޓްވީ ދުވަސް އަހަރެންގެ ހަނދާނަށް އައެވެ. ޝާޔަން ބުނިހެން އެދުވަހު ކާރުގެ ޑްރައިވަރު ވަނީ މިދުނިޔެ ދޫކޮށްފައެވެ. ރަވާންއަށް ދިމާވި ކަންތަކުގެ ހިތާމައިގައި އަހަންނަށް އެ އާއިލާގެ ޚަބަރެއް ބަލައިނުލެވުނެވެ. އެއީ އަހަރެންގެ މައްސަލައެވެ. އެކަމުގައި އަހަރެންގެ އިޚްމާލު ފުރިހަމައަށް އެބައޮތެވެ.\n"ލިވީ... ނިޔާލްއަކީ ނުބައި މީހެއް ނޫން... އޭނަ ފައިސާގެ ބޭނުމުގައި ކުރި ހުރިހާ ކަމެއް ކުރީ... އޭނަ ބޭނުންވީ އޭނަގެ މަންމައަށް ފަރުވާކުރަން... އަހަރެން ކިތަންމެ ދުވަހަކު ބުނިން ލިވީ ކައިރީގައި ރީތިކޮށް ބުނާށޭ... އެކަމަކު ނިޔާލް ޤަބޫލުކުރީ ރީތިކޮށް ބުނެގެން އެކަމެއް ނުވާނެކަމަށް... އަހަރެން ވަޒީފާއިން ވަކިވީވެސް އެހެންވެ... އެކަމަކު އަހަރެން ހިއެއް ނުކުރަން ނިޔާލް އެ މަޤާމަށް ކުރިމަތިލައިފާނެ ކަމަކަށް... އެރޭ ނިޔާލް ގުޅައިގެން ލިވީ އެތަނަށް ދިޔައިރު، އަހަރެންވެސް އެތާ ހުންނާނެ... އަހަރެން އެތަނަށް ދިޔައީ ލިވީއަށް ދެރަގޮތެއްވާން ނޭދޭތީ... އަހަރެން ދުރުގައި މަޑުކުރީ ލިވީ ޒެވިން އާއިއެކު ދިޔަތަން ފެނުނީމަ... އެހެންނޫނީ އަހަރެން ހުރީ ހުރިހާ ހަޤީގަތެއް ކިޔައިދީފައި، ލިވީ އެތަނަށް ނުފޮނުވަން... އައި ޕްރޮމިސް ލިވީ... އަހަރެން ދުވަހަކުވެސް ލިވީއަށް ދެރަގޮތެއް ވާކަށް ނޭދެން... އަހަރެން ލިވީ އާއި ދުރަށްދިޔައީވެސް އެހުރިހާ ކަމަކަށްފަހު، ލިވީ އާއި ފޭސްކުރާނެ ހިތްވަރު ނުލިބިގެން... އަހަންނަށް ނިޔާލްވެސް ދޫކޮށްލެވެން ނެތީމަ..." ޝާޔަން އައިސް އަހަރެން އަތުގައި ހިފައިލިއެވެ.\n"ދެން ކީއްވެ އަހަރެން ކައިރީ އެއްވެސް ވާހަކައެއް ނުބުނީ؟... ކީއްވެ މިހުރިހާ ދުވަހު އަހަންނަށް ހުރިހާ ކަމެއް ސިއްރުކުރީ؟..." ޝާޔަންގެ އަތް ފޮޅުވައިލަމުން އަހަރެން ސުވާލުކުރީމެވެ.\n"ބިރުން... ލިވީއަށް ހަޤީގަތް އެނގިދާނެތީ ޖެހިލުންވެގެން..." ޝާޔަންއަށް ރޮވެން ފެށުނެވެ.\nއަހަރެން ހައިރާންވިއެވެ. ޝާޔަން އަހަރެންދެކެ ޖެހިލުންވާންވީ ކޮން ސަބަބަކާއި ހުރެ ހެއްޔެވެ؟ ޝާޔަން ހުރިގޮތުން، ހަރުކަށިކަން ފިލައިގޮސް ހިތަށް ހަމްދަރުދީ ވަދެއްޖެއެވެ.\n"އަހަރެން ރަވާންދެކެ ލޯބިވާތީ..." ޝާޔަންގެ ޖުމްލަ އަޑުއިވިފައި އަހަންނަށް ދުރަށްޖެހިލެވުނެވެ.\nހައިރާންވެފައި ޝާޔަންއަށް ބަލަން އަހަންނަށް ހުރެވުނެވެ. ކުށްވެރިއެއްހެން ޝާޔަން އިސްޖަހައިލިއެވެ.\n"ތިދެމީހުން މެރީކުރުމުގެ މާކުރިންވެސް އަހަރެން ރަވާންދެކެ ލޯބިވަން... އަހަރެން ނިޔާލް އާއި ރައްޓެހިވީވެސް، ލިވީ އާއި ރަވާން ގުޅުނުކަން އެނގިގެން، އެ ހަނދާންތަކާއި ދުރަށްދާން... ނިޔާލްއަށް އެކަން އެނގޭނެ... އަހަރެން ބޭނުންނުވީ ނިޔާލްގެ ފަރާތުން އެ ހަޤީގަތް ލިވީއަށް އެނގެން..." ޝާޔަން އެހެން ބުނެފައި ހުއްޓައިލިއެވެ. އެއަށްފަހު، އައިސް އަހަރެންގެ ދެއަތުގައި ހިފައިލިއެވެ.\n"ލިވީ... އަހަންނަށް މަޢާފުކުރޭ... އަހަރެން ބޭނުމެއް ނޫން ލިވީގެ އެއްވެސް އުފަލަކަށް ހުރަސްއެޅޭކަށް... އަހަރެން މިއަދު މިތަނަށް މިއައީވެސް، އަހަރެން ރަވާންދެކެ ލޯބިވާކަން ލިވީއަށް އަންގާނެކަމަށް ނިޔާލް ބުނުމުން... އެކަމަކު މިހާރު ދެން މިއޮތީ ހުރިހާ ހަޤީގަތެއް ލިވީއަށް ކިޔައިދެވިފައި..." ޝާޔަންގެ ދެލޮލުން ފެނުނީ ނޭނގޭ ރިހުމެކެވެ.\nއިރުކޮޅަކު ޝާޔަންއަށް ބަލަން ހުރެފައި އެ ހަށިގަނޑުގައި ބާރަށް ބައްދާލެވުނެވެ. ލޯބިވާ މީހާ ނުލިބުމުން އެކުރެވޭ އިޚްސާސް އަހަންނަށް ވަރަށް ރަނގަޅަށް އެނގެއެވެ. ވީއިރު، އަހަރެން ރަވާން އާއި ގުޅުމުން އެ ހިތުގައި ކިހާ ވޭނެއް އަޅާނެ ހެއްޔެވެ؟ އެކަމަކު އެ ހުރިހާ ވޭނަކަށް ކެތް ކޮށްގެން އަހަރެންގެ ކުރިމަތީގައި ޝާޔަން ވަނީ އަހަރެންގެ އުފަލުގައި ބައިވެރިވެފައެވެ. ހަޤީގީ އެކުވެރިންނަކީ އެއީއެއް ނޫން ހެއްޔެވެ؟\n"އައިމް ސޯ ސޮރީ..." އަހަންނަށް ރޮވުނެވެ. ހުއްޓައިލަން އުނދަގޫވިއެވެ.\nޝާޔަން އާއިއެކުގައި އަހަރެން ނިޔާލް އާއި ބައްދަލުކުރުމަށް ދިޔައީމެވެ. ދިމާވި ހުރިހާ ކަމަކަށް މަޢާފަށް އެދުނީމެވެ. ހުރިހާ ވާހަކައެއް އަޑުއަހަން ނިޔާލް އިނެވެ. އެތައް ޝަކުވާއެއް ކޮށްފައި އެންމެފަހުން ފެށީ ރޯށެވެ. އަހަރެން ދެރަވިއެވެ. އެ ކަރުނަތައް ފެނި ކުރެވުނީ ކުށްވެރިވެފައިވާ ކަމުގެ އިޚްސާސެވެ. ނިޔާލްގެ މަންމަގެ ބޭސްފަރުވާގެ ހުރިހާ ކަމެއް ކޮށްދިނުމަށް އަހަރެން ވަޢުދުވީމެވެ.\nނިޔާލްވީ އަހަރެން ހީކުރިވަރަށްވުރެ ރަނގަޅު އިންސާނަކަށެވެ. ޖަޒުބާތުގައިޖެހި އިންސާނަކަށް ކުށެއް ކުރެވިދާނެއެވެ. އެކަމަކު ރަނގަޅު މީހަކީ އެކުށް ޤަބޫލުކޮށް އެކަމަށް މަޢާފަށް އެދޭ މީހާއެވެ. ޚުދު ނިޔާލްވެސް އޭނައަށް ކުރެވުނީ ކުށެއްކަމުގައި ޤަބޫލުކުރެއެވެ. އޭނަވެސް އަހަރެންގެ ކިބައިން މަޢާފަށް އެދުނެވެ.\nމަންޒަރު ބަލަން ހުރެފައި ޒެވިން އައިސް ނިޔާލްގެ ކައިރީގައި ހުއްޓުނެވެ. ބުރަކަށީގައި ޖަހާލިގޮތުން އަހަރެން ދިޔައީ ސިއްސައިގެންނެވެ. ފުންމައިގެން ގޮނޑިން ތެދުވެވިއްޖެއެވެ.\nޔައުޖޫޖް މައުޖޫޖް: ފައުޅުވާނީ ކޮންއިރަކުން، ކޮންތާކުން؟ 03\n15 މާޗް 2020, 13:01\nAlhe haadha kurey vaahaka\n16 މާޗް 2020, 21:22\nNext part dhiguvaane\n15 މާޗް 2020, 14:31\nMivaahaka v reethi😊😊\n15 މާޗް 2020, 14:33\n255 ބައިވެރިންނާއި އެކު 32 ވަނަ ޤައުމީ ޤުރްއާން މުބާރާތް ފަށައިފި\n26 ސެޕްޓެމްބަރު 2017\nރާއްޖޭގެ ރަށެއްގައި 15 އަހަރުގެ ކުއްޖަކު ވިހެއި ދަރިފުޅު މަރުވެއްޖެ\nވައްކަމުގެ މައްސަލައަކާ ގުޅިގެން މީހަކު ހޯދަނީ\nފެނަކަ ޓިމާއި ޖާޒީ ޙަވާލުކުރުން\n4 އޮގަސްޓް 2018\nއައްޑޫ ސިޓީއަށް ކަނޑުމަގުން އެތެރެ ކުރަން އުޅުނު މަސްތުވާތަކެތި ފުލުހުން އަތުލައިގެންފި\n2 ފެބުރުއަރީ 2019\nމަގުމަތިން އަންހެނަކާ ފޮށުނު މީހާ ހައްޔަރުކޮށްފި


ފުލުހުންގެ ތިން ބޭފުޅަކަށް އިންޒާރު ދިން މީހަކު 06 މަސް ދުވަހަށް ޖަލަށް – DhiDaily\nފުލުހުންގެ ތިން ބޭފުޅަކަށް އިންޒާރު ދިން މީހަކު 06 މަސް ދުވަހަށް ޖަލަށް\nފުލުހުނަށް އިންޒާރު ދިން މުޙައްމަދު ވަޙީދު އިބްރާހީމް | ފޮޓޯ: ޕޮލިސް މީޑިޔާ\nފުލުހުންގެ ތިން ބޭފުޅަކަށް އިންޒާރު ދިން މީހަކު 06 މަސް ދުވަހަށް ޖަލަށްލުމަށް ޙުުކުމްކޮށްފިއެވެ.\nމިކަން ހާމަކޮށް ފުލުހުން މިއަދު ބުނީ ފުލުހުންގެ ތިން ބޭފުޅަކަށް އިންޒާރު ދިން މީހަކު މި މަހުގެ 04 ވަނަ ދުވަހުގައި 06 މަސް ދުވަހަށް ޖަލަށްލުމަށް ކުޅުދުއްފުށި މެޖިސްޓްރޭޓް ކޯޓުން ޙުކުމްކޮށްފައިވާ ކަމަށެވެ.\nމި ގޮތުން ޙުކުމްކޮށްފައިވަނީ ހދ.ކުޅުދުއްފުށީ މަންޒިލް, ޢުމުރުން 20 އަހަރުގެ މުޙައްމަދު ވަޙީދު އިބްރާހީމްގެ މައްޗަށްކަމަށް ފުލުހުން ބުނެއެވެ.\nމުޙައްމަދު ވަޙީދު އިބްރާހީމްގެ މައްޗަށް އިންޒާރުދީފައިވާ ކުށުގެ ދަޢުވާ އުފުލާފައިވަނީ، ހުސްވި އަހަރުގެ ޑިސެމްބަރުމަހުގެ ފުރަތަމަކޮޅުގައި ތިން ފުލުހެއްގެ ފޮޓޯ މީސްމީޑިއާގައި ޢާންމުކޮށް އެ ތިން ބޭފުޅުން މަރަންވީކަމަށް ބުނެފައިވާ މައްސަލައާއި ގުޅިގެންނެވެ.\nމި މައްސަލައިގެ ތަޙްޤީޤު މަރުޙަލާގައްޔާއި ޝަރީއަތުގެ މަރުހަލާގައި މުޙައްމަދު ވަޙީދު އިބްރާހީމް އިޢުތިރާފުވެފައިވާތީއާއި އަދި މިއީ މިފަދަ ކުށެއް ސާބިތުވި ފުރަތަމަ ފަހަރު ކަމުގައި ވާތީ ކޯޓުން ނިންމީ 06 މަސްދުވަހަށް މުޙައްމަދު ވަޙީދު އިބްރާހީމް ޖަލަށްލުމަށެވެ.


BREAKING: Baarugadha Binhelumaa Eku Tsunami Ge Inzaaru Nerefi - Vaguthu\nއިންޑޮނީޝިއާ އަށް ދާދިދެންމެ އަކު އައި ބާރުގަދަ ބިންހެލުމާއެކު ސުނާމީގެ އިންޒާރު ނެރެފިއެވެ.\nރެކްޓަރ މިންގަނޑުން 6.8 ގެ ބާރުމިނުގައި އިންޑޮނީޝިއާގެ ސުލަވެސީއަށް އައި ބާރުގަދަ ބިންހެލުމާ ގުޅިގެން ސުނާމީގެ އިންޒާރު ނެރެފައިވަނީ އިންޑޮނީޝިއާގެ ޖިއޯފިޒިކަލް އޭޖެންސީންނެވެ. އެ އިދާރާއިން ސުނާމީގެ އިންޒާރު ނެރެފައި ވަނީ އިންޑޮނީޝިއާގެ އިރުމަތީ އައްސޭރީގައިވާ ސަރަޙައްދުތަކަށެވެ.\nއިންޑޮނީޝިއާގެ ޖިއޯފިޒިކަލް އޭޖެންސީގެ ތަރުޖަމާނު ދާދި ދެންމެއަކު ވަނީ ސުނާމީގެ އިންޒާރު ނެރެފައިވާކަން ހާމަކޮށް، ސުނާމީގެ އަސަރު ކޮށްފާނެ ކަމަށް ބެލެވޭ ސަރަޙައްދުތަކުގައި ދިރިއުޅޭ މީހުން ރައްކާތެރިވެ ތިބުމަށް އިލްތިމާސްކޮށްފައެވެ.\nރާއްޖެ ގަޑިން މިއަދު ހަވީރު 16:40 ހާއިރު ސުލަވެސީއަށް ބިންހެލުން އައިސްފައި ވަނީ އެ ރަށުގެ ބިމުގެ 17 ކިލޯމީޓަރު އަޑިން ކަމަށް އެމެރިކާގެ ޖިއޮލޮޖިކަލް ސާވޭ އިން ބުނެފައި ވެއެވެ. އެ ބިންހެލުމުގެ ބާރުމިން 7.0 އަށް އަރާކަމަށް އެ އިދާރާއިން ރިޕޯޓް ކުރި ނަމަވެސް، ފަހުން އެ ބާރުމިން ވަނީ 6.8 އަށް ދަށް ކޮށްފައެވެ. މި ބިންހެލުމުގައި ސުލަވެސީއަށް ލިބުނު ގެއްލުމެއް އަދި އެނގިފައެއް ނުވެއެވެ.\nސުލަވެސީ އާއި ދުރުނޫން ހިސާބަކަށް މިދިޔަ އަހަރުވެސް ބާރުގަދަ ބިންހެލުމެއް އައިސްފައި ވެއެވެ. ރެކްޓަރ މިންގަނޑުން 7.5 ގެ ބާރުމިނުގައި އައި އެ ބިންހެލުމަށްފަހު އެރި ސުނާމީގައި ޕަލޫ ސިޓީގެ 4300 މީހަކު މަރުވިއެވެ.\nއިންޑޯނީޝިއާ އަކީ ބިންހެލުމާއި އަލިފާން ފަރުބަދަ ގޮވުމުގެ ހާދިސާތައް ގިނަ ޤައުމެކެވެ. މިފަދަ ހާދިސާތައް އެޤައުމުގައި ގިނަ ވެފައި ވަނީ އެޤައުމު އުފެދިފައި އޮންނަ ސަރަޙައްދުގެ ގޮތުން ކަމަށް ސައިންސްވެރިން ބުނެއެވެ. "ޕެސިފިކް ރިންގް އޮފް ފަޔަރ"ގެ ނަމުން ނަންދީފައިވާ އެ ސަރަޙައްދަކީ ކަނޑުއަޑީގެ ފަރުބަދަތަކާއި ފޯލްޓުތައް ހުންނަ ސަރަޙައްދެއް ކަން ދިރާސާތަކުން ހާމަވެއެވެ.\nއިންޑޮނޭޝިއާ އަށް 7.4 މެގްނެޓިއުޑްގެ ބިންހެލުމެއް އަތުވެއްޖެ، ސުނާމީގެ އިންޒާރު ނެރެފި\n15 އަހަރު ފަހުން ދުވާފަރު މީހުންނަށް ދާއިމީ ރަށްވެހިކަމެއް ލިބުމުގެ އުއްމީދު އާވެއްޖެ\nއޭޕްރީލް 12, 2019 18:32\nޤިޔާމަތް ވުމުގެ އަލާމާތްތައް... މުސްލިމުންނޭ..... ވަގުތު އޮށްވާ ތައުބާވޭ..\nއޭޕްރީލް 12, 2019 19:58


Gan Airport sola karantah badhalukohlanee\nގަން އެއާޕޯޓް ސޯލާ ކަރަންޓަށް ބަދަލުކޮށްލަނީ\nފެނަކަ ކޯޕަރޭޝަންގެ އެމްޑީ ސައީދު\nގަން އިންޓަނޭޝަނަލް އެއާޕޯޓްގައި 2.5 މެގަވޮޓުގެ ސޯލާ ޕީވީ ހަރުކުރުމުގެ ބޮޑު މަޝްރޫއެއް ހިންގަން ފެނަކަ ކޯޕަރޭޝަނުން ނިންމައިފި އެވެ. އެ މަޝްރޫއު ފެށުމަށް މިއަދު ވަނީ ކުންފުންޏަކާ ހަވާލުކޮށްފައެވެ. މިއީ އައްޑޫ ސިޓީގައި ޕަވާ ޕާރޗޭސް އެގްރީމެންޓް (ޕީޕީއޭ) ގެ ދަށުން ގާއިމްކުރެވޭ 4.5 މެގަވޮޓުގެ ސޯލާ ޕީވީ ނިޒާމް ގާއިމުކުރުމުގެ މަޝްރޫއެެކެވެ.\nފެނަކައިން ބުނީ މިއީ މާލޭ ސަރަހައްދު ފިޔަވައި ރާއްޖޭގެ ސަރަހައްދެއްގައި ޕީޕީއޭ އެއްގެ ދަށުން މިހާތަނަށް ގާއިމްކުރެވޭ އެންމެ ބޮޑު އިއާދަކުރަނިވި ހަކަތައިގެ މަޝްރޫއު ކަމަށެވެ.\nމި މަޝްރޫއުގެ ދަށުން ސ. ހުޅުމީދޫގައި2މެގަވޮޓުގެ ސޯލާ ޕީވީ ބެޓާރީ ސްޓޯރޭޖް ސިސްޓަމާއި އެކު ހަރުކުރެވޭނެ އެވެ. އަދި ގަން އިންޓާނޭޝަނަލް އެއާޕޯޓްގައި 2.5 މެގަވޮޓުގެ ސޯލާ ޕީވީ ހަރުކުރެވޭނެ އެވެ. އެ ކުންފުނީގެ އުންމީދަކީ ކުރިމަގުގައި ހުޅުމީދޫގައި އިންސްޓޯލްކުރެވޭ ސޯލާ އިން އެ ރަށު ކައިރީގައިވާ ރިސޯޓްތަކަށް އިއާދަކުރަނިވި ހަކަތަ ފޯރުކޮށްދިނުމެވެ.\nމި މަޝްރޫއުގެ ދަށުން ގަން އިންޓާނޭޝަނަލް އެއާޕޯޓަށް ބޭނުންވާ ކަރަންޓުގެ (އެއާޕޯޓްގެ ޔޫސޭޖް) 100 ޕަސެންޓް އެ ތަނުގައި ގާއިމްކުރެވޭ 2.5 މެގަވޮޓް ސޯލާ ނިޒާމުން އުފައްދާނެ އެވެ.\nމިއާއެކު ގަން އިންޓަރނޭޝަނަލް އެއާޕޯޓަކީ އިއާދަކުރަނިވި ހަކަތައިން ކަރަންޓުދެވޭ ރާއްޖޭގެ ފުރަތަމަ ސޯލާ ޕަވާޑް އެއާޕޯޓަށް ވެގެންދާނެ އެވެ. މި މަޝްރޫއުގެ ސަބަބުން ކަރަންޓު އުފެއްދުމަށް ކުރާ ހޭދައިގެ ތެރެއިން އަހަރަކު ގާތްގަނޑަކަށް 2.1 މިލިޔަން ލިޓާ ޑީސަލް އެންދުން މަދުކުރެވޭނެ އެވެ. އަދި ޖައްވަށް ބޭރުވާ ވިހަ ގޭހުގެ ތެރެއިން އަހަރަކު 5,500 ޓަނު ކާބަން ޑައި އޮކްސައިޑް މަދުކުރެވޭނެ އެވެ.\nފެނަކަ ކޯޕްރޭޝަން ގަން އިންޓަނޭޝަނަލް އެއާޕޯޓް\nފެނަކަ އާއިލީ ގުރުއާން މުބާރާތް ނިންމާލައިފި\nވާދޫ ފެނުގެ ނިޒާމުގެ މަސައްކަތް ފަށައިފި\n"ފެނަކަ އާއިލީ ގުރުއާން މުބާރާތް" ފަށައިފި


Azu gehlidhanethy ehves bireh nuganey, Badhegenves nugengulheveyne: Saeed\nއަޒޫ އަދި ސައީދު---\nއަޒޫ ގެއްލިދާނެތީ އެއްވެސް ބިރެއް ނުގަނޭ، ބަނދެގެނެއްވެސް ނުގެންގުޅެވޭނެ: ސައީދު\n28 އޮކްޓޯބަރ 2021 - 19:25:13\nފިލްމީ ދާއިރާއިން މަޝްހޫރު ދެމަފިރިންގެ ވާހަކަދައްކާނަމަ އަޒޫއާއި ސައީދުއަކީ މިސާލެކެވެ.\nކައިވެންޏަކަށްފަހު ދަރިއަކު ލިބުމާއި ހަމައިން ފިލްމީދާއިރާއާއި އަޒޫ ދުރުގައި އުޅުނު ނަމަވެސް މިހާރުވެެސް މަދުމަދުން ނަމަވެސް ފިލްމުތަކުން ފެންނަ އަޒޫ އާއި ސައީދުގެ ލޯބީގެ ވާހަކައަކީ ވެސް މަޝްހޫރު ވާހަކައެކެވެ.\nމިދެމަފިރިން ބައިސްކޯފުގެ ޝޯއަކަށް ދިން އިންޓަވިއުއެއްގައި ވާހަކަދައްކަމުން ވަނީ ދިރިއުޅުމުގެ ގިނަ ކަންތައްތަކެއް ހިއްސާކޮށްފައެވެ.\nއެކަކު އަނެކަކާއި ސުވާލުކުރާ ގޮތަށް ކުރިއަށްދިޔަ އެ ޝޯގައި ސައީދު ކައިރީ "އަޒޫ ގެއްލިދާނެހެން ހީވި ވަގުތެއް އާތޯ އަދި މިހާރު ހަޔާތުގެ ބައިވެރިޔާގެ ގޮތުގައި ހުރީތީ ބުނެލާނީ ކީކޭތޯ؟" އެހުމުން ސައީދު ބުނެފައިވަނީ އެއްވެސް އިރެއްގައި އަޒޫ ގެއްލިދާނެ ކަމުގެ ބިރެއް ނެތް ކަމަށެވެ.\nއެއީ ކީއްވެތޯ ސުވާލުކުރުމުން އޭނާ ބުނީ އަބަދުވެސް ގަބޫލުކުރާ އެއްކަމެއް އިންނަކަމަށެވެ. އެއީ ބަދެގެންވެސް އެއްވެސް މީހަކު ނުގެންގުޅެވޭނެ ކަމާއި، ހުންނަން ބޭނުންވާ މީހަކު ހުންނާނެ ކަމެވެ. އެހެންކަމުން ހިފަހައްޓައިގެން އުޅުނަސް ދާންހުރި މީހަކު ދާނެ ކަމަށް އޭނާ ބުނެއެވެ.\nސައީދު ބުނީ އަޒޫ އެކަމާ ވަރަށް ޝަކުވާވެސް ކުރާނެ ކަމަށެވެ. އަޒޫ ބުނީ ރަށްޓެހިވެގެން އުޅުނުއިރުވެސް "ދިޔަޔަސް އޯކޭ" ކަމަށް ސައީދު ބުނާކަމަށެވެ. ނަމަވެސް ގެއްލިދާނެތީ ވަރަށް ގުޅާލާ ދައްކާލި ދުވަސްވަރެއްވެސް އާ ކަމަށެވެ.\nސައީދު ގަބޫލުކުރާގޮތުގައި ދެމީހެއްގެ ގުޅުން ވަރަށް ކުޑަކުޑަކަމަކުންވެސް ކެނޑިގެން ހިނގާދާނެއެވެ. ނަމަވެސް ދެމީހުން ވަކިވާނެ ނުވަތަ ގުޅުން ރޫޅިގެން ހިނގައިދާނެއޭ ހިތަށްނާރާ ކަމަށާއި އެފަދަ ކަންކަމާއި ދެމީހުންވެސް ނުވިސްނާ ކަމަށް ސައީދު ބުނެއެވެ. އަދި ދެމީހުންވެސް ހަމައެކަނި ވިސްނަނީ ގުޅުން އިތުރަށް ރަނގަޅު ކުރެވޭނެ ގޮތްތަކާއިމެދު ކަމަށާއި ދެމީހުންގެ މުސްތަގުބޮލާއިމެދު ކަމަށް އަޒޫވެސް ބުންޏެވެ.\nއަޒޫ އާއި ސައީދު ބުނީ ދެމީހުންގެ ދެމެދުގައި ކުދިކުދި މައްސަލަތައް ޖެހުނު ނަމަވެސް ހައްލުނުވާވަރު މައްސަލައެއް ނުޖެހޭ ކަމަށެވެ. އަދި ދެމީހުންނަށް ވާހަކަދައްކައިގެން ހައްލުނުކުރެވޭނެ މައްސަލައެއް ދިމާ ނުވާކަމަށްވެސް އެދެމަފިރިން ބުނެއެވެ. މީގެ އިތުރުން ވާހަކަނުދެއްކި ގުޅުން ކެނޑިގެންދާ ހިސާބަށް ނުދާނެކަމަށްވެސް އެދެމަފިރިން ބުނެއެވެ.\nއަޒޫއަކީ ހަޔާތުގެ ބައިވެރިއަކަށް އަންބެއްގެ ގޮތުންވެސް އަދި ދަރިއެެއްގެ މަންމައެއްގެ ގޮތުންވެސް މީހަކަށް ލިބޭނެ އެންމެ “ޕާފެކްޓް” މީހާ ކަމަށް ސައީދު ގަބޫލުކުރެއެވެ. އަދި ދިރިއުޅުމުގެ ކަންކަމާއި އޭނައަށް ކޮށްދެންޖެހޭ ކަންކަމުގެ އިތުރުން މަސައްކަތުގެ މާހައުލުވެސް އަޒޫ މެނޭޖް ކުރާލެއް ފުރިހަމަ ކަމުގެ ވާހަކައިން އަޒޫއަށް ސައީދު ވަނީ ތައުރީފުކޮށްފައެވެ.\nމިދެމަފިރިންގެ ކައިވެންޏަށް މިހާރު ހަތަރު އަހަރު ވެފައިވާއިރު މިދެމަފިރިންގެ ފުރަތަމަ ދަރިފުޅު ލިބިފައިވަނީ 2019 ވަނަ އަހަރުގެ މެއި މަހުގެ 18 ވަނަ ދުވަހުއެވެ.\nމިހާރު ލޯބި ލޯބި ރައިޝާއަށް ދެ އަހަރު ވެފައިވާއިރު، އަޒޫއާއި ސައީދުގެ ގިނަ ވަގުތުތައް ހޭދަކުރާތަން ފެންނަނީ ދަރިފުޅާއިއެކުއެވެ. ހާއްސަކޮށް އަޒޫގެ ހުރިހާ ވަގުތެއްހެން ހޭދަކުރާތަން ފެންނަނީ ދަރިފުޅާއިއެކުއެވެ. އަޒޫގެ ސޯޝަލް މީޑިއާގެ ސްޓޯރީތަކުންވެސް މުޅިންހެން ފެންނަނީ ދަރިފުޅާއިއެކު ވަގުތު ހޭދަކުރާ މަންޒަރުތަކެވެ. ނޫނީ ދަރިފުޅުގެ ކިޔުޓް ވީޑިއޯއެއް ނުފެންނަ ދުވަހެއް ނުދެއެވެ.\nއަޒޫވަނީ ދަރިފުޅު ލިބުމާއިއެކު ފިލްމީ ދާއިރާއިންވެސް ބްރޭކެއް ނަގާފައެވެ. އަދި މިހާރު ހުރިހާ ވަގުތެއްވެސް ފޯކަސް ކުރަން ބޭނުންވަނީ ދަރިފުޅަށް ކަމަށް އަޒޫ ވަނީ މީގެ ކުރިންވެސް ބުނެފައެވެ.\nއެހެންނަމަވެސް ފިލްމީ ދާއިރާއާއި ދުރަށް ނުދާ ކަމަށާއި ރަނގަޅު އޮފާއެއް ލިބިއްޖެނަމަ އަދިވެސް ފެންނާނެ ކަމަށް އަޒޫ ވަނީ ބުނެފައެވެ. މިވަގުތައް އަޒޫ ދަނީ “ޕާފެކްޓް މޯމް” އެއްގެ ރޯލް އަމިއްލަ ދިރިއުޅުމުގައި އަދާކުރަމުންނެވެ.


MDPin Dhakkaa Filmugai Manzaraa Adu Dhimaanuvaane: Saeed\nއެމްޑީޕީން ދައްކާ ފިލްމުގައި މަންޒަރާ އަޑު ދިމާނުވާނެ: ސައީދު\n2 މަސް,6ދުވަސް, 44 މިނެޓް, 14 ސިކުންތު ކުރިން 1760މަރިޔަމް އިސްއާދާ\n- މާވަށު ދާއިރާގެ މެމްބަރު މުހައްމަދު ސައީދު.\nމޯލްޑިވްސް ޑިމޮކްރެޓިކް ޕާޓީއިން ރައްޔިތުންނަށް ދައްކަމުން ދަނީ ފިލްމެއް ކަމަށާ އެ ފިލްމުގައި މަންޒަރާ އަޑު ދިމާނުވާ ކަމަށް މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nޗެނެލް13ގެ ނިއުސް ޓޯކު ޕްރޮގްރާމްގައި ވާހަކަދައްކަވަމުން ކުރީގެ އިކޮނޮމިކް މިނިސްޓަރުކަންވެސް ކުރައްވާފައިވާ ސައީދު ވިދާޅުވީ، އެމްޑީޕީ އިން މަސައްކަތް ކުރަނީ ވަރަށް ޑިމޮކްރެޓިކު ބައެއްގެ ގޮތުގައި ދުނިޔެއަށް ދެއްކެމަށް ކަމަށެވެ.\nއަދި އެ މީހުން ކަންކަން ކުރަމުން ގެންދާ އުޞޫލަށް ފާޑު ކިޔާ މީހަކީ އެންމެ ކަމު ނުދާ މީހާއަށް ވެފައި އޮންނަ މީހާ ކަމަށް ސައީދު ވިދާޅުވިއެވެ. ސައީދު އިތުރަށް ވިދާޅުވީ، އެމްޑީޕީ މީހުންގެ ޑިކްޝަނަރީގައި ޑިމޮކްރެސީއަކީ އެމީހުން ބޭނުންވާ ހަމައެކަނި ކަންކަން ކަމަށެވެ.\nއަދި އެމްޑީޕީން ރައްޔިތުންނަށް ދައްކަމުން ދަނީ ފިލްމެއް ކަމަށާ އެ ފިލްމުގައި މަންޒަރާ އަޑު ދިމާނުވާ ކަމަށްވެސް ސައީދު ވިދާޅުވިއެވެ.\nސައީދު އިތުރަށް ވިދާޅުވީ ރިޔާސީ އިންތިޚާބަށް އެމްޑިޕީ ކުރިމަތިލީއިރު މެނިފެސްޓޯގެ ގޮތުގައި އޮތީ ވަރަށް ބޯ ފޮތެއްކަމަށެވެ. އަދި އެ ހިފައިގެން ތިބެ އެ ޕާޓީއިން ޤައުމާ މެދު އެއްވެސް ޕްލޭންތަކެއް ނުކުރާ ކަމަށެވެ.\nއަދި މެނިފެސްޓޯގައި ހިމަނާފައި ހުރީ ކެމްޕެއިން ދަތުރުތަކުގައި ރައްޔިތުން ބޭނުންވެގެން އެދިފައި ހުރި ކަންތައްތައް ކަމަށް ސައީދު ވިދާޅުވިއެވެ. ނަމަވެސް އޭގެ ތެރެއިންވެސް ގިނައީ އެ ރަށެއްގައި ހިނގަމުންދާ މަޝްރޫޢުތަކުގެ މައުލޫމާތުތައް ކަމަށްވެސް ސައީދު ވިދާޅުވިއެވެ.\nއެހެންކަމުން އެމްޑީޕީން ވެރިކަމަށް ކުރިމަތިލީ އެއްވެސް ވަރަކަށް ރައްޔިތުންނަށް ވެރިކަން ކޮށްދެއްވަން ނޫންކަމަށް ސައީދުގެ ވާހަކައިގައި ފާހަގަކުރެއްވިއެވެ.\nމާވަށު ދާއިރާގެ މެމްބަރު ސައީދު އެމްޑިޕީ


ފުރަތަމަ ޞަފްޙާ ބަހާއި އަދަބުވަޒަންބަހުރުވަ ގަވާއިދު އަދަބިއްޔާތު ވާހަކަ ސަމާސާ އަދަބު ޝަޚްޞިއްޔަތު މަޢުލޫމާތު ތާރީޚާއި ސަގާފަތުދިވެހި ތާރީޚު ދުނިޔޭގެ ތާރީޚު އާދަކާދަ ތަރިކަ ސަގާފަތު ދީނާއި ދުނިޔެޢަޤީދާ ފިޤްހު އަޚްލާޤް މުޢާމަލާތު ޢިބާދާތު އިޖްތިމާޢީ އިސްލާމީ ތާރީޚު ޚަބަރާއި މަޢުލޫމާތުޚަބަރު މަޢުލޫމާތު ދުޅަހެއުކަމާއި ޞިއްޙަތުޞިއްޙީ މަޢުލޫމާތު ދުޅަހެއު ދިރިއުޅުން ޢާއްމުބައިޢާއްމު މަޢުލޫމާތު ޙަޤީޤަތް ތަފާސްހިސާބު ކުޅިވަރު ފިލްމާއި މިއުޒިކު ކުޑަކުދިންގެ ބައިވާހަކަ މަޢުލޫމާތު މަސައްކަތް ސަމާސާ އަދަބު ލިޔުންތެރިންގެ ގުޅުމުގެ ރަސްމީ ވެބްސައިޓް\nހަނދާނުގައި އެބަ ހުރީމެވެ.\nބަހާއި އަދަބު\t- އަދަބިއްޔާތު\tހޯމަ, 08 ފެބްރުއަރީ 2016 09:03\tޢަބްދުﷲ ޞާލިޙު ބޮލުގެ އިސްތަށިތައް ހުދުވެއްޖެއެވެ.ލޮލުގެ ފެނުން ކޮށިވެއްޖެއެވެ.ޒުވާކަން ފަނޑުވެއްޖެއެވެ. ހުރިހާ ކަމެއް ބަދަލު ވެއްޖެއެވެ.ތިބާގެ ހަނދާންތައް ފިޔަވައެވެ.މުޅި ލިޔުން... ޚިޔާލެއް ލިޔަން މިލިޔުން ކިޔާފައިވާ ޢަދަދު: 47\nޢާއްމުބައި\t- ޢާއްމު މަޢުލޫމާތު\tއާދީއްތަ, 07 ފެބްރުއަރީ 2016 22:15\tއިބްރާހީމް ސަލީމްއަހަރެންނަށް ވިސްނުނުގޮތުގައި ބްރެޒިލް މީހުންނަކީ ސާފުތާހިރުކަމަށް ވަރަށް ބޮޑަށް ސަމާލުކަންދޭ ބައެކެވެ. ކޮންމެ ކަމަކަށްފަހު، އާންމު އުޞޫލެއްގެ ގޮތުން އެބައިމީހުން ދެފަހަރު އަތްދޮވެ ސާފުކުރެއެވެ. އަދި ޢާންމުގޮތެއްގައި ކޮންމެ ރެސްޓޯރެންޓެއްގެ ބޭރުގައި ސިންކްހުރެއެވެ. އަދި އެތަނުގައި ސައިބޯންޏާއި އަތްފުހޭނެ ޓިޝޫ ހުރެއެވެ. ތިޔައިން މީހަކު އެފަދަ ރެސްޓޯރަންޓަށް މެންދުރުގެ ކެއުމައަށް ވަންނަ އިރު އަތްދޮވޭނެ އިންތިޒާމް އެތަނުގައި ވަނީ ހަމަޖެހިފައެވެ.މުޅި ލިޔުން... ޚިޔާލެއް ލިޔަން މިލިޔުން ކިޔާފައިވާ ޢަދަދު: 49\nޢާއްމުބައި\t- ޢާއްމު މަޢުލޫމާތު\tހޮނިހިރު, 06 ފެބްރުއަރީ 2016 17:59\tލިޔުނީ: ލައިނަލް ވިޖޭސިރީތަރުޖަމާ: އިބުރާހީމް ހުސެން މަނިކު"ފަސްކުރުމޭ" ބުނުމުން ބަނޑުގައި އޮތް މާނައެއް ކަމުގައި ގިނަ މީހުންނަށް ނެގެނީ ކަންނެތްކަމެވެ. މީހާގެ ޝަޚުސަށް ރިއާޔަތްކޮށް ކަމުގެ ފުނަށް ފީނުމުގެ ބަދަލުގައި އެމީހުން ހައްލެއްކަމަށް ދެކެނީ ފަރިތަވެފައި ހުރި އާދަ ބަދަލުކުރުމެވެ. ކަމާ މެދު ތަފާތު ނަޒަރަކުން ބެލިދާނެ ހެއްޔެވެ؟ މިސާލެއް ނަގަމާ ހިނގާށެވެ. ކުންފުންޏެއްގެ މުއައްޒިފުންނާ ބެހޭ މެނޭޖަރެއްގެ ގޮތުން މަސައްކަތްކުރާ ރައްޓެއްސެއް ގާތުގައި އަހަރެން އެއް ދުވަހު ޝަކުވާ ކުރީ ކޮންމެ ކަމެއް ވެސް ފޫކޮޅުގައި ރޯވަންދެން ފަސްކުރަން މަގޭ ކަށީގައި ހިފައިފައި ހުރި ގޯސް އާދަޔާ ގުޅޭ ގޮތުންނެވެ. ޖަވާބުގައި އޭނާ ބުންޏެވެ. "ފަސްކުރުމަކީ ތިބާގެ ޝަޚުސީ ސިފައެކެވެ. ތިބާ ތިޔަ ހަދަނީ ރަނގަޅަށެވެ. ތިޔައިގައި ގޯހެއް ނެތެވެ." އޭނާ އެބުނަނީ ތެދަކަށް ވެސް ވެދާނެއެވެ. ކަންކަން ފަސްކުރުމަކީ ގައިމު ވެސް މަގޭ ގޮތެވެ. މުޅި ލިޔުން... ޚިޔާލު (1) މިލިޔުން ކިޔާފައިވާ ޢަދަދު: 49\nދެރަވަރަށް ރަނގަޅު ބަހާއި އަދަބު\t- އަދަބިއްޔާތު\tބުރާސްފަތި, 04 ފެބްރުއަރީ 2016 11:56\tމައިމޫނާ ޙުސައިންމިއީ ލިޔުންތެރިޔަކު ލިޔުއްވައިފައިވާ މަޒުމޫނަކަށް އަޅުގަނޑު ކިޔައިފައިވާ ފާޑުކިޔުމެކެވެ. މި ލިޔުން މި ހިއްސާކޮށްލީ މިސާލެއްގެ ގޮތުންނެވެ. މިފަދަ މަސައްކަތަތަކާ އަލަށް ކުރިމަތިލައްވާ ދަރިވަރުންނަށް އެހީއަކަށް ވެދާނެ ކަމުގެ އުއްމީދުގައެވެ. މިއީ އެންމެ ފުރިހަމަ ލިޔުމަކަށް ވާނެ ކަމަށް އަޅުގަނޑު ދަޢުވާއެއް ނުކުރަމެވެ. އެހެން ނަމަވެސް މި ލިޔުމުން މި ފަދަ މަސައްކަތެއް ކުރިޔަށް ގެންދާނެ ގޮތުގެ ތަޞައްވުރެއް ފެނިވަޑައިގަންނަވާނޭ ކަމަށް ޔަޤީންކުރަމެވެ.މުޅި ލިޔުން... ޚިޔާލެއް ލިޔަން މިލިޔުން ކިޔާފައިވާ ޢަދަދު: 55\nދެރަވަރަށް ރަނގަޅު ބަހާއި އަދަބު\t- ވާހަކަ\tއަންގާރަ, 02 ފެބްރުއަރީ 2016 00:01\tއިބުރާހީމް ހުސެން މަނިކުވާރޭ ހުއްޓާލައިފައި އޮންނަތާ އިރުގަނޑެއް ވިޔަސް ހާކެރި މުޅިއަކުން ކަނޑައިގެނެއް ނުދެއެވެ. ތިއްކަކު ފުލު ތިއްކެއް ޖަހަން ނުޖަހަން އުޅޭ ކަހަލަ ގޮތަކަށް ވެއްޓެއެވެ. ރޭގެ ތެތް ފިނި ރޯޅި ގައިގައި ޖެހިލިޔަސް ތުރުތުރު ލާހައި ވެއެވެ. ދަތްޕިލާ ތެޅިތެޅި ހުރި ހާލުގައި ދޮހޮއްކޮ އަވަސް އަވަހަށް ވުޟޫކޮށް ނިންމާލިއެވެ. ވަޅު މަތީ ދާނި ބާއްވައިފައި މޫނާއި އަތް ފޮހެމުން ހޯނައްސާގާ މަތިން ލައިފައި ގޮސް މިސްކިތަށް އެރި އިރު މާގިނަ ބަޔަކު މިސްކިތުގައި ތިބި ހެނެއް ހިޔެއް ނުވެއެވެ. އެކަން ޔަގީންވީ ދޮރުމަތީގައި ހުރެފައި އެއްކައިރިޔަށް ޖެހިލައި ދޮހޮއްކޮޔަށް ތަންދެމުން މުދިން ޔޫނުސު ބުނެލި އެއްޗަކުންނެވެ. މުޅި ލިޔުން... ޚިޔާލެއް ލިޔަން މިލިޔުން ކިޔާފައިވާ ޢަދަދު: 101\nދުޅަހެއުކަމާއި ޞިއްޙަތު\t- ޞިއްޙީ މަޢުލޫމާތު\tއާދީއްތަ, 31 ޖެނުއަރީ 2016 01:06\tމުޙައްމަދު އިސްމާޢީލު ފުޅު މއ. މާފުނަ މޭވަޔަކީ، އިންސާނުން ދަންނަ ކާނާގެ ބައިތަކުގެތެރޭގައި އެންމެ ކުރިންވެސް ހިމެނޭ ބައެކެވެ. އޭގެ ފައިދާއާއި ބެހޭގޮތުން ވަރަށް ކުރިއްސުރެ އިންސާނުންގެ މެދުގައި އައީ ވާހަކަދެކެވެމުންނެވެ. އަދި ކުރީގެ ވަރަށް ގިނަ ލިއުންތަކުގައިވެސް މޭވާގެ ވާހަކަ ލިޔެފައި ހުއްޓާ ފެނެއެވެ. މާތް ﷲ ކީރިތި ޤުރުއާނުގައި ބަޔާންކުރައްވާފައިވާ ގޮތުގައި ކަދުރާއި، މޭބިސްކަދުރާއި، ވައްތީންޏާއި، ޒައިތޫންޏާއި، އަދި އަންނާރުފަދަ މޭވާތަކަކީ އެކަލާނގެ އިންސާނާއަށް ދެއްވި ސުވަރުގޭގެ ކާނާއެވެ. މުޅި ލިޔުން... މިލިޔުން ކިޔާފައިވާ ޢަދަދު: 83\nތާނަ އަކުރު ފެށުމުގެ ތާރީޚު\nދެރަވަރަށް ރަނގަޅު ބަހާއި އަދަބު\t- އަދަބިއްޔާތު\tއަންގާރަ, 26 ޖެނުއަރީ 2016 00:01\tޢަބްދުލްޙަކީމް ޙުސައިން މަނިކުމަދަރުސަތުލް ސަނިއްޔާގައި 1933 ވަނަ އަހަރުގެ ވަރަށް ކުރީކޮޅު ފަޟީލަތުއްޝައިޚު ޙުސައިން ޞަލާޙުއްދީން ދިވެހިބަހާއި ދިވެހި ތާރީޙު ކިޔަވާ ދެއްވި ދުވަސްކޮޅެއް ދިޔައެވެ. އެ ކުލާހުގެ ދަރިވަރަކަށް ވުމުގެ ނަސީބު ލިބުނެވެ. ފުރަތަމަ ދެއްވި ފިލާވަޅުގައި ހިމެނުނީ ތާނަ އަކުރު ހެދުނު ގޮތެވެ. އެ ގޮތެއް ކަމަށް ކިޔަވައިދެއްވީ ތާނައިގެ އަލިފު ބާ އެކުލެވިގެންވަނީ ޢަރަބި ވިޔަ އަކުރުގެ ނުވަ އަކުރާއި ދިވެސް އަކުރުގެ ނުވަ އަކުރާއި ބޭރުން ވެއްދި ހަވިޔަންޏާއެކު ސައުވީސް އަކުރުންނެވެ. އުފެއްދި މީހެއް ވިދާޅެއް ނުވެއެވެ. ވަރަށް ގަދަޔަށް ހަނދާންވާ ގޮތުގައި ތާނަ އަކުރު އުފެއްދެވީ ބޮޑު ތަކުރުފާނު ކަމަށް އައްޝައިޚު ޢަބްދުލްޤައްޔޫމް ސީދީ ވިދާޅުވާ ހަނދާންވެއެވެ. އަދި އަލްފާޟިލް ޙަސަން އަޙްމަދު މަނިކު ވެސް ވިދާޅުވި ހަނދާނެއްވެއެވެ. އެކަމަކު މިއަށްވުރެ މާއަލިގަދަ ހެއްކެއް ލިބެން އެބައޮތެވެ. މުޅި ލިޔުން... ޚިޔާލެއް ލިޔަން މިލިޔުން ކިޔާފައިވާ ޢަދަދު: 101\nތެޔޮ އަގުހެޔޮވުމުން ލިބޭ ފައިދާ ދިރިއުޅުމުގެ އުފާ ޙާސިލްކުރަން އެދޭނަމަ އަބަދުވެސް ތިބާ ވިސްނާށެވެ!\nމިޔުޗުއަލް ފަންޑް ހިންގުމުގައި ޢަމަލުކުރަންޖެހޭ އުޞޫލުތައް\n344 ކިޔުންތެރިން ހޮވައިލެވިފައިވާ ލިޔުން\nމާޒީ އިން މުސްތަޤުބަލު ކުރަހާނެ\nލިޔުންތައް ކިޔައިފައިވާ ޖުމްލަ ޢަދަދު : 11817935


ﷲތަޢާލާ އެކަނބަލަކަށް ސަލާމް ފޮނުއްވި ކަނބަލެއްގެ ވާހަކަ – ޖަމްޢިއްޔަތުއް ސަލަފް\nﷲތަޢާލާ އެކަނބަލަކަށް ސަލާމް ފޮނުއްވި ކަނބަލެއްގެ ވާހަކަ\nތާރީޚް: 13:53 09 މެއި 2020\nމިއީ މައްކާގެ ޤުރައިޝު ވަންހައަށް މައްކާގެ ވެރިކަން ހޯދައިދެއްވި ޤުޞައްޔުގެ ދަރިފަސްކޮޅަށް ނިސްބަތްވާ ކަމަނާއެއްގެ ވާހަކައެވެ. ވާހަކަ ފަށާނީ އެއަހަރުގެ ރަމަޟާންމަހުންނެވެ. އެއީ ރޯދަމަހުގެ ރޭތަކުން ރެއެކެވެ. ގޭގައި އެކަމަނާ އޮންނެވީ ދަރިދަރިކަނބަލުންނާއި އެކުއެވެ. ފިރިކަލުންނެއް ނެތެވެ. އެކަމަނާގެ ފިރިކަލުންވީ ކޮންތާކުތޯއެވެ؟ ބޭރަށް ވަޑައިގެން ގެއަށް ނުދުރުވަނީތޯއެވެ؟ ރޭގަނޑު ގެއަށް ފިރިކަލުން ނުދުރުވިޔަސް އެކަމަނާ މައްސަލައެއް ނުޖައްސަވަނީ ނުވަތަ ޝަކުވާ ނުކުރައްވަނީ ކީއްވެގެންބާއެވެ؟ ދަރިންކޮޅާއިއެކު އެކަނި އެއަވަހާރަފުޅު ލައްޕަވަނީ އެނޫން އެހެން ގޮތެއް ނެތިގެންބާއެވެ.\nއެއީ އިސްލާމުދީނުގެ އަލިގަދަ ނޫރު މައްކާއިން ފާޅުވުމުގެ ކުރިއެވެ. ގެކޮޅުގައި އެކަނިމާ އެކަނި އެއޮންނެވި ކަމަނާއަށް ކުއްލި ސިހުމެއް ލިބުނީ ކުއްލިއަކަށް ގޭތެރެއަށް ވެންނެވި ފިރިކަލުން ފެނުނީމައެވެ. އެކަލޭގެފާނުވަނީ މުޅިން ވަރުބަލިފުޅު ވެފައެވެ. މޫނުފުޅު މަތީގައި ވަނީ ބިރުވެރިކަމާއި ހާސްކަމެވެ. އެހެންވާނެތާއެވެ. އެބޭކަލަކު އެ ވަޑައިގަތީހަސަތޭކަ ސާޅިސްދެ މީޓަރު އުސް ފަރުބަދަ އެއްގެ އެންމެ މަތީންމިއަނދިރި ރޭގަނޑު ފައިބައިވަޑައިގެންނެވެ. އަދި އެފަރުބަދައިން ފައިބާވަޑައިގެން ދެންވެސް ގެއަށް ވަޑައިގެންނެވީ ހިންގަވާފައެވެ.\nފިރިކަލުން ފެނުމާއި އެކު އެކަމާނާ ތެދުވިއެވެ. އަދި އިތުރު ސުވާލެއްވެސް ނުކުރައްވާ ފިރިކަލުންނަށް އެނދު ދެއްވާފައި އެކަމަނާ އެތަނުން ދުރަށް ދިޔައެވެ. އެރޭ އެކަމަނާ ނިދިކުރެއްވީ ދަރިދަރިކަނބަލުންނާއި އެކުގައި ކަމެއް ނޭނގެއެވެ. އެނގޭހާވެސް އެއްޗަކީ ފިރިކަލުންގެ ހިތްޕުޅަށް ލިބިފައިވާ ބިރުވެރިކަމާއި ހާސްކަން ފިލައިގެން ދިޔައީ އެތަށް އިރަކުންކަމެވެ. އެކަންތައް ފިލާ މީހާ ހަމަޖެހެންދެން އެކަލޭގެފާނު އޮންނެވީ ރަޖާގަނޑެއްގެ ދަށުގައި ނިވާވެގެންނެވެ. އެކަލޭގެފާނުގެ އަރިހުގައި އެކަކުވެސް ނެތެވެ.\nދެން ގޭތެރެއިން ފެންނަ މަންޒަރަކީ އެއްކަލަ ކަމަނާއާއި އެކަމަނާގެ ފިރިކަލުން ވާހަކައެއްގައި ތިބޭ މަންޒަރެވެ. ދަރިއެއްގެ ހިލަމެއްވެސް ގޭތެރެއިން ނުވެއެވެ. ފެންނަ ފެނުމަށް ފިރިކަލުން ޒުވާނެވެ. އާނއެކެވެ. އެއީ އެކަމަނާގެ ތިންވަނަ ކައިވެންޏެވެ. މި ފިރިކަލުންނަކީ އެކަމަނާއަށް ވުރެ ހަގުބޭފުޅެކެވެ. އިސްވެ އެކައިވެންޏަށް ހުށައެޅީ އެކަމަނާއެވެ. ލާރިއާއި މުއްސަނދިކަމަކަށް ނޫނެވެ. އެކަލޭގެފާނަށްވުރެ އެކަމަނާ މުއްސަދިވެފައި ޤަބީލާގައި ނަންހިނގައެވެ. އަނެއްކޮޅުން މިހާރު އެކަމަނާގެމި ކައިވެންޏަށް ފަސްދަރިން އިތުރު ދެކައިވެއްޏަށް ދެދަރިންވަނީ ލިބިފައެވެ. އެހެންވީމާ މުސްކުޅިވެސް ވާނެތާއެވެ. ނުވިޔަސް އެހެން ފެންނާނެތާއެވެ. ރޭގައި ފަރުބަދައިން ފައިބާގެން އެއައި ކަލޭގެފާނާއި ކައިވެނި ކުރެއްވިތާ މިހާރު އެވަނީ ފަނަރަ އަހަރެވެ. އެކަމަނާ ފިރިކަލުން ޞިފަކުރައްވަނީ މިފަދައިންނެވެ.\n“ ތިޔައީ މެހެމާނުންނަށް މެހެމާނުދާރީ އަދާކުރައްވާ، ނިކަމެތިނަށް އެހީތެރިވެ ވަޑައިގަންނަވާ، މުހުތާޖުވެގެންވާ މީހުންގެ ބޭނުންފުއްދަވައިދެއްވާ ބޭކަލެކެވެ. ހަމަކަށަވަރުން މާތްރަސްކަލާނގެ ކަލޭގެފާނަށް ދެރަ ގޮތެއް މެދުވެރިއެއް ނުކުރަށްވާނެއެވެ.“ އެ ކަމަނާ އެހެން އެވިދާޅުވީ ރޭގައި އެކަލޭގެފާނަށް އެއުސް ފަރުބަދައިގެ އެންމެމަތީގެ ހޮހަޅަތެރެއިން ދިމާވިކަންތައްތައް ކިޔާދެއްވީމައެވެ. ދެން ހަމަ އިސާހިތަކު ފިރިކަލުންގެ އަތްޕުޅުގައި ހިފައިގެން އެހެރަ ނުކުންނެވީ ގެކޮޅުން ބޭރަށެވެ. މަގުމަތިން ދާހާމީހުން ބަލާހާބެލުމަކަށް ކިޔާފާނެ އެއްޗަކަށް ބެލުމެއްނެތި ގޮސް އެވަނީ އެކަމާނާގެ ބޮޑުބޭބެގެ ދަރިއެއްގެ ގެއަށެވެ. އެއީ އެކަމަނާއަށް ވުރެ މާމުސްކުޅި ބޭފުޅެކެވެ. އެކަމަކު އެއީ އެޒަމާނުގެ އެބަހީ އިސްލާމުދީން ފާޅުވުމުގެ ކުރީގައި މައްކާގައި ކިޔަވައިގެންތިބި މަދު މީސްތަކުންގެ ތެރެއިން މީހެކެވެ. ކިޔެވީ ނަޞާރާއިންގެ ކައިރިން ނަޞާރާދީނެވެ. ކުރިސްޓިއަނު ދީނަށް ވަދެ އޭނާ ހުރީ ބުދުތަކަށް އަޅުކަންކުރުމުން ދުރުވެގެންނެވެ. އޭރު އަދި ރަސޫލާ ފޮނުއްވިކަމެއް ހާމައެއްނުވެއެވެ.\n“ ތިޔަހެން ވިއްޔާ ކަލޭގެފާނު މިރަށުން ބޭރުކޮށްލާނެ“ ފަރުބަދައިގެ ހޮހޮޅައިގެ ތެރެއިން ރޭގައި އެކަމާނާގެ ފިރިކަލުންނަށް ދިމާވި ކަންތައްތައްކިޔާދެއްވުމުން ބޮޑުބޭބެގެ ކުއްޖާ ބުންޏެވެ. އެކަމާނާއާއި ފިރިކަލުން ޙައިރާންވިއެވެ.\n“ ތިމަންކަލޭގެފާނު މި މައްކާއިން މިރަށު މީހުން ބޭރުކޮށްލާނެއޭތޯ“؟ ފިރިކަލުން ދެންނެވިއެވެ. އެކަމަނާގެ ބޮޑުބޭބެގެ ދަރިފުޅު އާނއެކޭ ބުންޏެވެ. އަދި “ އެދުވަހުން އަހަރެން ދުނިޔޭގައި ހުންނާނެ ނަމަ ނަޞްރުދޭނަމަވެ“.\nދެން މާގިނަ ދުވަހެއް ނުވެ މިމީހާ މަރުވެއްޖެއެވެ. އެކަމަކު އެކަމަނާގެ ފިރިކަލުންނެއް މައްކާއިން ބޭރެއްނުވެއެވެ. އަދި އެ ކްރިސްޓިއަން ދީން ކިޔަވައިގެން ހުރި މީހާ މަރުވުމާއި އެކު މައްކާގައި ބުދަށް ފާޑުކިޔާ މީހުން ހުސްވީކަމަށް ހިކޮށްގެން ތިބިބަޔަކު ތިއްބެވެ.\nއެމީހުން އެހެން ތިއްބާ ދެން ﷲތަޢާލާ އެފޮނުއްވީ އެއިލާހުގެ އެންމެ ފަހުގެ ނަބިއްޔާއެވެ. މުޙައްމަދު ޞައްލަﷲ ޢަލައިހި ވަސައްލަމަ އެވެ. އެކަލޭގެފާނުގެ ގޮވާލެއްވުމަށް އެންމެ ފުރަތަމަ އިޖާބަދެއްވީ އެއްކަލަ ކަމަނާއެވެ. އެއީ ޤުޞައްޔުގެ ދަރި ޢަބްދުލް ޢުއްޒާގެ ދަރި އައްސަދުގެ ދަރި ޚުވައިލިދުގެ ދަރިކަނބަލުން ޚަދީޖާއެވެ.\nއެ ފަރުބަދަ މަތިން ރަމަޟާންމަހުގެ އެކަޅުފޮއި ރޭގައި ފައިބައިގެންހާސްވެ ކަންބޮޑުވެގެންވާ ޙާލު އައިސް ޚަދީޖަތުގެފާނުގެ ގެކޮޅަށް އެވެންނެވީ ކާކުކަށް ތިޔަބޭފުޅުންނަށް އެގޭނެއެވެ. ނަމަވެސް އެކަލޭގެފާނަށް ނަޞްރު ދޭނަމޭ އެބުނީ ޚަދީޖަތުގެފާނުގެ ބޮޑުބޭބެގެ ދަރިކަލުން ވަރަގަތު ބުނު ނައުފަލެވެ.\nކަންތައްވީވެސް އެވަރަޤަތު ހަމަ ވިދާޅުވިގޮތަށެވެ. އޭނާގެ ބޮޑުބޭބެގެ ދަރިކަނބަލުންގެ ފިރިކަލުން މުޙައްމަދު ބުނު ޢަބުދުﷲ ޞައްލަﷲ ޢަލައިހި ވަސައްލަމަ އިސްލާމުދީނަށް ގޮވާލައްވަން ފެއްޓެވީމާ އެތައް ދުރާލަކާއި ތުރާލެއް އެކަލޭގެފާނަށް ފޯރިއެވެ. އެހުރިހާ ކަމެއްގައި ދިހަ އަހަރު އެކަލޭގެފާނައި އެކު އެންމެ ޘާބިތުވެގެން ހުންނެވީ އަނބިކަނބަލުން ޚަދީޖާ ރަޟިޔައްﷲ ޢަންހާއެވެ. އިސްލާމްދީނަށް ގޮވާލައްވަން ފިރިކަލުން ކުރެއްވި ހުރިހާ ކަމެއްގައި ޚަދީޖަތުގެފާނު ބައިވެރިވެވަޑައިގަތެވެ. ކިހާ މިންވަރަކަށް ކަން އެނގޭތޯއެވެ؟\nﷲތަޢާލާ އެއިލާހުގެ އެންމެ ކުއްތަންވެގެންވާ މަލާއިކަތާ ޖިބްރީލުގެފާނު މައްކާގެ ބިމަށް ފޮނުއްވައްޖައުމަށް ދާންދެނެވެ. އެކަލޭގެފާނު ފައިބާވަޑައިގެން އެކަމާނާގެ ގެކޮޅަށް ވަދެވަޑައިގަތެވެ. އޭރު ނަބީކަލޭގެފާނު ގޭގައި އިންނެވިއެވެ.\n“ އޭ ﷲގެ ރަސޫލާއެވެ. ޚަދީޖާ ކަލޭގެފާނުގެ އަރިހަށް ކާއެއްޗެއް ނުވަތަ ޖަހައިގެންކާނެ އެއްޗެއް ނުވަތަ ބޯނެ އެއްޗެއް ހިފައިގެން އެބަ ދުރުވެއެވެ. އެކަމަނާ އަތުވެއްޖެނަމަ އެކަމަނާއަށް ﷲތަޢާލާއާއި ތިމަންކަލޭގެފާނުގެ ސަލާމު ރައްދުކޮށްދެއްވާށެވެ. އަދި އެކަމަނާއަށް ސުވަރުގޭގައި އިތާމުތުން ހަދާފައިވާ ގެކޮޅެއް ވާކަމުގެ އުފާވެރި ޚަބަރުވެސް ދެއްވާށެވެ. އެގެކޮޅުގައި ވަރުބަލިވުމެއް އަދި ބޮލަށް އުނދަގޫވުމެއް ނުވެއެވެ.“ މިހެންދެންނެވުމަށްފަހު ޖިބްރީލުގެފާނު ދުރުވިއެވެ.\nއެކުވެރިންނޭ! ﷲތަޢާލާ އެކަމަނާއަށް ހަތްއުޑުމަތިން ސަލާމް ފޮނުއްވީ ކީއްވެ ބާއެވެ؟ އެކަމަނާއަކި އަވަހާރަވެ ވަޑައިގެންނެވި އިރުވެސް ފަރުޟު ފަސްނަމާދު ކުރެއްވި ބޭކަނބަލެއްނޫނެވެ. އަދި ސަލާމަށްފަހު އަނެއްކާ އެދެއްވީ ކޮންކަހަލަ އުފާވެރި ޚަބަރެއްތޯއެވެ! ސުވަރުގޭގައި އެކަމަނާއަށްޓަކައި ﷲތަޢާލާ އިތާމުތުގެ ޚާއްޞަ ގެކޮޅެއް ތައްޔާރުކުރައްވާފައިވާ ކަމުގެ ޚަބަރެވެ. އެކަމަކު އެކަމަނާ މޫނު ބުރުގާ ކީއްކުރަންތޯ ބުރުގާއެއްވެސް ނާޅުއްވައެވެ. އަޅެ ފަހެ މިހާ ބޮޑު ޝަރަފެއް ޚަދީޖަތުގެފާނަށް ލިބިލެއްވި ކީއްވެގެންކަން އެނގޭތޯއެވެ؟ އޭގެ ކުރިން އެކަމަނާ ފަރުޟު ނަމާދު ނުކުރެއްވީ އެނަމާދު ތައް ފަރުޟުވެވުނީ އެކަމާނަ އަވަހާރަވި ފަހުންނެވެ. ހަމަ އެގޮތަށް ހިޖާބުވުމުގެ އާޔަތްތައް ވެސް ބާވާލެއްވުނީ އެކަމަނާ އަވަހާރަވެ ވަޑައިގެންނެވި ފަހުންނެވެ. އެއީ އެކަމަނާގެ ބޮޑުބޭބެ ދަރިކަލުން ޚަބަރު ކުރެއްވި ގޮތަށް ފިރިކަލުން ނަބީކަލޭގެފާނު މައްކާއިން ނުކުންނަވާ މަދީނާއަށް ވެސް ހިޖްރަކުރެއްވިތާ އެތައް އަހަރެއްގެ ފަހުންނެވެ.\nދެން އޮތީ ޚަދީޖަތުގެފާނަށް އުޑުން އެފޮނުއްވުނު ސަލާމު ފޮނުވީ ކީވެގެންބާއޭ ކުރެވޭ ސުވާލެވެ. ނަބީކަލޭގެފާނަށް މައްކާގައި އިސްލާމީ ދަޢުވަތު އެންމެ ފުރަތަމަ ފެތުރެއްވުމަށް ވާގިވެރިވެ ވަޑައިގެންނެވީ ބޮޑުބޭބޭ އަބޫޠާލިބާއި އަނބިކަނބަލުން ޚަދީޖާއެވެ. އެކަމުގެ ސަބަބުން އަބޫ ޠާލިބު ކާފަރެއްކަމުގައި ވާއިރުވެސް އޭނާވެގެން ދިޔައީ ނަރަކައިގައި އެންމެ ލުއި އަޒާބު ދެވޭ މީހާއަށެވެ. އެހެންވީ އިރު ނަބީކަލޭގެފާނަށް އިމާންވެގެން އެކަލޭގެފާނުގެ ދަޢުވަތަށް އެކަމަނާގެ މުޅި މުދަލާއި ފިކުރާއި ވަގުތު ހޭދަކުރެއްވި ޚަދީޖަތުގެފާނަށް ސަލާމާއި ސުވަރުގެ ނުލިބެންވީސަބަބެއް ނެތެވެ. އެހެންނޫންތޯއެވެ؟


އިނގިރޭސި ފުޓުބޯޅަ ލެޖެންޑް ސަރ ބޮބީ ޗާލްޓަންއަށް ޑިމެންޝިއާ ޖެހިއްޖެ\nޙުސައިން އަފްޝަން 1 ނޮވެމްބަރު 2020 20:38\nއިނގިރޭސި ފުޓުބޯޅަ ލެޖެންޑް ސަރ ބޮބީ ޗާލްޓަން\nއިނގިރޭސިވިލާތުގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާކަމަށް އެ ޤައުމުގެ ގިނަ ބަޔަކު ޤަބޫލުކުރާ ސަރ ބޮބީ ޗާލްޓަންއަށް ޑިމެންޝިއާ ޖެހިއްޖެއެވެ.\nއުމުރުން 83 އަހަރުގެ ޗާލްޓަންއަކީ އިނގިރޭސި ޤައުމީ ޓީމަށާއި، މެންޗެސްޓާ ސިޓީއަށް ރެކޯޑު މިންވަރަކަށް ގޯލު ޖަހާދީފައިވާ ކުޅުންތެރިއެކެވެ. އޭނާއަށް މި ބަލިޖެހިފައިވާކަން ޔަޤީންކޮށްދެއްވީ އޭނާގެ އަނބިކަނބަލުން ލޭޑީ ނޯމާ ކަމުގައި ޓެލެގްރާފް ނޫހުން ރިޕޯޓުކޮށްފައިވެއެވެ.\nއިނިގިރޭސި ޤައުމީ ޓީމަށް ޗާލްޓަންވަނީ 106 މެޗު ކުޅެދެއްވާފައެވެ. އަދި އޭނައަކީ ދުނިޔޭގެ ވާދައަށް ކުޅޭ ފުޓުބޯޅައިގެ މުބާރާތް 1966 ވަނަ އަހަރު ކާމިޔާބުކުރި އިނގިރޭސި ޓީމުގެ މުހިއްމު އަސާސީ މެންބަރެކެވެ. ކުލަބު ކެރިއަރަށް ބަލާއިރު އޭނާއަކީ އިނގިރޭސި ލީގު ތިން ބުރަށް ކާމިޔާބުކުރެއްވިއެވެ. އަދި ޔޫރަޕު ކަޕާއި އެފްއޭ ކަޕްވެސް ކާމިޔާބުކުރެއްވިއެވެ. އޭނާވަނީ މެންޗެސްޓާ ސިޓީގައި 17 އަހަރު ކުޅުއްވާފައެވެ. ފަހުން އެ ޓީމުގެ ޑައިރެކްޓަރުންގެ ބޯޑުގައިވެސް އިންނެވިއެވެ.\nމެންޗެސްޓާ ސިޓީން ނެރުނު ބަޔާނެއްގައި އެ ކުލަބުން ބުނެފައިވަނީ މި ނުރައްކާތެރި އަދި އެހާމެ ހިތްދަތިކުރުވަނިވި ބަލި ސާ ބޮބީ ޗާލްޓަންއަށް ކުރިމަތިވުމަކީ މުޅި ކުލަބަށް ހިތާމައާއި ކެކުޅުން ލިބުނު ކަމެއް ކަމަށެވެ. އަދި ކުރިއަށް އޮތް ތަނުގައިވެސް ސަރ ބޮބީއާއި އޭނާގެ އާއިލާއަށް ލޯތްބާއި މަދަދުވެރިކަން ކުލަބުން ފޯރުކޮށްދޭނެ ކަމުގެ ޔަޤީންކަން އެ ކުލަބުން ދިނެވެ.\nސަރ ބޮބީގެ ބޭބެ ޖެކްވެސް އުމުރުން 85 އަހަރުގައި މަރުވީ މި ބައްޔާ ހަނގުރާމަކުރުމަށްފަހުގައެވެ. އަދި 1966 ވަނަ އަހަރު އިނގިރޭސިވިލާތަށް ދުނިޔޭގެ ވާދައިގެ ތަށި ކާމިޔާބުކޮށްދިން ޓީމުގެ އިތުރު ތިން މެންބަރަކަށް މި ބަލި ޖެހިފައިވެއެވެ.\n75 % މައުލޫމާތު މުއްސަނދިވި\nފުޓުބޯޅަ އިނގިރޭސި މެންޗެސްޓާ ސިޓީ


ޖަނަރޭޓަރަށް ދިމާވި މައްސަލަ ހައްލުކުރުމަށް ޑައިނަމޯ އެއް ގެނެސްފި — Ihavandhoo.com\n6 އޮކްޓޫބަރު 20180ޢަބުދުﷲ ޙަމީދު\nފެނަކަ ކޯޕަރޭޝަނުން އިހަވަންދޫގައި ހިންގާ އިންޖީނުގޭގައި ބޭނުންކުރާ 600 ކިލޯ ވޯޓްގެ ޖަނަރޭޓަރ ސެޓަށް ދިމާވި މައްސަލަ ހައްލުކުރުމަށްޓަކައި ކުރަމުންދާ މަސައްކަތުގެ ދަށުން މިއަދު އިންޖީނުގެ އަށް ޑައިނަމޯއެއް ގެނެސްފިއެވެ.\nއިއްޔެ ރޭ ފަތިހު4:45 ހާއިރު، އިހަވަންދޫ އިންޖީނުގޭގެ 600 ކިލޯވޯޓުގެ ޖެނެރޭޓަރު ސެޓަށް ދިމާވި މައްސަލައާ ގުޅިގެން އިންޖީނުގެއިން ގެންދަނީ ރަށުގެ އެކި ހިސާބުތަކުން ކަރަންޓު ކަނޑަމުން ނެވެ. ފެނަކަ ކޯޕަރޭޝަން އިހަވަންދޫ ބުރާންޗުގެ އެސިސްޓެންޓު މެނޭޖަރ އަލްފާޟިލް މުޙައްމަދު ސިރާޖު މިނޫހަށް މައުލޫމާތު ދެއްވަމުން ވިދާޅުވީ އިހަވަންދޫން ކަރަންޓު ކެނޑެން ދިމާވީ އިންޖީނުގޭގައި ބޭނުންކުރާ ނަންބަރު2ގެ ޖެނެރޭޓަރު ސެޓު ހިންގާފަ ހުއްޓާ އޭގެ ޑައިނަމޯގައި ރޯވެ ޖެނެރޭޓަރު ނިވުމުގެ ސަބަބުން ކަމަށެވެ. ޑައިނަމޯ ރަނގަޅު ނުކުރެވޭނެ ތީވެ ހއ. ދިއްދޫ އިން މިއަދު ޑައިނަމޯއެއް ގެނެސް މީގެ ކުޑައިރުކޮޅެއް ކުރިން ވަނީ އިންޖީނުގެއަށް ވައްދާފައި ކަމަށް ސިރާޖު ވިދާޅުވިއެވެ.\nއިންޖީނުގެއިން މަސައްކަތް ކުރަމުން ދަނީ ދިމާވެފައިވާ މައްސަލަ ވީހާވެސް އަވަހަކަށް ހައްލުކޮށް، ރަށަށް ފުރިހަމައަށް ކަރަންޓު ދިނުންކަމަށް ފާހަގަ ކުރައްވާ، ސިރާޖު ވިދާޅުވީ، ދިއްދޫއިން މިއަދު ގެނަ ޑައިނަމޯ ދޮވެ، ހިއްކާ، އިންސްޓޯލް ކުރުމަށް ވަގުތު ނަގާނެ ކަމަށެވެ. ދިމާވެފައިވާ މައްސަލަ ހައްލުކުރެވޭނެ ގަޑިއެއް ސީދާ ބުނަން ނޭގޭ ކަމަށް ސިރާޖު ވިދާޅުވިއެވެ.\nޖަނަރޭޓަރަށް މައްސަލަ ދިމާވި ވަގުތުން ފެށިގެން، އިންޖީނު ގެއިން ގެންދަނީ އިންޖީނުގޭގައި މިވަގުތު ކެޕޭސިޓީ ހުރި މިންވަރުން އެކި ސަރަހައްދު ތަކަށް ބަހައިގެން ކަރަންޓު ދެމުން ކަން ފާހަގަ ކުރެވެއެވެ. ސިރާޖު ވިދާޅިވި ގޮތުގައި މިވަގުތު ރަށަށް ކަރަންޓު ދެމުން އެދަނީ 250 އަދި 350 ކިލޯވޯޓުގެ ޖެނެރޭޓަރު ބޭނުންކޮށްގެންނެވެ. އެ ދެ ޖަނަރޭޓަރާއި އިހަވަންދޫގައި ޤާއިމު ކޮށްފައިވާ ސޯލަރ ހަކަތާގެ ވިއުގައާއި އެކު، ރޭ 1:00 އިން ފެށިގެން މިއަދުގެ މެންދުރު 12:00 އާ ހަމައަށް މުޅި ރަށަށް ފުލްކޮށް ކަރަންޓު ދެވުނު ކަމަށްވެސް ސިރާޖު ވިދާޅުވިއެވެ. މިއަދު ހެނދުނު އިހަވަންދޫއަށް ވިއްސާރަވެ އެކަށީގެންވާ ވަރަށް ކަރަންޓު ނުއުފެއްދުމުގެ ސަބަބުން 12:00 އިން ފެށިގެން އަނެއްކާ ދަނީ ރަށުގެ އެކި ހިސާބު ތަކުން2ގަޑިން2ގަޑިން ކަރަންޓު ކަނޑަމުން ކަމަށް ސިރާޖު ވިދާޅުވިއެވެ.\nމައުލޫމާތު ލިބިފައިވާ ގޮތުގައި އިންޖީނުގެއިން ރޭ ހއ. ދިއްދޫ އަށް ޑައިނަމޯ ބަލާދިޔަ ނަމަވެސް، ޑައިނަމޯ އުފުލުމުގައި ދިމާވި ދަތިތަކުގެ ސަބަބުން، އިހަވަންދޫއަށް ޑައިނަމޯ ގެނެވިފައި ވަނީ މިއަދު ހެނދުނު އެވެ. ޑައިނަމޯ ގެނައުމުގައި ހަރަކާތްތެރިވި މީހަކު ބުނި ގޮތުގައި2ޓަނަށް ވުރެ ބަރު ޑައިނަމޯ ދޯންޏަށް ލެވޭނެ ގޮތެއް ނެތިގެން ގެނެސްފައި ވަނީ ޑައިނަމޯ ރޫޅާލައި2ބަޔަކަށް ބަހާލައިގެން ނެވެ.\nއިހަވަންދޫ އިންޖީނުގެއަށް 600 ކިލޯވޯޓުގެ ޖަނަރޭޓަރު ސެޓު ގެނެސްފައި ވަނީ 2017 ވަނަ އަހަރުގެ މާރިޗު މަހުގައި ކަން ފާހަގަކޮށްލެވެއެވެ. އަދި އޭގެ ކުރިން 2014 ވަނަ އަހަރު އިންޖީނުގެއަށް 350 ކިލޯވޯޓުގެ ޖަނަރޭޓަރު ސެޓެއް ގެނެސްފައިވާކަން ފާހަގަ ކުރެވެއެވެ.\n↵ އިހަވަންދޫ އިންޖީނުގެ\nފެނަކަ ބިލްތަކަށް އެޕް މެދުވެރިކޮށް މިހާރު ފައިސާ ދެއްކޭނެ\nމެއި މަހުގެ ބިލްތަކަށްވެސް ގޭގައި ތިބެގެން ފައިސާ ދެއްކޭނެ : ފެނަކަ އިހަވަންދޫ ބުރާންޗު


އިންޑިޔާގައި ކޯވިޑްގެ ހާލަތު ގޯސްވަމުންދާ ދަނޑިވަޅެއްގައި ދަނޑުވެރިން ބޮޑު މުޒާހަރާއަކަށް | Sandhaanu\nއިންޑިޔާގައި ކޯވިޑްގެ ހާލަތު ގޯސްވަމުންދާ ދަނޑިވަޅެއްގައި ދަނޑުވެރިން ބޮޑު މުޒާހަރާއަކަށް\nކޮރޯނާ ވައިރަހުގެ ބިރުވެރިކަން އިންތިހާއަށް ބޮޑުވެފައިވާ މި ދަނޑިވަޅުގައި އެ ގައުމުގެ ދަނޑުވެރިން މި ހަފުތާގެ ބުދަ ދުވަހު ބޮޑު މުޒާހަރާއެއް ބާއްވަން ގަސްތުކުރާކަން އިއުލާނުކޮށްފިއެވެ. އެއީ އެމީހުންގެ ހައްގުތަކުގެ ދިފާއުގައި މަސައްކަތް ކުރާތާ6މަސްދުވަސް ހަމަވުން ފާހަގަ ކުރުމަށް ބާއްވާ މުޒާހަރާއެކެވެ.\nމުޒާހަރާއަށް ތައްޔާރުވުމުގެ ގޮތުން ދިއްލީއަށް އެ ގައުމުގެ ދަނޑުވެރިން ވަނީ އެއްވާން ފަށާފައެވެ.\nޖޮއިންޓް ކޮމިޓީ އޮފް ފާރމާޒް، އިން އިންޑިޔާގެ ބޮޑުވަޒީރު، މޯދީއަށް ފޮނުވާފައިވާ ރަސްމީ ސިޓީއެއްގައި އެ ގައުމުގެ ދަނޑުވެރިންގެ އާދޭސް އަޑުއެއްސެވުމަށް ވަނީއެދިފައެވެ. އަދި އެ މީހުންގެ ހައްގުތައް ދިފާއު ކުރުމަށް ޓަކައި ކިތަންމެ ބޮޑު ނުރައްކަލަކާވެސް ކުރިމަތިލާން ފަސްނުޖެހޭނެ ކަމަށް ވަނީ އިއުލާނުކޮށް ފައެވެ.\nއެ ގައުމުގެ ސިއްހީ މާހިރުން ދަނީ މި ޚަބަރާއި ގުޅިގެން ކަންބޮޑުވުން ފާޅުކުރަމުންނެވެ. މިހާތަނަށް 26.75 މިލިޔަނަށްވުރެ ގިނަ މީހުން އެ ގައުމުން ކޯވިޑް 19 އަށް ފައްސިވެފައިވެއެވެ. މިފަދަ ބޮޑު އެއްވުމެއް ބާއްވައިފިނަމަ، އަނެއްކާވެސް މި އަދަދު ވަރަށް ބޮޑުތަން އިތުވެގެން ދާނެކަމަށް އެމީހުން ވަނީ ބުނެފައެވެ.\nއިންޑިޔާގައި ކޮރޯނާ ވައިރަހުގެ ކޭސްތައް ދަނީ ދުވަހަކުން ދުވަހަކަށް އިތުރުވަމުންނެވެ. އެ ބަލީގައި އެ ގައުމުން މިހާރު ވަނީ ތިން ލައްކައަށް ވުރެ ގިނަ މީހުން ނިޔާވެފައެވެ. އެތަނުން ތިންބައިކުޅަ އެއްބައި މީހުން މަރުވެފައި ވަނީ މިދިޔަ ތިން ހަފުތާގެ ތެރޭގައެވެ.


Insaanaa Nidhumun Shaithaanaa jahaa3goh Moheveyne goi Engeytha? އިންސާނާ ނިދުމުން ޝައިޠާނާ ޖަހާ3ގޮށް މޮހެވޭނެގޮތް އެނގޭތަ؟ – Ilm Insaanaa Nidhumun Shaithaanaa jahaa3goh Moheveyne goi Engeytha?\nއިންސާނާ ނިދުމުން ޝައިޠާނާ ޖަހާ3ގޮށް މޮހެވޭނެގޮތް އެނގޭތަ؟\nއެނގިލައްވާތޯއެވެ؟ މީހަކު ނިދުމުން އޭނާގެ ފުށްކިބައިގައި ޝައިޠާނާ3ގޮށް ޖަހާނެ ކަމަށް ނަބިއްޔާ ﷺ ޙަދީޘްކުރައްވާފައި ވެއެވެ. އަދި އެ3ގޮށް މޮހެވޭނެ ގޮތްވެސް އެކަލޭގެފާނު ބަޔާންކޮށްދެއްވިއެވެ.\n“ތިޔަބައިމީހުން ކުރެ މީހަކު ނިދުމުން ޝައިޠާނާ އެމީހެއްގެ ފުށްކިބައިގައި ތިން ގޮށް ޖަހާނެއެވެ. އަދި ކޮންމެ ގޮށެއްގައި ޖަހާފައި ބުނާނެއެވެ. ތިބާގެ ކުރިމަތީގައި ތިޔަވަނީ ދިގު ރެއެކެވެ. ފަހެ އޮށޯންނާށެވެ. ދެން އެމީހަކު ހޭލާފައި ﷲ ގެ ޛިކުރުކޮށްފިނަމަ ގޮށެއް މޮހެވިގެންދާނެއެވެ. ދެން ވުޟޫކޮށްފިނަމަ ގޮށެއް މޮހެވިގެންދާނެއެވެ. އެއަށްފަހު ނަމާދުކޮށްފިނަމަ ގޮށެއް މުހެވިގެންދާނެއެވެ. އޭރުން ހެނދުނުވާއިރު އެމީހެއްގެ ނަފްސު ހުންނާނީ ޙަރަކާތްތެރި ޙާލު، ހެޔޮކަމުގެ މަތީގައެވެ. ނޫންނަމަ ވާހުށީ ނުބައިކަމުގެ މަތީގައި ކަންނެތް ޙާލުގައެވެ.” (ރިވާކުރެއްވީ ބުޚާރީއާއި މުސްލިމް)\nއެހެން ކަމުން ނިދާ ހޭލައިގެން ކުރާ ޛިކުރުތަކަށް ސަމާލުކަން ދޭށެވެ. އަދި އެއަށްފަހު ވުޟޫކޮށް ނަމާދުކުރުމަށް އަވަސްވެގަންނާށެވެ. އޭރުން މުރާލިކަމާއި ހިވާގިކަން ހަށިގަނޑަށް އަންނާނެއެވެ. ކަންނެތްކަމާއި ނުބައިކަމުން ދުރުވާނެއެވެ.\nނިދިން ހޭލެވުމަށްފަހު ކުރުމަށް ސުންނަތުގައި ވާރިދުވެފައިވާ ބައެއް ދުޢާ\n(1) الحَمْدُ لِلهِ الَّذِي أَحْيَانَا بَعْدَ مَا أَمَاتَنَا وَإِلَيْهِ النُّشُورُ (رواه البخاري ومسلم)\n(2) لَا إِلَهَ إِلَّا اللهُ وَحْدَهُ لَا شَرِيكَ لَهُ ، لَهُ الْمُلْكُ وَلَهُ الْحَمْدُ ، وَهُوَ عَلَى كُلِّ شَيْءٍ قَدِيرٌ ، سُبْحَانَ اللهِ وَالْحَمْدُ لِلهِ ، وَلَا إِلَهَ إِلَّا اللهُ وَاللهُ أَكْـبَرُ ، وَلَا حَوْلَ وَلَا قُوَّةَ إِلَّا بِاللهِ الْعَلِيِّ الْعَظِيمِ رَبِّ اغْفِرْ لِي (رواه البخاري)\n(3) اَلْحَمْدُ لِلَّـهِ الَّذِيْ عَافَانِيْ فِيْ جَسَدِيْ، وَرَدَّ عَلَيَّ رُوْحِيْ، وَأَذِنَ لِيْ بِذِكْرِهِ (رواه الترمذي)\nމާނައީ: “އެންމެހާ ޙަމްދު ތަޢުރީފެއް ޙައްޤުވެގެންވަނީ ﷲއަށެވެ. އެކަލާނގެއީ މި އަޅާގެ ހަށިގަނޑަށް ފުރިހަމަ ޢާފިޔަތުދެއްވައި އަދި މި އަޅާގެ ފުރާނަ އަލުން މި އަޅާއަށް ދެއްވައި އަދި އެކަލާނގެއަށް ޒިކުރު ކުރުމުގެ ހުއްދަ މި އަޅާއަށް ދެއްވި ރަސްކަލާނގެއެވެ.”


Date Akah Gos Anhenaku "Moya Hahdhaali" Firihenehge Vaahaka - Vaguthu\nޑޭޓްއަކަށް ގޮސް އަންހެނަކު "މޮޔަހައްދާލި" ފިރިހެނެއްގެ ވާހަކަ\nލޯބީގެ ގޮތުން ގުޅޭނެ ބައިވެރިއެއް ހޯދުމަށްޓަކައި ދެ ލޯބިވެރިން ނުވަތަ ލޯބީގެ ގޮތުން ގުޅެން ބޭނުންވާ ދެމީހުން ކެޔުމަކަށް ދިއުމަކީ އާއްމު ކަމެކެވެ. މިގޮތަށް ދާ ދިއުމަށް ޑޭޓްއަށް ދިއުމޭވެސް ކިޔައެވެ. ގިނަ ފަހަރަށް ޑޭޓްތަކަކީ ވަރަށް ލޯބީގެ މާޙައުލެއް އޮންނަ ކަމެކެވެ. ނަމަވެސް މިފަހަރު ކަން ދިމާކުރީ މުޅިން ތަފާތު ގޮތަކަށެވެ.\nއެމެރިކާގެ މެންފިސްގައި ޑޭޓްއަކަށް ދިޔަ ފިރިހެނަކު އޭނާއާއެކު ދިޔަ އަންހެން މީހާގެ ކާރު ހިފައިގެން ފިލައިފިއެވެ. 21 އަހަރުގެ ކެލްޓިން ޖެފްރިން ނަމަކަށް ކިޔާ މިމީހާ ފިލާފައިވަނީ ޑޭޓިން ސައިޓްއަކުން އޭނާއަށް ދިމާވި އަންހެނެއްގެ ކާރު ހިފައިގެންނެވެ.\nމިއަންހެން މީހާ ބޭރުގެ މީޑީޔާތަކަށް މައުލޫމާތު ދެމުން ބުނެފައިވަނީ ޖެފްރިން އަތުގައި ކާރެއް ނޯންނަ ކަމަށާއި އަދި އޭނާގެ ކާރު ޖެފްރިން ދުއްވަން ދިނީ އޭނާ ދުރު ހިސާބަކަށް ޑޭޓަށް ދާން ބޭނުންވާ ކަމަށް ބުނުމުން ކަމަށެވެ. އަދި ޕެޓްރޯލް އަޅަން ކާރު މަޑު ކުރުމުން ޖެފްރިން މިއަންހެން މީހާ ގާތު އޭނާއަށް ސިނގެރޭޓެއް ގަނެދިނުމަށް އެދުނު ކަމަށާއި، އެތާ ކައިރި ފިހާރަޔަކުން ސިނގެރޭޓެއް ގަނެގެން އައިއިރު ކާރު ހިފައިގެން ޖެފްރިން ފިލައިފި ކަމަށެވެ.\nޖެފްރިންގެ ފޯންއަށް ގުޅުމުން ފޯން ނިއްވާލި ކަމަށްވެސް މިއަންހެން މީހާ ބުނެފައިވެއެވެ. އަދި އޭނާގެ ކާރު ވަގަށް ނެގި މައްސަލަ ފުލުހުންނަށް މިއަންހެން މީހާ ވަނީ ޖައްސާފައެވެ.\nފުލުހުން މިމީހާ ހޯދާފައިވަނީ އެހެން އަންހެނަކާއެކީ ޑޭޓެއްގައި އިންދައެވެ. ޖެފްރިންގެ މައްޗަށް ވައްކަށް ކުރުމުގެ ކުށުގެ ދަޢުވާވަނީ އުފުލާފައެވެ.\nޖުލައި 21, 2018 14:43\nތި ވާހަކައިގެ އަނެއްބައިގައި އަންހެން މީހާ އަނެއްކާ ފިރިހެން މީހާއަތުން ކާރު ވަގަށް ނަގަނީތަ؟